
UN  MARTIR  AL  ORTODOXIEI: 
MITROPOLITUL  SAVA  BRANCOVICL 

Mă  simt  copleşii  de  o  adâncă  şi  pioasă  emoţie,  când 
păşesc  pentru  întâiaoară  în  această  măreaţă  catedrală,  clă¬ 
dită  din  granit  ca  să  înfrunte  veacurile. 

Dela  Neagoe  Basarab  şi  Constantin  Brâncoveanu, 
neamul  nostru  n’a  cunoscut  o  operă  mai  măreaţă  şi  mai 
durabilă. 

Dacă-i  adevărat  că  opera  de  artă  închide’n  sine  jertfa 
cea  mai  scumpă,  la  temeliile  acestei  catedrale  stă  sufletul 
mare  şi  înţelegător  al  neobositului  arhiereu,  care  şi-a  în¬ 
chinat  tot  cugetul,  toată  simţirea,  toată  truda,  tot  sensul 
vieţii  sale  peniru  înălţarea  acestui  lăcaş  divin,  care  va  vesti 
dealungul  veacurilor  slava  şi  mărirea  lui  Dumnezeu. 

înălţarea  acestei  catedrale  în  capitala  Ardealului  e  o 
biruinţă  a  neamului  nostru.  Şi  biruinţele  se  câştigă  prin 
jertfe  şi  eroi.  Nu  e  o  coincidenţă  întâmplătoare,  că  cel  dintâi 
bărbat  a  cărui  pomenire  se  evocă  în  această  catedrală  nouă 
e  Sava  Brancovici,  căci  el  a  fost  luptător  neînfricat  şi  erou 
al  ortodoxiei. 

Dintre  toţi  ierarhii  cari  au  păstorit  Biserica  Românilor 
ardeleni,  singur  Sava  Brancovici  a  trecut  în  amintirea  po¬ 
sterităţii  cu  aureola  de  martir.  Numele  lui  deşteaptă  amin¬ 
tiri  de  luptă  înverşunată  pentru  credinţa  strămoşească.  Tre¬ 

1  Cuvântare  rostită  la  6  Noemvrie  1933  în  Catedrale  ortodoxă  din 
prilejul  adunfirif  generale  a  „Frăţiei  Ortodoxe  Române*.  N 

'  ffX- 


/>> 


Cluj 


1 


REVISTA  TEOLOGICĂ 


cutul  nostru  umil  de  sate  şi  preoţi  nu  cunoaşte,  până  la 
mitropolitul  Andrei  Şaguna,  o  figură  mai  luminoasă  de  ar¬ 
hiereu,  care  să  fi  jucat  în  istoria  Transilvaniei  rolul  pe  care 
l-a  jucat  Sava  Brancovici  în  a  doua  jumătate  a  secolului 
al  XVII-lea.  Om  de  cultură  superioară,  minte  cu  intuiţie 
clară,  având  întinse  cunoştinţe  de  oameni  şi  de  prefacerea 
lucrurilor  omeneşti,  a  condus  destinele  Românilor  ardeleni 
timp  de  24  de  ani,  în  vremile  cele  mai  grele,  când  calvinii 
dau  cele  mai  înteţite  asalturi  asupra  Bisericii  noastre. 

După  sfărmarea  Ungariei  de  către  Turci,  Transilvania 
se  constitue  în  întâia  jumătate  a  secolului  al  XVl-lea  ca 
principat  independent  sub  suveranitatea  Porţii.  Acest  prin¬ 
cipat,  care  desfăcându-se  de  Ungaria,  gravitează  spre  Ţă¬ 
rile  Române,  devine  centrul  de  rezistenţă  al  Ungurilor  şi  fo¬ 
carul  reformaţiunii.  Principii  calvini  voind  să  găsească  un 
punct  de  sprijin  în  lupta  lor  contra  catolicismului,  au  cercat 
să  atragă  pe  Români,  populaţia  cea  mai  numeroasă  a  ţării, 
la  legea  lor,  deslănţuind  o  aprigă  persecuţie  asupra  Bise¬ 
ricii  româneşti. 

In  dieta  dela  Sibiu  dela  30  Noemvrie  1566  s’a  hotărît 
desfiinţarea  Bisericii  ortodoxe,  iar  cei  „cari  n’ar  voi  să  se 
întoarcă  la  legea  cea  adevărată  (adecă  cea  calvină),  unii 
ca  aceia,  fie  episcopi  români,  fie  popi  sau  călugări,  să  fie 
scoşi  din  ţară".1 

In  prima  perioadă  a  reformaţiunii,  o  seamă  de  Români, 
momiţi  de  privilegii  şi  intimidaţi  de  persecuţii,  au  părăsit 
credinţa  strămoşească  şi-au  îmbrăţişat  învăţăturile  calvine. 
Sabia  fulgerătoare  a  lui  Mihai  Viteazul  a  restabilit  unitatea 
sfărmată  şi-a  dat  o  nouă  vigoare  Bisericii  româneşti.  Dar 
după  căderea  lui  au  urmat  legi  de  răsbunare  cumplită.  In 
dieta  dela  Leţfalău  (judeţul  Trei-scaune)  din  Octomvrie  1600 
se  decide,  că  cine  va  cuteza  să  treacă  în  Ţările  Române, 
de  unde-au  venit  „stricăciunea  şi  primejdia",  să-şi  piarză 
capul  şi  averea.  Şi  ca  să  curme  orice  legătură  ierar¬ 
hică  între  Biserica  Românilor  ardeleni  şi  cea  din  principate, 
dieta  hotăreşte,  ca  nici  un  preot  din  Ţările  Române  să  nu 


1  G.  Barljlu :  Părţi  alese  din  istoria  Transilvaniei,  !,  I,  Sibiu  1889,  p.  130. 

poată  intra  în  Ardeal.1  Dar  legăturile  fireşti  dintre  fraţi  nu 
puteau  fi  rupte  cu  desăvârşire. 

Prigonirea  Bisericii  ortodoxe  sa  continuat  cu  mai  mare 
înverşunare  în  secolul  al  XVIl-lea.  Prin  legile  tării  biserica 
românească  nu  era  admisă  între  religiile  recunoscute  de 
stat,  ci  numai  tolerată  până  la  buna  plăcere  a  principelui 
şi  a  dietei.  Asaltul  calvinilor  asupra  Bisericii  noastre  e  mai 
înteţit  în  domnia  principilor  din  familia  Râkocy  şi  mai  ales 
pe  timpul  lui  Mihail  Apaffy. 

Se  părea  că  Biserica  ortodoxă,  slăbită  şi  lipsită  de  sprijin 
va  cădea  sdrobită  în  luptă  cu  calvinismul.  Intr’adevăr  cal¬ 
vinii  au  reuşit  să  spargă  unitatea  noastră  religioasă  şi  să-şi 
înfigă  rădăcinile  în  ţinuturile  cele  mai  româneşti  ale  Tran¬ 
silvaniei.  Ţara  Oltului  a  fost  scoasă  de  sub  ascultarea  mi¬ 
tropolitului  dela  Alba-Iulia  şi  pusă  sub  autoritatea  superin- 
tendentului  calvin.  In  Hunedoara  mai  mulţi  preoţi  şi  nobili 
români  au  trecut  la  calvinism,  pentru  popor  păstrându-se 
cultul  ortodox,  iar  în  Banat  învăţăturile  calvine  au  prins  ră¬ 
dăcini  puternice.  Prin  condiţiile  ce  le  pune  George  Râkocy 
mitropolitului  Simion  Ştefan  se  ştirbeşte  autonomia  Bise¬ 
ricii  noastre.  Catehismul  calvinesc  devine  obligator  pentru 
preoţii  români,  iar  mitropolitul  dela  Alba-lulia  e  pus  sub 
jurisdicţiunea  superintendentului  calvin,  fără  de  aprobarea 
căruia  nu  putea  lua  nici  o  hotărîre  mai  însemnată. 

Bieţi  vlădici,  păstori  peste  un  popor  de  iobagi,  se  mlă- 
diau  după  împrejurări;  primeau  condiţii  pe  cari  le  ocoleau 
cu  prudenţă;  se  plecau  puterii  lumeşti,  păstrând  în  taina 
sufletului  neştirbită  credinţa  strămoşească!  Cine  cunoaşte 
tragedia  lor  sufletească?  Dar  rezistenţa  venea  din  adâncul 
maselor  populare,  cari  nu  puteau  fi  urnite  din  calea  tradiţiei 
pe  drumul  reformei.  S’au  calvinit  episcopi,  preoţi,  călugări, 
dar  poporul  a  rămas  în  matca  ortodoxiei,  cu  acelaşi  cult, 
aceleaşi  obiceiuri,  aceeaşi  credinţă. 

Biserica  românească  trecea  prin  grele  încercări.  Se 
simţea  lipsa  unei  personalităţi  puternice  care  să  fie  la  înăl¬ 
ţimea  vremilor  şi  s’o  ridice  din  pulbere.  Mitropolitul  Danifi, 
urmaşul  lui  Simion  Ştefan,  ne  mai  putând  suporta  perse- 

1  Jbid.  p.  134. 

cutiile  calvinilor,  părăseşte  scaunul  mitropolitan  şi  se  refu¬ 
giază  în  Ţara  Românească.  In  aceste  vremuri  de  grea 
cumpănă  Sava  Brancovici  ia  cârma  Bisericii  ortodoxe  din 
Ardeal.  In  sufletul  lui  se  restrângea  ca  într’o  apă  adâncă 
suferinţele  şi  rezistenta  unui  neam  întreg. 

Mitropolitul  Sava  Brancovici  s’a  născut  la  Inău  (judeţul 
Arad)  dintr’o  familie  de  origine  sârbească,  dar  romanizată. 
Cronicarul  George  Brancovici,  fratele  mitropolitului,  caută 
originea  neamului  său  în  vechii  despoţi  ai  Sârbilor  din  dina¬ 
stia  Brancoviceştilor.  Dar  în  timpul  din  urmă  s’a  dovedit  pe 
deplin  inexactitatea  acestei  genealogii.1 

Simeon,  fiul  cel  mai  mare  al  lui  Ioan  Brancovici,  a 
avut  o  creştere  aleasă  în  casa  părintească,  familie  cu  veche 
tradiţie  de  cărturari.  El  învaţă  de  mic  copil  limba  româ¬ 
nească,  ungurească  şi  turcească.  Ca  tânăr  a  făcut  mai 
multe  călătorii  în  Ungaria,  Turcia  şi  Ţara  Românească.  Aici 
a  petrecut  mai  multă  vreme  la  unchiul  său,  Longin  Bran¬ 
covici,  fost  episcop  la  Inău  şi  retras  la  mănăstirea  Comana 
din  pricina  persecuţiilor  calvine.  Acesta  voia  să-I  retină  la  mă¬ 
năstire  şi  să-l  pregătească  pentru  chemarea  preoţească.  Dar 
ivindu-se  ciuma  în  Ardeal,  într’o  singură  săptămână  pierde 
pe  tatăl  său,  doi  fraţi  şi  două  surori.  A  scăpat  fratele  său 
mai  mic  George,  care  ajunge  să  joace  mai  târziu  un  mare 
rol  în  diplomaţie.  La  stăruinţele  mamei  sale  se  reîntoarce 
acasă  şi  se  căsătoreşte.2 

Murind  protopopul  Inăului,  Grigore  Brancovici,  o  rudă 
a  sa,  la  stăruinţele  credincioşilor  îmbrăţişează  misiunea  preo¬ 
ţească.  Avea  o  înfăţişare  maiestoasă  şi  fire  de  luptător. 
Cum  oraşul  său  natal  era  în  acele  vremuri  cetatea  de  graniţă 
a  Transilvaniei,  ciocnirile  cu  Turcii  erau  foarte  dese.  Si¬ 
meon  făcea  parte  din  garnizoana  cetăţii  şi’n  luptele  cu 
Turcii  şi-a  câştigat  mare  faimă  prin  curajul  şi  vitejia  sa. 
George  Brancovici  povesteşte  că  o  delegaţie  turcească,  care 
venise  pentru  regularea  chestiunilor  de  graniţă,  ceru  dela 
comandant  îndepărtarea  lui  Simeon  din  cetate.  Acesta  răs¬ 
punse,  că  Simeon  a  părăsit  grijile  lumeşti  şi  s’a  preoţit.  Dar 


1  S.  Dragomir:  Fragmente  din  cronica  sârbească  a  lui  George  Brancovici, 
in  Anuarul  inst.  de  ist.  naţională  II,  Cluj  1923,  p.  4. 

2  Ibid.  p.  53. 

solii  Turcilor  insistau  spunând :  „ziua  preot,  noaptea  vrăjmaş 
înarmat  şi  călcător  de  pace".1 2  Fericită  îmbinare  a  crucii 
cu  spada  1  In  acele  vremuri  Biserica  ortodoxă,  umilită  şi  în- 
ghenunchiată  simţea  mai  mult  ca  oricând  lipsa  unui  ostaş 
neînfricat  în  apărarea  credinfri  strămoşeşti. 

Fiind  ales  de  soborul  credincioşilor  protopop  al  Inăului, 
frece  în  Ţara  Românească  şi  se  hirotoneşte  la  Târgovişte 
de  către  mitropolitul  Ştefan.  La  reîntoarcere  află  despre 
moartea  sofiei  sale.  Ca  protopop  al  Inăului  întăreşte’n  cre¬ 
dinţă  parohienii  săi,  căci  în  acele  vremuri  „se  ridicase  unia 
calvină  cu  mari  siluiri  şi  prigoniri". 

Devenind  vacant  scaunul  mitropoliei  din  Alba-Iulia,  e 
ales  mitropolit  al  Românilor,  în  vremea  când  Biserica  or¬ 
todoxă  din  Ardeal  trecea  prin  cele  mai  grele  încercări.  EI 
trece  în  Ţara  Românească  spre  a  fi  sfinţit  de  mitropolit. 
Simeon  intră’n  cinul  monahal  şi  primeşte  numele  de  Sava. 
La  sfinţirea  sa,  care  se  face  în  toamna  anului  1656  în  mi¬ 
tropolia  din  Târgovişte,  ia  parte  şi  domnul  tării  Constantin 
Basarab.  Reîntorcându-se  în  Ardeal  e  întărit  de  principele 
George  Râkocy  11  prin  diploma  dela  28  Decemvrie  1656.* 
In  această  diplomă  nu  se  face  amintire  de  condiţiile  umili¬ 
toare  impuse  înaintaşilor  săi.  Lui  Sava  Brancovici  nu  i  s’au 
pus  condifii  din  considerajiuni  de  politică  externă.  George 
Râkocy  II  voind  să  calce  pe  urmele  Iui  Ştefan  Bâthori 
care-a  ajuns  rege  în  Polonia,  a  încheiat  alianfă  cu  domnii 
români,  cari  s’au  obligat  să-l  sprijinească  în  întreprinderea 
sa.  întărirea  lui  Sava  ca  mitropolit  al  Românilor  cade  tocmai 
în  toiul  pregătirilor  de  răsboiu.  Două  zile  după  această  în¬ 
tărire  principele  ardelean  porneşte’n  expediţie  pentru  ocu¬ 
parea  tronului  polon.  E  explicabil  că  în  astfel  de  împre¬ 
jurări  condiţiile  ce  s’ar  fi  pus  mitropolitului  român,  ar  fi 
slăbit  alianfa  încheiată.  Probabil  că  ele  au  fost  înlăturate 
la  cererea  domnului  muntean. 

Expedifia  lui  Râkocy  în  Polonia  are  un  sfârşit  tragic. 
Oştirea  ardeleană  cade’n  prinsoarea  Tătarilor  împreună  cu 
comandantul  ei,  iar  principele  ardelean  îşi  pierde  tronul. 
Sunt  mazilifi  şi  domnii  români  cari  au  sprijinit  întreprinderea 


1  Ibid.  p.  54. 

2  V.  Mangra:  Mitropolitul  Sava  11  Brancovioi,  Arad  1906,  pg.  51 — 52. 

lui  G.  Râkocy.  Aspira  atunci  să  ajungă  principe  al  Tran¬ 
silvaniei  Vasile  Lupu,  domnul  Moldovei,  care  se  găsea  în 
vremile  acelea  în  exil  Ia  Constantînopol.  Dar  reuşeşte  să 
ocupe  tronul  cu  sprijin  turcesc  Acaţiu  Barcsai,  român  de 
origine,  dar  înstrăinat  prin  credinţă  şi  cultură.  Barcsai  era 
un  zelos  propovăduitor  al  calvinismului  printre  Români.  A 
tipărit  un  catehism  calvinesc  la  Alba-Iulia  (1648)  pentru 
atragerea  Românilor  la  învăţăturile  calvine. 

Relaţiile  mitropolitului  Sava  cu  noul  principe  sunt  ta 
început  bune.  Acesta-1  confirmă  la  9  Ianuarie  1659  în  scaunul 
mitropolitan,  punând  sub  autoritatea  lui  şi  ţara  Făgăraşului 
care  mai  înainte  era  supusă  superintendentului  calvin.  La 
stăruinţele  lui  Sava  şi  îndemnat  de  glasul  sângelui,  Barcsai 
scuteşte  preoţimea  română  de  plata  dijmelor  şi  nonelor  de 
vite  şi  bucate.  El  constată  cu  amărăciune  că  preoţii  ro¬ 
mâni  „cu  afurisită  orbire  se  asupresc".1 2  E  o  caldă  compă¬ 
timire  pentru  preoţii  de  acelaş  sânge  şi  o  acuzare  a  dre¬ 
gătorilor  care-i  prigonesc. 

Domnia  lui  Barcsai  e  turburată  de  George  Râkocy  care 
vine  cu  oaste  să-şi  recucerească  tronul.  Ardealul  devine 
pradă  răsboiului  civil.  Dieta  ardeleană  îl  realege  principe,, 
dar  Turcii  nu  vreau  să-l  recunoască  şi  trimit  ajutor  lui  Bar¬ 
csai  care  e  asediat  la  Sibiu,  în  iarna  anului  1659. 

In  vremea  acestui  răsboiu  civil,  când  Ardealul  avea  doi 
crai,  un  vlădică  românesc  obişnuit  s’ar  fi  strecurat  neob¬ 
servat,  dar  Sava  Brancovici  era  un  personagiu  cu  renume, 
potrivit  pentru  misiuni  în  străinătate.  Viaţa  lui  se  împleteşte 
cu  istoria  politică  a  Transilvaniei,  fără  de  care  nu  poate  fi 
înţeleasă.  El  se  alătură  de  partea  lui  Râkocy  care  era  spri¬ 
jinit  de  Români,  îns!răinându-se  de  Barcsai  care  era  sus¬ 
ţinut  de  Turci.  In  vara  anului  1659  întâlnim  mitropolit  la 
Alba-Iulia  pe  Ghenadie.  Sava  a  continuat  însă  păstorirea  în 
părţile  supuse  principelui  Râkocy.  Astfel  erau  în  Ardeal 
doi  principi  şi  doi  mitropoliţi.  Dar  păstorirea  lui  Ghenadie 
e  de  scurtă  durată,  probabil  a  murit  de  ciumă  Ia  Sibiu  im 
primăvara  anului  1660.z 


1  Ibld.  p.  63. 

2  I.  Lupaş :  Principele  ardelean  Acajiu  Barcsai  şi  mitropolitul  Sava  Bran¬ 
covici,  Buc.  1913,  p.  21. 

Dupăce  George  Râkocy  cade’n  luptele  cu  Turcii,  în 
fruntea  răsculaţilor  se  ridică  Ioan  Kemeny  care  atrage  în 
cursă  pe  Barcsai  şi-l  ucide.  Dar  nici  Kemeny  n’are  o  soartă 
mai  bună,  e  înfrânt  de  Turci  şi  ucis  pe  câmpul  de  luptă. 
In  toamna  anului  1661  Turcii  impun  domn  pe  Mihail  Apaffy, 
un  nobil  săcuiu  lipsit  de  energie. 

Mitropolitul  Sava,  om  de  acţiune,  prevăzător,  diplomat 
subtil  şi  iscusit,  a  ştiut  trage  foloase  pentru  Biserica  şi 
neamul  românesc  din  schimbările  repezi  şi  furtunoase  ale 
acestor  vremuri.1  El  câştigă  repede  încrederea  noului  prin¬ 
cipe,  bucurându-se  de  mare  vază  şi  trecere  la  curtea  arde¬ 
leană.  E  trimis  în  diferite  misiuni  în  Ţările  Române.  La 
1663  fratele  său  George  intră  în  serviciul  diplomatic  al 
principelui  şi  pleacă  la  Constantînopol,  unde  rămâne  patru 
ani.  In  acelaş  an  mitropolitul  Sava  obţine  confirmarea 
scutirii  preoţilor  români  de  dijme  ca  în  domnia  lui  Acaţiu 
Barcsai. 

Cu  gândul  de-a  restaura  mitropolia  din  Alba-Iulia,  clă¬ 
dită  de  Mihai  Viteazul,  care’n  timpul  răsboaelor  civile  a 
fost  de  douăori  arsă  şi  devastată  de  Turci  şi  odată  aprinsă 
de  vrăjmaşi,  Sava  pleacă  însoţit  de  fratele  său  George  în 
Rusia  după  milostenie.  Auzise  că  se  ţine  la  Moscova  un 
mare  sinod  cu  patriarhii  din  Antiohia  şi  Alexandria.  Por¬ 
neşte  în  primăvara  anului  1668  cu  o  suită  de  11  persoane, 
trece  prin  Polonia,  unde  ia  o  recomandaţie  dela  regele 
polon  şi  se  îndreaptă  spre  capitala  imperiului  rusesc.  La 
31  Maiu  e  primit  în  audienţă  de  ţarul  Alexe  Mihailovici, 
care-i  arată  o  deosebită  atenţiune.  Sinodul  în  care-a  fost 
depus  patriarhul  Nicon  se  sfârşise,  dar  Sava  a  întâlnit  la 
Moscova  pe  patriarhii  din  răsărit.  In  ziua  de  sfântul  Petru 
şi  Pavel  mitropolitul  ardelean  serveşte  împreună  cu  ceilalţi 
arhierei  în  catedrala  curţii  imperiale. 

Intr’o  scrisoare  adresată  ţarului,  Sava  preconisează 
alianţa  principilor  creştini  contra  Turcilor.  „In  aceste  părţi 
—  spune  el  —  se  află  mare  mulţime  de  creştini  ortodocşi. 
Sârbi,  Bulgari,  Români,  toţi  sunt  gata  şi  aşteaptă  să  atace 
din  oarecare  parte  pe  nelegiuitul  de  Turc;  fiind  în  mare 


1  Ibid.  p.  24. 


7 


REVISTA  TEOLOGICĂ 


lipsă,  nevoie  şi  strâmtorare,  toţi  ar  alcătui  cu  voia  lui  Dum¬ 
nezeu  o  oaste". 1 

Unii  istorici  au  atribuit  misiunii  lui  Sava  scopuri  poli¬ 
tice,  dar  alianţa  principilor  creştini  contra  păgânilor  nu  e 
nouă.  Popoarele  ortodoxe  subjugate  de  Turci  de  mult  şi-au 
îndreptat  privirile  spre  ţarul  Ruşilor,  dela  care  aşteptau 
eliberarea. 

La  2  August  e  primit  de  ţar  în  audienţa  de  adio  şi  e 
încărcat  cu  daruri  bogate.  Un  hrisov  de  danie  îi  da  dreptul 
să  meargă  tot  la  7  ani  după  milostenie  în  Rusia.  Ţarul 
şi-a  exprimat  dorinţa  să  lase  pe  fratele  său  George  în  ser¬ 
viciul  său,  dar  mitropolitul  a  spus,  că  şi-ar  atrage  prin  aceasta 
bănuiala  principelui.  La  Moscova,  în  cetatea  ortodoxiei, 
mitropolitul  Sava  şi-a  mărturisit  credinţa  cea  dreaptă  şi  a 
luat  îndemn  şi  încurajare  în  lupta  grea  ce  avea  s’o  dea  cu 
calvinii  pentru  apărarea  credinţa  strămoşeşti. 

După  întoarcerea  din  Rusia  urmează  vremuri  grele 
pentru  mitropolitul  român.  Preotul  curţii  Mihail  Tofoi,  re¬ 
format  aprins,  sfătueşte  pe  principe  sa  impună  lui  Sava 
condiţii  grele  şi  să-l  supună  superintendentului  calvin.  Po¬ 
ziţia  mitropolitului  român  era  critică,  calvinii  pornesc  o 
persecuţie  aprigă  contra  Bisericii  ortodoxe.  Pe  lângă  con¬ 
diţiile  vechi  se  mai  adaugă  altele  noi,  prin  cari  se  ştir¬ 
beşte  autonomia  Bisericii  româneşti.  De  acum  înainte  se 
începe  o  luptă  surdă  între  principe  şi  mitropolit.  El  rezistă 
cu  eroism  şi  bărbăţie  atacurilor  calvine,  din  Ţara  Româ- 
nească-i  veneau  îndemnuri  şi  încurajare.  In  diploma  dela 
1673,  prin  care  se  confirmă  din  nou  scutirea  preoţilor  de 
dijme,  se  spune  că  preoţii  români  se  găsiau  tot  „în  întu- 
nerecul  greşitei  mărturisiri"  şi  principele  îşi  exprimă  nă¬ 
dejdea,  că  Dumnezeu  îi  va  lumina  să  lucreze  pentru  cal- 
vinirea  poporului  român. 2  Măsurile  pentru  constrângerea 
Românilor  de  a  primi  calvinismul  sa  înteţesc  tot  mai  mult. 
In  1674  toate  bisericile  româneşti  sunt  supuse  superinten¬ 
dentului  calvin,  care  are  însărcinarea  să  caute,  unde  se  afla 
tipografia  românească  înfiinţată  de  principele  George  Râ- 

1  S.  Dragomir:  Relaţiile  bisericii  româneşti  cu  Rusia  in  veacul  al  XVIl-lea, 
Bucureşti,  1912  p.  39. 

2  Mangra  p.  71. 

kocy  şi  să  tipărească  cărji  pentru  răspândirea  învăţăturilor 
calvine  la  Români.  Această  tipografie  a  fost  trimisă  de  mi¬ 
tropolitul  Sava  la  Sibiu  împreună  cu  14  saci  de  tipărituri. 1 

La  1676  Sava  ţine  două  sinoade  la  Alba-Iulia,  în  cari 
se  dau  îndrumări  pastorale  şi  se  stabilesc  normele  de  con¬ 
ducere  ale  Bisericii.  In  acest  an  se  ajunge  la  o  destindere 
în  relaţiile  dintre  principe  şi  mitropolit.  George  Brancovici 
primeşte  domeniul  dela  Vinţul  de  jos  şi  e  numit  agent  di¬ 
plomatic  la  Poartă.  Biserica  românească-şi  redobândeşte 
vechile  libertăţi.  Acesta  e  cel  mai  mare  succes  al  mitro¬ 
politului  Sava.  Din  nou  sunt  confirmate  scutirile  preoţilor  ro¬ 
mâni  de  dijme.  Dar  aceste  scutiri  vor  fi  durat  „de  joi  până 
mai  apoi“,  după  cum  se  esprimă  George  Bariţiu.  Desele  con¬ 
firmări  arată  limpede  că  nu  erau  respectate.  Dieta  arde¬ 
leană  nu  voia  să  le  recunoască. 

Biserica  românească  are  pace  şi  linişte  timp  de  trei 
ani.  Dar  când  ajunge  în  fruntea  bisericii  calvine  Mihai 
Tofoi,  calvinii  se  năpustesc  cu  toată  furia  asupra  mitropo¬ 
litului  care  le  zădărnicea  toate  planurile  de  convertire  la 
legea  lor.  E  acuzat  în  sinodul  dela  1679  de  administraţie 
rea,  mitropolitul  îşi  dă  seama  de  toată  averea  Bisericii.  Nu 
scapă  însă  de  osândă,  decât  Ia  intervenţia  energică  a  dom¬ 
nului  Ţării  Româneşti,  Şerban  Cantacuzino. 

In  memoriul  său  Muribunda  Transsylvania, 2  înaintat  îm¬ 
păratului  Leopold  I  (1688),  cancelarul  Nicolae  Bethlen  arată 
starea  de  decadenţă  în  care  se  găsea  Transilvania  sub  câr¬ 
muirea  lui  Mihail  Apaffy,  pe  care-o  socoteşte,  „cea  mai  des¬ 
trăbălată  din  lume*.  De  obicei  epocele  de  destrămare  pre¬ 
vestesc  prăbuşirea  unui  stat.  Domnia  Iui  Apaffy  grăbeşte 
împlinirea  destinului.  Erau  vremuri  tulburi,  când  apunea 
independenţa  Transilvaniei  şi  casa  de  Austria  se  pregătea 
pentru  marele  rol  oriental:  eliberarea  popoarelor  creştine 
de  sub  jugul  turcesc  şi  expansiunea  spre  gurile  Dunării  şi 
Marea  Neagră.  Principele  Transilvaniei,  dedat  cu  totul  plă¬ 
cerilor,  a  scăpat  cârma  ţării  din  mână.  Toate  erau  de  vân- 

1  I.  Lupa? :  Averea  confiscata  de  principele  M.  Apaffy  dela  Mitropolitul 
Sava  Brancovici  şi  fraiele  său  George,  in  revista  Biserica  şi  Şcoala,  Arad, 
1915,  nri  37  şi  19... 

2  Muribunda  Transsylvania  ad  pedes  sacralissimi  iniperaloris  Leopold! 
proiecta  1688. 

zare,  legile  călcate,  nobilimea  asuprită  şi  poporul  jefuit. 
Oameni  nevinovaţi  erau  condamnaţi  la  închisoare  şi  ave¬ 
rile  lor  confiscate.  Dieta  era  coruptă  şi  destrăbălată.  Să  ne 
mai  mirăm  de  patimile  şi  destituirea  mitropolitului  Sava 
Brancovici  în  vremuri  cu  astfel  de  moravuri? 

Când  s’a  aflat  că  George  Brancovici  s’a  aliat  cu  par¬ 
tidul  imperial  şi-a  încheiat  o  înţelegere  tainică  cu  Grigore 
Ghica,  domnul  Ţării  Româneşti,  soarta  mitropolitului  român 
era  pecetluită.  El  trebuia  să  cază  cu  orice  preţ.  Motive  şi 
martori  mincinoşi  se  găsiau  uşor.  Confiscarea  averilor  în 
vremile  acelea  era  la  ordinea  zilei.  Cronicarii  contemporani 
spun,  că  frajii  Brancovici  şi-au  strâns  averi  mari.  Mulţi  râv¬ 
neau  la  bogăţiile  lor,  mai  ales  Ştefan  Nalâtzi,  sfetnic  intim 
al  principelui  şi  rudă  de  aproape  a  mitropolitului,  trecut  la 
legea  calvină  şi  maghiarizat,  nădăjduia  moştenirea  lor.  Ho- 
tărîrea  cu  care  mitropolitul  Sava  le  sta  împotrivă,  deşi  era 
slăbit  de  bătrâneţe  şi  boală,  îi  întărâta  şi  mai  mult. 

Se  convoacă  un  sinod  Ia  Alba-Iulia.  Superintendentul 
calvin  porneşte  atacul  acuzându-1  de  viaţă  imorală,  de  lă¬ 
sarea  în  părăginire  a  mitropoliei  şi  tipografiei.  Mitropolitul 
nu  e  susţinut  de  clerul  împilat  şi  terorizat.  E  destituit  şi 
condamnat  la  închisoare. 

Atunci  năvăliră  calvinii  cu  săbiile  scoase  asupra  mitro¬ 
poliei  şi  găsind  pe  bătrânul  arhiereu  zăcând  în  pat  de  po- 
dagră,  îl  loviră  cumplit,  îl  puseră  în  batjocură  pe-un  cal  şi-l 
duseră  la  închisoare.  Mitropolitul  Sava  suferea  toate  acestea 
cu  voinţă  tare  şi  cu  resemnarea  creştinească.1 

Viaţa  sbuciumată  a  mitropolitului  Sava  Brancovici  a 
scris-o  cu  iubire  şi  durere  fratele  său  George  în  cronica  sa 
sârbească.  E  un  exemplu  de  iubire  frăţească  cum  rar  se 
întâlneşte  în  istorie.  Rămas  de  mic  fără  tată,  mitropolitul  îi 
dă  o  creştere  aleasă  şi-l  pregăteşte  pentru  cariera  diploma¬ 
tică.  Mai  târziu  acesta,  prin  legăturile  întinse  ce  le  are,  de¬ 
vine  un  sprijin  pentru  bătrânul  mitropolit  în  clipele  sale  de 
sbucium  şi  durere.  Când  mitropolitul  e  în  primejdie,  George 
aleargă  să-l  scape,  dar  cade  şi  el  la  închisoare  şi  averile 
lor  sunt  confiscate.  Când  reuşeşte  prin  daruri  bogate  să 


1  S.  Dragomlr:  Fragmente,  p.  68. 

scape  din  închisoare,  primul  lui  gând  e  să  elibereze  pe 
iubitul  sau  frate.  Înţelegând  că  viata- i  în  primejdie,  trece 
prin  părfile  Haţegului  în  Ţara  Românească  şi  se  refugiază 
la  curtea  lui  Şerban  Cantacuzino.  Acesta  somează  pe  prin¬ 
cipele  Transilvaniei  să  reîntregeze  pe  Sava  în  scaunul  mi¬ 
tropolitan,  declarând  că  e  gata  a  cheltui  sume  mari  de 
bani  Ia  Poartă,  ca  să-i  aducă  detronarea.  Apaffy  temându-se 
ca  domnul  român  să  nu  se  alieze  cu  opoziţia  ardeleană, 
eliberează  pe  Sava.  Dar  domnul  Ţării  Româneşti  nu  se 
mulţumeşte  cu  atât,  el  vrea  cu  orice  preţ  ca  Sava  să 
fie  reîntregat  în  scaunul  mitropolitan.  De  aceea  scrie  lui 
Constantin  Brâncoveanu,  agentul  său  diplomatic  la  Poartă, 
să  mijlocească  reabilitarea  Iui.  Acesta  încheie  la  21  August 
1681  un  pact  cu  pribegii  ardeleni,  prin  care  ei  se  obligară, 
că  dacă-şi  vor  ajunge  scopul  să  detroneze  pe  Apaffy,  vor 
face  ca  Biserica  Românilor  ardeleni  să-şi  recapete  vechea 
libertate  şi  Sava  Brancovici,  care-a  fost  destituit  fără  vină, 
să-şi  redodândească  demnitatea  avută.1  Dar  acest  pact  n’a 
avut  nicio  urmare,  opoziţia  ardeleană  n’a  putut  detrona  pe 
tiranul  Apaffy. 

împăratul  Leopold  I  ridică  pe  mitropolitul  Sava  la  rangul 
de  baron  pentru  serviciile  aduse  creştinătăţii,  dându-i  prin 
această  distincţie  împărătească  cea  mai  înaltă  satisfacţie 
morală  faţă  de  calomniatorii  şi  prigonitorii  lui.2  Dar  diploma 
împărătească  nu-I  mai  află  în  viaţă.  Slăbit  de  chinuri  şi 
boală,  moare  în  primăvara  anului  1683.  La  1  Mai  acelaşi 
an  nu  mai  era  în  viaţă,  căci  la  această  dată  George  Bran¬ 
covici  dărueşte  o  evanghelie  bisericii  din  Veştem  pentru 
pomenirea  fratelui  său.3  Sava  murise  de  curând,  probabil  în 
luna  Aprilie.  Nu  se  ştie,  unde  doarme  somnul  de  veci  ma¬ 
rele  arhiereu,  pe  care  mitropolitul  Şaguna  l-a  ales  de  model 
în  păstorirea  sa. 

Cari  sunt  cauzele  pătimirii  şi  destituirii  lui  Sava  Bran¬ 
covici?  Iată  o  chestiune  care  a  preocupat  mult  pe  istoricii 
români.  Aproape  toţi  sunt  unanimi  în  afirmaţia  că  mitropo- 


1  Mangra  123. 

2  Ibid  115—117. 

8  N.  lorga:  Studii  şl  Documente  XIII  pg.  441—442. 

litul  Sa  va  a  suferit  prigoniri  şi  a  fost  distituit  pentru  sta¬ 
tornicia  sa  în  credinţă.  Singur  istoricul  A.  Bunea  a  încercat 
să  întunece  gloria  marelui  arhiereu,  pe  care-1  prezintă  ca 
„episcop  calvinizani". 1 

Samuîl  Micu  (Klein)  încearcă  să  explice  persecuţiile  în¬ 
dreptate  contra  mitropolitului  român  prinlr’o  întâmplare  petre¬ 
cută  Ia  curtea  principelui.  Sava  şezând  odată  la  masă  la 
principele  Apaffy,  în  castelul  dela  Blaj,  calvinii  in  bătaie  de 
joc  au  cumpărat  pe  o  femee,  ca  să  aducă  un  căţel  înfăşat 
în  scutece  să-l  boteze.  Mitropolitul  bănuind  cursa  ce  i  se 
întindea,  se  duse  la  femee,  desfăcu  scutecele  şi  văzu  că¬ 
ţelul.  Se  întoarse  la  masă,  luă  o  bucată  de  ridiche  din  care 
mânca,  căci  era  zi  de  post  şi  o  dete  căţelului  care  nu  vru 
s’o  mănânce.  Mitropolitul  luă  apoi  o  bucată  de  carne  din 
blidul  principelui  şi  o  dete  căţelului  care  o  înghiţi  cu  lă¬ 
comie.  Atunci  întorcându-se  spre  principe  îi  zise:  „nu  e  de 
legea  mea.  Dac’ar  fi  de  legea  mea,  ar  mânca  din  buca¬ 
tele  mele.  Să-l  boteze  aceia  cu  care  împreună  mănâncă 
aceleaşi  mâncări"  I  Astfel  insulta  nelegiuită  s'a  întors  contra 
insultătorilor.  Principele  s’a  aprins  de  mânie  şi  a  poruncit 
ca  mitropolitul  să  fie  bătut  cu  vergi. 2 

Nu  mei  încape  nici  o  îndoială  că  atitudinea  politică  a 
fraţilor  Brancovici  a  grăbit  destituirea  mitropolitului  Sava. 
Dar  această  atitudine  e  determinată  de  prigonirea  Bisericii 
ortodoxe  de  căîră  calvini.  Cauza  profundă  şi  adevărată  e 
de  natură  religioasă.  Contra  încercărilor  de  calvinire  mi¬ 
tropolitul  Sava  căuta  sprijin  la  domnii  români,  Grigore  Ghica 
şi  Şerban  Cantacuzino. 

In  domnia  lui  Apaffy  două  partide  sfăşiau  ţara  Ar¬ 
dealului  :  partidul  calvin,  cel  mai  puternic,  înclina  spre  Turci 
şi  partidul  catolic,  la  care  se  alăturau  Saşii,  înclina  spre 
imperiali.  Acest  partid  urmăria  trecerea  Transilvaniei  sub 
sceptrul  împăratului  dela  Viena. 

George  Brancovici,  care  intrase  în  serviciul  principelui 
după  întoarcerea  sa  din  Rusia,  se  apropie  la  Constantinopol 
de  partidul  catolic  şi  încheie  un  pact  cu  imperialii.  Acest 
act  de  trădare  se  datoreşte  faptului,  că  principele  ardelean  a 

1  A.  Bunea:  Vechile  episcopii  şi  Miiropolitul  Sava  Brancovici,  Blaj  1906. 

2  V.  Mangra,  pg.  116,  117. 

deslănfuil  o  persecuţie  aprigă  contra  Bisericii  româneşti,  în 
fruntea  căreia  se  găsea  fratele  său.  El  leagă  prietenie  cu 
Grigore  Ghica,  domnul  Ţării  Româneşti.  Acesta  nutrea  planul 
de  a  ajunge  principe  al  Transilvaniei,  pe  care  a  străbătut-o  în 
mai  multe  rânduri  în  pribegiile  sale.  La  14  Iulie  1672  Toma 
Gyulai,  agentul  diplomatic  al  principelui  la  Constantinopol, 
trimite  prin  fiul  său  ştirea,  că  Grigorie  Ghica  a  pârît  pe  Apaffy 
la  Poartă  că  s’a  aliat  în  taină  cu  imperialii.  El  cere  pentru 
sine  domnia  Transilvaniei.1  Domnul  român  căuta  sprijin 
pentru  planurile  sale  nu  numai  la  Constantinopol,  ci  şi  în 
Transilvania,  unde  avea  legături  cu  fraţii  Brancovici.  Aceasta 
se  vede  dintr’o  scrisoare  a  cancelarului  loan  Bethlen  către 
Apaffy  dela  18  Ianuarie  1673,  în  care  se  spune,  că  s’a  lăţii 
vestea  în  fără  că  Grigore  Ghica  cere  dela  sultan  fronul 
Transilvaniei.  „Pretenţia  aceasta  —  spune  Bethlen  —  n’o 
ţin  în  neputinţă,  fiindcă-şi  aduce  aminte  şi  Măria  Ta  la  dieta 
trecută  din  Alba-Iulia,  ce  fel  de  scrisoare  românească  v’am 
dat  în  mână,  pe  care  Măria  Ta  ai  trimis-o  vlădicăi  româ¬ 
nesc  s’o  traducă".2  Acest  vlădică  era  Sava  Brancovici,  iar 
scrisoarea  se  referea  la  legăturile  lui  George  Brancovici  cu 
domnul  Ţării  Româneşti. 

Infr’adevăr  acesta  a  încheiat  la  20  Aprilie  1673  o 
înţelegere  tainică  cu  domnul  muntean  „pentru  lărgirea 
sfintei  noastre  biserici".  Grigore  Ghica  se  obligă  să-l  ţină 
pe  el  şi  familia  lui  la  mare  cinste  „ca  pe  un  bun  şi 
credincios  prieten  al  casei  noastre",  spune  actul.3  Prin 
urmare  fratele  mitropolitului  Sava  era  prieten  credincios  al 
lui  Grigore  Ghica,  domnul  Ţării  Româneşti,  care  uneltea 
la  Poartă  detronarea  principelui  ardelean.  Iată  adevărata 
cauză  a  prigonirii  şi  destituirii  lui  Sava  Brancovici.  Această 
înţelegere  tainică  nu  era  necunoscută  lui  Apaffy,  care  rechiamă 
pe  George  Brancovici  dela  Constantinopol  la  sfârşitul  anului 
1673.  Persecuţiile  contra  mitropolitului  român  încep  îndată 
după  descoperirea  acestei  înţelegeri  şi  dacă  destituirea  lui  se 
amână  până  la  1680,  aceasta  se  datoreşte  abilităţii  diplomatice 
şi  legăturilor  întinse  ce  Ie  aveau  fraţii  Brancovici  cu  domnii 
români,  cu  împăratul  dela  Viena  şi  cu  Poarta  otomană. 

1  Şt.  Metcş :  Şerban  Vodă  Canlacuzino  şl  Biserica  română  din  Ardeal,  Vă¬ 
lenii  de  Munte  1915,  pg.  6—7. 

2  Ibid.  p.  7. 

3  Dragomir,  Fragmente,  p.  5. 

In  lunga  sa  păstorire  de  aproape  un  sfert  de  veac, 
Sava  Brancovici  a  desfăşurat  o  bogată  activitate.  In  afară 
de  diferite  misiuni  diplomatice  ce  le-a  îndeplinit  în  Ţările 
Române  şi  Rusia,  de  numele  lui  se  leagă  trei  fapte:  1.  a 
apărat  cu  preţul  vieţii  autonomia  Bisericii  româneşti  din 
Ardeal,  2.  a  luptat  pentru  ridicarea  preoţim»  şi  3.  a  dat 
o  organizaţie  trainică  Bisericii  ardelene. 

Dela  1566,  când  încep  prigonirile  calvine  contra  Bise¬ 
ricii  noastre,  până  la  sfârşitul  secolului  al  XVII-lea,  când 
apune  independenta  Transilvaniei,  nu  găsim  în  toată  istoria 
Ardealului  vreun  preot,  călugăr  sau  mitropolit  român  care 
să  fi  luptat  şi  suferit  cu  eroism  pentru  credinţa  strămoşească 
ca  Sava  Brancovici.  El  şi-a  dat  seama  că  bătălia  cu  cal¬ 
vinii  nu  poate  fi  câştigată,  decât  cu  un  cler  pregătit  şi  con¬ 
ştient  de  menirea  sa.  A  încercat  să  ridice  preoţimea  ro¬ 
mână  din  starea  de  iobăgie  în  care  se  găsea  şi-a  întâlnit 
rezistenta  claselor  privilegiate  ale  tării ;  a  încercat  să  ridice 
nivelul  cultural  al  preotimii  şi  s’a  izbit  de  starea  ei  neno¬ 
rocită,  în  care-au  adus-o  împilările  străine.  Concepţia  lui 
despre  rostul  şi  menirea  preotului  în  mijlocul  credincioşilor 
se  oglindeşte’n  hotărîrile  celor  două  sinoade  ce  s’au  ţinut 
în  1675  la  Alba-Iulia.  Sunt  norme  pastorale  despre  dato¬ 
riile  clerului,  introducerea  bunelor  moravuri  şi  purificarea 
vieţii  religioase  de  superstiţiile  populare.  Sava  Brancovici 
e  cel  dintâi  arhiereu  la  Români  care  s’a  îngrijit  de  catehi¬ 
zarea  copiilor,  îndrumând  tineretul  spre  învăţăturile  eterne 
ale  Bisericii. 

Dar  opera  lui  cea  mai  durabilă  e  organizaţia  ce-a  dat-o 
Bisericii  ortodoxe  din  Ardeal.1  Această  organizaţie,  cu  par¬ 
ticiparea  elementului  mirean  ca  factor  de  conducere  în 
viaţa  bisericească,  formează  coloana  centrală  pe  care  se 
razimă  întreg  edificiul  Bisericii  noastre.  Mitropolitul  A.  Şaguna 
a  urmat  linia  unei  vechi  tradiţii,  când  a  păstrat  în  Statutul 
Organic  cadrele  largi  de  desvoltare  pe  cari  le-a  dat  Bise¬ 
ricii  Sava  Brancovici.  Această  organizaţie,  care-a  închegat 
într'o  singură  unitate  cler  şi  popor,  a  făcut  tăria  Bisericii 
noastre  în  trecut  şi  tot  ea  e  chezăşia  pentru  libera  ei  pros- 
perare  în  viitor. 

1  T.  Cipariu:  Acte  şt  fragmente  pg.  257 — 263.  (Zoconic,  ce  se  ilce  cartea 
legilor). 

Mitropolitul  Sava  Brancovici  n’a  scris  şi  n’a  tipărit 
nicio  carte.  Nu  erau  vremuri  aşezate  când  gândul  se  aşterne 
în  tihnă  pe  hârtie,  ci  vremuri  de  frământări  şi  răsturnări  de 
domnii.  Cel  care  trăieşte’n  vâltoarea  vieţii  n’are  vreme  să 
scrie  cărţi.  Ele  cer  clipe  de  concentrare  şi  meditaţie  în 
linişte  şi  singurătate.  Şi  Sava  Brancovici  nu  era  omul  sin¬ 
gurătăţii,  călugăr  retras  în  chilie,  ci  era  creat  pentru  ac¬ 
ţiuni  mari  în  mijlocul  mulţimii,  adevărat  păstor  şi  condu¬ 
cător  de  oameni. 

Cărţile  sunt  trecătoare  şi  pier,  se  ofileşte’n  uitare  şi 
moare  ideea  care  le-a  dat  viaţă.  Tot  ce  e  făcut  de  mână 
omenească  se  petrece  şi  moare.  Dar  gândul  sădit  în  su¬ 
fletul  oamenilor  rămâne  şi  rodeşte’n  decursul  veacurilor.  E 
ca  ploaia  binefăcătoare  pe  care-o  sbea  pământul  şi  care  se 
ridică’n  iarbă,  în  arbori  şi’n  lanuri  de  grâu.  Cu  atât  e  mai 
durabil  şi  mai  fecund,  cu  cât  e  scris  în  inimi  fragile,  căci 
putinţa  de-a  trăi  în  sufletul  altora  e  singura  şi  adevărata 
valoare  în  viaţa  omenească. 

A  trecut  un  sfert  de  mileniu  dela  moartea  iui  Sava 
Brancovici  şi  amintirea  lui  trăeşte’n  sufletul  Românilor.  Vor 
trece  anii,  se  vor  stinge  pasiunile  şi  interesele  mărunte  şi 
gloria  marelui  mitropolit,  purificată  de  tot  ce  e  pământesc, 
va  străluci  cu  lumină  nouă.  Generaţiile  viitoare  îl  vor  ve¬ 
nera  ca  pe-un  sfânt,  iar  Biserica  ortodoxă,  pentru  care-a 
luptat  şi  suferit,  va  perpetua  din  generaţie’n  generaţie  amin¬ 
tirea  arhiereului  martir,  care  prin  pilda  vieţii  sale  a  fost  un 
izvor  nesecat  de  energie  şi  inspiraţie  în  lupta  neamului  no¬ 
stru  pentru  apărarea  credinţii  şi  legii  străbune. 


I.  D.  SANDU 


W.  GUETTE. 


ESTE  BISERICA  ANGLICANĂ,  CATOLICĂ? 

i. 

Subiectul  pe  care  voim  să-l  tratăm  este  de-o  însemnă¬ 
tate  înaltă  şi  merită  atenţiunea  tuturor  acelora,  cari  se  preo¬ 
cupă  de  chestiuni  religioase.  E  vorba  de- a  determina  ade¬ 
văratul  caracter  al  Bisericii  creştine  şi  de  a-1  pune  în  fa|a 
unor  sisteme  cari  se  nizuesc  a-1  denatura  şi  a  ataca  în  acelaş 
timp  însuşi  creştinismul. 

Biserica  anglicană  are,  cel  puţin  în  aparenţă,  o  reală 
importanţă.  Ea  formează,  împreună  cu  Biserica  protestantă 
americană,  un  conglomerat  considerabil.  Ea  are  pretenţia 
că  este  un  tip  perfect  al  Bisericei  catolice,  şi  a  organizat 
o  propagandă  al  cărei  scop  este  de-a  crea  în  străinătate 
biserici  bazate  pe  principiile  cari  au  servit  de  temelie  pentru 
ceeace  numeşte  ea  reforma  ei  în  veacul  al  XVl-lea. 

Până  în  timpul  de  faţă  ea  a  obţinut  slabe  rezultate,  dar 
ea  nădăjdueşte  mereu  şi  nu  se  descurajează. 

'  Dacă  Biserica  anglicană  ar  fi  într’adevăr  catolică  şi  un 
tip  curat  al  Bisericei  creştine,  aşa  precum  au  întemeiat- o 
apostolii,  conform  învăţământului  lui  Hristos,  noi  n’am  avea 
decât  să  lăudăm  propaganda  ei  şi  am  considera  ca  o  da¬ 
torie  a  o  secunda,  potrivit  puterilor  noastre. 

Insă  dacă  Biserica  anglicană  nu  este  catolică,  propa¬ 
ganda  ei  nu  este  decât  o  propagandă  de  eroare,  ale  cărei 
străduinţe  nu  pot  fi  decât  funeste;  şi  datoria  noastră  este 
să  o  combatem. 

Această  chestiune  a  primit  o  nouă  însemnătate  de  când 
Hyacinihe  Loyson  s’a  decis  să  întemeeze  în  Franţa  o  Bise¬ 
rică  anglicană  sub  titlul  de  Biserică  catolică  anglicană. 
Noi  suntem  convinşi,  că  încercarea  lui  nu  va  fi  încoronată 
cu  succes  şi  că  Biserica  sa  nu  va  dobândi  nici  când 
decât  proporţiile  unei  secte  neînsemnate,  cu  credinţe  vapo- 

roase  care  va  putea  să  se  încadreze  în  anglicanism,  în  care  îşi 
găsesc  deja  scăparea  atâtea  elemente  diferite  şi  contra¬ 
dictorii. 

Insă  noi  am  avut  prilejul  să  observăm  că  domnul  Herzog, 
episcop  al  vechilor  catolici  din  Elveţia,  a  crezut  potrivit  să 
atribue  Bisericei  anglicane  un  brevet  de  catolicitafe.  Di 
Reinkens,  episcop  al  vechilor  catolici  germani  are  fără  îndoială 
aceleaşi  simţăminte ;  el  va  declara  poate  acest  lucru  în  mod 
oficial  când  căsătoria  lui  proecfată  va  fi  devenit  o  realitate. 

Ne  putem  aşa  dară  cugeta  că  mişcarea  aşa  zisă  veche 
catolică  din  Elveţia  şi  Germania  nu  va  fi  în  curând  decât 
un  anex  al  Bisericei  anglicane  tot  aşa  ca  şi  cea  pe  care 
dl  H.  Loyson  va  încerca  să  o  creeze  în  Franţa.  Este  prin 
urmare  de  foarte  mare  importanţă  să  se  ştie,  dacă  partida 
religioasă  care  susţine,  în  Elveţia,  în  Germania  şi  în  Franţa, 
a  fi  catolică  unindu-se  cu  anglicanismuî,  este  o  partidă  în 
realitate  catolică  sau  o  ramură  a  protestantismului. 

Acest  lucru  voim  noi  să-l  elucidăm  punând  chestiunea : 
Biserica  anglicană  este  ea  catolică? 

Uniunea  creştină  s’a  ocupat  adeseori  de  Biserica 
anglicană.  Ea  a  deschis  coloanele  sale  tuturor  comunicărilor 
pe  cari  preoţi  anglicani  i  le-au  făcut.  Noi  le-am  permis  să 
apere,  în  revista  noastră,  cauza  Bisericii  lor ;  noi  am  arătat 
faţă  de  ei  cea  mai  mare  simpatie  şi  le-am  dat  tot  felul  de 
îndemnuri.  Noi  purtam  nădejdea  că  îi  vom  aduce  acolo  încât 
să  elucideze,  într’un  înţeles  catolic,  anumite  chestiuni  asupra 
cărora  lumea  avea  trebuinţă  de  lămuriri  categorice.  Dar 
sub  acest  raport  noi  n’am  reuşit.  De  îndatăce  noi  am  ridicat 
chestiunile  cari  trebuiau  să-i  facă  să  iasă  din  sistemul  vag 
şi  cu  îndoit  înţeles  care  alcătuia  fondul  tuturor  scrisorilor 
lor,  a  urmat  tăcerea  pe  toată  linia.  Noi  am  început  exami¬ 
narea  lui  Theophilus  Anglicanus  al  doctorului  Cristophe 
Wordsworth,  astăzi  episcop  de  Lincoln,  şi  am  scris  această 
critică  cu  o  moderaţiune  pe  care  ne-o  impuneau  atât  carac¬ 
terul  grav  al  autorului,  cât  şi  simpatia  pe  care  ne-o  dove¬ 
dise  Intre  mai  multe  împrejurări. 

Observaţiile  noastre  au  rămas  fără  răspuns. 

Noi  am  început  examinarea  doctrinelor  anglicane ;  însă 
în  curând  am  fost  rugaţi  stăruitor  să  întrerupem  o  lucrare 

care  ar  fi  adus  lumina  acolo  unde  lumea  finea  să  dom¬ 
nească  întunerecul. 

Din  momenl  ce  corespondenţii  noştri  anglicani  obser¬ 
vară  că  noi  nu  voim  să  ne  mulţumim  cu  declaraţiile  lor 
vagi,  ei  ne  tratară  ca  pe  un  duşman.  Unii  dintre  ei  pără¬ 
siră  Uniunea  creştină  şi  crezură  că-i  dau  o  lovitură  de 
moarte  neplătindu-şi  abonamentul.  Uniunea  creştină  trăeşte 
cu  toate  acestea,  şi  reaua  voinţă  a  foştilor  ei  prieteni  a  pus-o 
pur  şi  simplu  în  poziţia  de-a  spune  mai  liber  ceeace  crede 
ea  despre  ei  şi  despre  Biserica  lor.  Vechii  noştri  cores¬ 
pondenţi  aparţineau  unei  partide  care  pretinde  a  ţinea  tocmai 
calea  de  mijloc  între  Ritualişti,  cari  nu  sunt  decât  nişte 
Papistaşi  mai  mult  sau  mai  puţin  deghizaţi,  şi  cari  n’au  din 
anglicanism  decât  titlul  şi  beneficiul,  şi  Anglicani  cari  măr¬ 
turisesc  sincer  şi  deschis  protestantismul  lor. 

Aceştia  din  urmă  au  raporturi  de  comuniune  cu  pro¬ 
testanţii  de  pe  continent  şi  se  împărtăşesc  tot  aşa  de  uşor 
în  templele  lor,  precum  s’ar  împărtăşi  episcopul  Herzog  în 
bisericile  lor  anglicane. 

In  fond  foştii  noştri  corespondenţi  admit  aceleaşi  doc¬ 
trine  ca  şi  anglicanii  adevărat  protestanţi,  însă  ei  şi-au  luat 
refugiu  la  restricţiuni  mentale  şi  Ia  anumite  explicări  puţin 
sincere  pentru  a-şi  da  titlul  de  catolici  şi  a  face  să  se  crează 
că  lumea  nu  înţelege  bine  anglicanismul  când  îl  confundă 
cu  protestantismul. 

La  această  partidă  aşa  zisă  catolică,  căreia  i-a  dat  na¬ 
ştere  doctorul  Pusey,  aparţine  Societatea  Anglo-Continen- 
tală.  Scopul  principal  al  acestei  societăţi  este  răspândirea 
de  mici  tratate  destinate  a  propovedui  această  idee:  că  Bi¬ 
serica  anglicană  este  catolică.  Noi  posedem  colecţia  trata¬ 
telor  pe  cari  le-a  publicat  ea,  şi  noi  am  observai  în  ele 
mai  presus  de  toate  arta  cu  care  s’au  schiţat  chestiunile 
delicate  pe  cari  lumea  avea  tot  interesul  să  le  ţină  în  umbră : 
Noi  nu  vom  cerceta  această  chestiune:  Dacă  Societatea 
Anglo-Continentalâ  întruneşte  jumătate,  sau  a  patra  parte  din 
clerul  anglican.  Noi  constatăm  numai  aceea  că  ea  nare 
simpatiile  tuturor  ritualiştilor,  cari  au  ieşit  cu  toate  acestea 
din  sinul  ei;  că  ea  are  încă  mai  puţin  simpatiile  clerului 
care  se  mărturiseşte  protestant  şi  primeşte  în  adevăratul  lor 

înţeles  cele  39  articole  de  religiune.  Cât  priveşte  toate  ce¬ 
lelalte  secte  cari  furnică  în  sânul  Bisericei  anglicane  ase¬ 
menea  unor  reptile  într’un  vechiu  monument  căzut  în  ruină, 
anglicanismul  le  consideră  aoerea  sa,  însă  se  ştie  că  ele  au 
tot  atâta  simpatie  pentru  Societafea  Anglo-Continentală , 
cât  şi  pentru  papa,  ceeace  nu-i  puţin  lucru. 

Aceste  amănunte  dovedesc  că  noi  n'avem  în  adevăr 
înaintea  noastră,  tratând  despre  catolicismul  Bisericii  angli¬ 
cane,  decât  o  fracţiune  a  acestei  Biserici. 

Noi  înţelegem  că  această  fracţiune  este  obligată  să  ră¬ 
mână  în  cadre  vagi,  căci  ea  se  găseşte  într’o  situaţie  difi¬ 
cilă.  Toţi  membrii  clerului  anglican  sunt  datori  să  facă  ju¬ 
rământ  că  vor  ţinea  doctrina  celor  39  articole  de  religiune. 
Dacă  aceste  articole  sunt  protestante,  ei  sunt  datori  să  sus¬ 
ţină  protestantismul.  Nevoind  câtuşi  de  puţin  să  renunţe  la 
excelentele  beneficii  cari  le  aduc  rente  bune,  neputând  să 
le  păstreze  fără  a-şi  ţinea  jurământul,  şi  voind  cu  acestea 
să  se  numească  catolici,  pricepem  cum  aderenţii  Societăţii 
Anglo-Continentale  şi-au  luat  refugiul  la  o  cazuistică  care 
ar  face  cinste  ucenicilor  lui  Dom  Inigo  de  Loyola. 

Insă,  cele  39  articole  de  religiune  suni  ele  protestante  ? 

Partida  Societăţii  Anglo-Continentale  nu  vrea  acest 
lucru.  Greşeşte  el  oare?  Are  el  oare  dreptate?  Vom  vedea. 

înainte  de-a  începe  examinarea  acestor  articole,  este 
de  lipsă  să  determinăm  cu  claritate  înţelesul  cuvântului  ca¬ 
tolic  de  care  se  abuzează,  numai  ce  e  drept,  prea  mult. 

Ducându-ne  înapoi  la  primele  veacuri,  putem  determina 
în  chip  lămurit  înţelesul  acestui  cuvânt. 

După  un  text  bine  cunoscut  din  sfântul  Pacien,  cu¬ 
vântul  catolic  cuprinde  ideea  de  creştin  complect,  de  creştin 
adevărat  prin  urmare ;  astfel  încât  cuvântul  catolic  nu  este 
decât  supranumele  creştinului.  Pentru  a  fi  catolic,  individul 
trebue  aşadar  să  fie  creştin  desăvârşit,  cu  alte  cuvinte  să 
nu  schimbe  nimica  din  credinţa  descoperită. 

Cât  priveşte  Biserica  însăşi,  cei  mai  vechi  părinţi 
descriu  adevăratul  ei  caracter  de  catolicitate  şi  indică 
semnul  care  o  distinge  de  secte,  zicând  că  adevărata  Bi¬ 
serică  este  aceea  care  este  catolică  sau  universală,  cu 

alte  cuvinte  a  cărei  doctrină  a  fost  mărturisită  statornic  de 
către  toate  bisericile  apostolice. 

In  felul  acesta  se  exprimă  între  alţii  Sfântul  Irineu, 
Tertulian  şi  Fer.  Augustin  în  lucrările  speciale  pe  cari  le-au 
scris  asupra  acestui  subiect. 

De-aci  vine  regula  de  credinţă  numită  catolică  şi  pe 
care  Vincenţiu  de  Lerin  a  desvoltat-o  atât  de  admirabil  în 
primul  său  Commonitorium. 

Din  cele  două  noţiuni  cari  preced,  trebue  să  conchidem : 
1.  că  o  biserică  este  catolică  atunci  când  ea  mărturiseşte  doc¬ 
trina  statornic  propusă  în  Bisericile  apostolice;  2.  că  un 
individ  este  catolic  când  el  mărturiseşte  într’un  mod  com¬ 
plect  această  doctrină. 

Aşadar,  când  eu  pun  chestiunea:  Biserica  anglicană 
este  ea  catolică?  eu  întreb  dacă  Biserica  anglicană  măr¬ 
turiseşte  întreagă  doctrina  revelată,  propusă  într’un  mod 
statornic  de  către  bisericile  apostolice? 

Dar  unde  sunt  bisericile  apostolice,  adecă  întemeiate 
de  apostoli? 

Sfânta  Scriptură  şi  istoria  răspund  că  aceste  biserici 
sunt  mai  ales  cele  din  Ierusalim,  din  Antiohia,  din  Efes, 
din  Pergam,  din  Tiatira,  din  Sardes,  din  Filadelfia,  din 
Laudicea,  din  Smirna,  din  Tesalonic,  din  Atena,  din  Colose, 
din  Alexandria,  din  Roma,  din  Galaţia. 

Ele  aparţin  Orientului:  Roma  singură  aparţine  Occi¬ 
dentului. 

Dacă,  din  unanimitatea  tuturor  bisericilor  apostolice 
rezultă  mărturisirea  catolică,  chestiunea  de  catolicitate  se 
reduce  la  o  chestiune  de  fapt  uşor  de  rezoîvit.  Este  lumea 
de  acord  cu  bisericile  apostolice  încă  existente? 

Dar  aceste  biserici  fost-au  ele  fidele  in  păstrarea  de¬ 
pozitului  adevărurilor  revelate? 

Istoria  răspunde  la  această  întrebare.  Intr’adevăr,  aceste 
biserici  au  fost  credincioase,  dacă  nu  poate  cineva  să 
indice  nici  o  schimbare,  în  existenţa  lor  de  19  ori  seculară. 

Una  singură  dintre  ele  poate  fi  prinsă  în  flagrant 
delict  de  inovaţiune,  cea  din  Roma.  Epoca  schimbării  sale 
fiind  cunoscută,  nu  trebue  să  acceptăm  decât  mărturisirea 
ei  anterioară  acestei  schimbări. 

Tot  asemenea  putem,  pentru  a  evita  contestările,  să 
n’acceptăm  mărturisirea  celorlalte  biserici  apostolice  decât 
peniru  timpul  anterior  inovaţiunilor  romane,  cu  alte  cuvinte, 
în  decursul  celor  opt  veacuri  primare,  atunci  obţinem  fără 
greutate  mărturisirea  catolică  a  tuturor  bisericilor  apo¬ 
stolice,  cari  erau  atunci  în  desăvârşită  înţelegere. 

Chestiunea  catolicităţii,  pentru  o  biserică  actuală  şi  con¬ 
timporană,  se  reduce  la  următoarele:  Este  ea  oare  de  acord 
cu  bisericile  apostolice  din  primele  opt  veacuri? 

Afară  de  documentele  din  primele  opt  veacuri  care 
determină  credinţa  Bisericilor,  trebue  să  recurgem  la  măr¬ 
turisirea  actuală  a  Bisericilor  apostolice  din  Orient  şi  Oc¬ 
cident  despărţite  începând  din  veacul  al  9-lea.  Dacă,  într*a- 
devăr,  ele  sunt  de  acord  încă  asupra  unui  punct  în  par¬ 
ticular,  câtă  vreme  ele  n’au  putut  primi  nimic  una  dela  alta  dela 
despărţirea  lor  încoace,  este  cu  totul  evident  că  această 
credinţă  comună  este  anterioară  despărţirii  lor,  cu  alte 
cuvinte  este  evident  că  ea  aparţine  depozitului  păstrat  în 
comun  în  primele  veacuri. 

Aşadar,  când  noi  punem  această  întrebare:  Biserica 
anglicană  este  ea  catolică?  —  întrebăm:  1.  Biserica  an¬ 
glicană  mărturiseşte  ea  oare  toate  punctele  doctrinale  pro¬ 
fesate  de  Bisericile  apostolice  în  vremea  celor  8  veacuri 
dela  început,  când  toate  aceste  biserici  erau  unite?  2. 
Biserica  anglicană  mărturiseşte  ea  oare  toate  doctrinele  pe 
cari  le  profesează  încă  astăzi  toate  bisericile  apostolice  ale 
Răsăritului  şi  ale  Apusului,  cu  toată  despărţirea  pe  care  a 
provocat-o  în  veacul  al  lX-lea  Biserica  apostolică  apuseană, 
cu  alte  cuvinte  Roma? 

Din  asemănarea  pe  care  vom  face-o  între  doctrinele 
Bisericii  anglicane  şi  cele  ale  bisericilor  apostolice  ale  Răsă¬ 
ritului  şi  ale  Apusului,  atât  înainte  de,  cât  şi  după  despăr¬ 
ţirea  lor,  va  rezulta  cu  necesitate  răspunsul  Ia  întrebarea  pe 
care  ne-am  pus- o. 


II. 

Cea  dintâi  condiţiune  pentruca  o  biserică  să  merite 
titlul  de  catolică,  este,  ca  ea  să  admită  regula  catolică  a 
credinţei.  Noi  am  stabilit  aceasia  în  articolul  precedent,  in 

ce  mod  o  biserică  particulară  ar  putea  participa  la  univer¬ 
salitate,  ar  face  parte  din  aceasta  universalitate  sau  cato- 
licitate  (este  acelaş  lucru),  dacă  ea  n’ar  fi  legată,  prin  una 
şi  aceeaşi  doctrină,  de  bisericile  apostolice,  cari  au  păstrat 
intact  depozitul  revelatiunii,  şi  în  istoria  cărora  nu  putem 
indica  nici  adause,  nici  schimbări,  nici  inovatiuni?  Când  o 
biserică  particulară  se  izolează  de  bisericile  apostolice,  se 
constitue  sau  se  reconstitue  ea  însăşi  fără  a  ţine  seamă  de 
credinţele  şi  de  instituţiile  tradiţionale  ale  celorlalte  biserici ; 
când  ea  îşi  formează  sau  îşi  reformează  credinţa  şi  con¬ 
stituţia  sa  după  propriile  sale  idei,  ea  a  eşit  din  concertul 
catolic,  ea  n’aparţine  catolicităţii,  ea  renunţă  la  regula  de 
credinţă  care  formează  baza  fundamentală  a  acestei  cato- 
licităţi. 

Acesta  este  cazul  Bisericii  anglicane.  Ea  a  rupt  în 
secolul  al  XVI-lea  cu  Biserica  Romană  din  care  ea  era  o 
parte  integrantă,  acesta  e  un  fapt  necontestat.  Ea  a  modificat 
doctrinele  sale  după  ideile  Reformatorilor  săi  şi  fără  a  se 
pune  în  înţelegere  cu  vre-una  din  bisericile  apostolice,  acesta 
e  un  al  doilea  fapt  nu  mai  puţin  necontestat. 

Ea  s’a  izolat  aşadară  de  catolicitate  în  mişcarea  ei 
reformatoare. 

Chiar  presupunând  că  ea  a  avut  intenţia  să  se  reformeze 
în  aşa  fel  încât  să  revină  Ia  creştinismul  primitiv,  nu  e  mai 
puţin  adevărat,  că  pentru  a  cunoaşte  acest  creştinism  ea  nu 
s’a  adresat  bisericilor  apostolice  cari  îl  păstraseră,  cauza 
este  că  ea  a  admis  ideile  unor  oameni  care  puteau  să  se 
înşele  şi  puteau  să  aibă  asupra  creştinismului  primitiv  nişte 
păreri  foarte  greşite. 

Izolarea  în  care  se  puse  Biserica  anglicană  la  începutul 
reformaţiei  sale  a  dăinuit  până  astăzi.  Ea  nu  este  mai  unită 
cu  bisericile  apostolice  ale  Răsăritului  decât  cu  biserica 
apostolică  a  Apusului  de  care  ea  s’a  despărţit  în  mod  oficial. 

Putem  aşadară  zice  a  priori,  că  Biserica  anglicană  nu 
este  catolică ,  nu  aparţine  catolicităţii. 

Insă  doctrinele  pe  cari  le  mărturiseşte  ea  suni  oare 
catolice,  şi  ar  putea  ele  fi  un  mijloc  de  apropiere  şi  de 
unire  cu  Bisericile  apostolice? 

Trecem  să  examinăm  această  chestiune. 

Mai  întâi  de  toate  Biserica  anglicană  admite  ea  regula 
catolică  de  credinţă? 

Noi  afirmăm  că  ea  o  respinge  în  modul  cel  mai  formal. 
Pentru  a  dovedi  aceasta,  nu  vom  invoca  autoritatea  cu- 
tărui  şi  cutărui  teolog,  ci  pe  cea  a  celor  39  articole  de 
religiune.  Aceste  articole  renumite  fură  redactate  la  început 
sub  domnia  lui  Eduard  al  Vl-lea,  în  înţelegere  cu  Luteranii 
Germaniei.  Ele  erau  în  număr  de  42.  Sub  domnia  Elisabetei 
ele  fură  reduse  la  numărul  de  39  şi  suferiră  unele  modifi¬ 
cări.  Ele  au  fost  publicate  de  adunarea  clerului  din  1562, 
şi  fiecare  membru  al  clerului  din  Biserica  Angliei  trebue 
să  le  subscrie.  Cele  39  de  articole  sunt  prin  urmare  baza 
doctrinei  şi  a  constituţiunii  Bisericii  anglicane. 

Noi  citim  în  articolul  al  Vl-lea:  „Sfânta  Scriptură  cu¬ 
prinde  toate  lucrurile  necesare  mântuirii;  astfel  că  fot  ceeace 
nu  se  citeşte  înîr’ânsa  şi  ceeace  nu  poate  fi  deloc  dovedit 
din  Sfânta  Scriptură,  nu  trebue  să  se  ceară  dela  nimenea, 
nici  nu  trebue  impus  spre  a  fi  crezut  ca  un  articol  de  cre¬ 
dinţă,  şi  nu  trebue  să  fie  socotit  nici  cerut  ca  necesar 
mântuirii". 

Prin  acest  articol  Biserica  anglicană  neagă  în  med 
pozitiv,  că  apostolii  au  propoveduit  bisericilor  pe  care  le-au 
întemeiat  ei  altceva  decât  ceeace  au  scris  ei. 

Am  putea  face  observarea,  că  în  cele  câteva  scrieri 
scurte  pe  care  le-au  lăsat  ei,  apostolii  n’au  avut  nici  când 
ca  scop  să  prezinte  totalitatea  întregei  revelaţiuni  creştine; 
că  unicul  lor  scop,  în  aceste  scrieri,  a  fost  să  amintească 
unele  adevăruri  pe  care  le  propoveduiseră  cu  graiul  viu; 
că  ei  declară  însuşi  că  n’au  scris  decât  o  prea  mică  parte 
din  doctrinele  şi  din  faptele  'pe  care  le  cunoşteau.  Am 
putea  prin  urmare  să  punem  întrebarea:  cu  ce  drept  au 
declarat  reformatorii  englezi  că  Scriptura  cuprinde  fot  ceeace 
este  necesar  pentru  mântuire  şi  toate  învăţăturile  revelate? 

Insă  noi  nu  ridicăm  aceste  chestiuni  pentru  moment  şi 
ne  mulţumim  să  înregistrăm  art.  VI  după  care  n’ar  fi  în 
Biserică  nici  o  doctrină  tradiţională  care  să  vină  din  învă¬ 
ţământul  oral  al  apostolilor.  Asupra  acestui  punct  Biserica 
anglicană  se  deosebeşte  de  toate  bisericile  apostolice  ale 
Răsăritului  şi  ale  Apusului,  cari  au  primit  întotdeauna  şi  au 
învăţat  contrarul. 

Nu  examinăm  penlru  moment  cine  greşeşte,  sau  cine 
are  dreptate ;  constatăm  numai  acest  fapt :  că  Biserica  angli¬ 
cană  admite  un  principiu  esenţial  şi  fundamental,  absolut 
contrar  celui  care  este  admis  de  toate  bisericile  apostolice. 

De  altfel  Biserica  anglicană  admite  fără  greutate,  că  ea 
se  izolează  de  celelalte  biserici  pe  care  le  consideră  ca  pe 
tot  atâtea  victime  ale  erorii.  In  art.  al  XIX  citim:  „Precum 
bisericile  din  Ierusalim,  din  Alexandria  şi  din  Antiochia  au 
greşii,  tot  aşa  a  greşit  şi  Biserica  din  Roma,  nu  numai  în 
conduita  vieţii  şi  în  forma  ceremoniilor,  ci  şi  în  lucrurile 
credinţii Bisericile  patriarhale  numite  aci  reprezintă  mai 
ales  bisericile  apostolice.  Reformatorii  englezi  decid  aşadară, 
în  art.  al  XIX  că  întreaga  biserica  catolică  a  greşii  chiar 
în  materiile  de  credinţă. 

Ei  singuri  fără  îndoială  nu  greşiau  în  timp  ce  atacau 
şi  în  timp  ce  osândeau  întreaga  Biserică  catolică.  Trufia 
engleză  este  de  origine  veche  dupăcum  vedem.  Ea  nu  este 
pentru  aceea  mai  puţin  ridicolă.  Dar  să  lăsăm  pe  cei  câţiva 
englezi  să-şi  decreteze  în  chip  maiestos  infailibilitatea  lor, 
condamnând  toate  bisericile  şi  să  scoatem  numai  din  aser¬ 
ţiunea  lor  această  consecinţă :  că  Biserica  nu  admite  că 
depozitul  revelaţiunii  şi  dreapta  interpretare  a  scripturilor  au 
subsistat  în  Bisericile  apostolice. 

Intriadevăr  după  art.  VI:  Scriptura  cuprinde  tot  ceea  ce 
aparţine  credinţei.  Bisericile  apostolice  după  ce  au  greşit 
în  materiile  de  credinţă,  au  falsificat  înţelesul  Sfintei  Scripturi. 

Cu-i  aparţine  aşadară  interpretarea  fidelă  a  Scripturii  ? 
Biserica  anglicană  a  ocolit  această  chestiune ;  însă  nu  este 
mai  puţin  adevărat  că  ea  primeşte  principiul  protestant  al 
interpretării  individuale.  Ea  se  exprimă  în  felul  acesta  în 
articolul  XX-lea:  „Biserica  are  puterea  să  facă  regulamente 
şi  să  statorească  ceremonii.  Ea  posede  şi  autoritatea  in 
controversele  în  materie  de  credinţă". 

Am  putea  crede  în  urma  acestora,  că  ea  a  păstrat  cu 
credincioşie  fidela  interpretare  a  Scripturii;  dar  dacă  bise¬ 
ricile  apostolice  au  greşit  in  ce  priveşte  credinţa,  în  ce  mod 
Biserica  numită  într'un  mod  vag  şi  general  poate  avea 
oare  autoritate  pentru  a  judeca  in  controoersele  referi¬ 
toare  la  credinţă?  Ea  poate  cu  atât  mai  puţin,  cu  cât  ea 

e  în  stare  să  greşească  întotdeauna,  dupăcum  trebue  să 
deducem  din  restul  articolului  XX-lea:  „cu  toate  acestea 
nu  stă  în  puterea  Bisericii  să  poruncească  ceva  ce  este 
contrar  cuvântului  lui  Dumnezeu  celui  scris ;  tot  aşa  ea  nu 
poate  să  explice  în  aşa  fel  un  loc  al  Scripturii,  încât  el  să 
combată  un  alt  loc.  De  unde  rezultă,  că  deşi  Biserica 
este  martora  şi  păzitoarea  Sfintei  Scripturi,  totuşi,  după 
cum  ea  nu  trebue  să  poruncească  nimic  ce  i-ar  fi  contrar, 
tot  aşa  ea  nu  trebue  să  impună  nimic  afară  de  Scriptură 
spre  a  fi  crezut  necesar  pentru  mântuire*. 

Ce  înţeleg  reformatorii  englezi  prin  cuvântul  Biserică  ? 

Acesi  cuvânt  în  redactarea  lor  are  un  înţeles  atât  de 
vag  şi  general,  încât  el  nu  înseamnă  cu  adevărat  nimic 
real,  nimic  pozitiv.  Ei  prescriu  acestei  Biserici  ideale  da¬ 
toriile  ei,  aşa  precum  le  pricep  dânşii,  însă  lasă  să  se 
bănuiască,  că  ea  poate  să  nu  le  îndeplinească.  De  altfel  ei 
au  admis  în  cele  precedente,  că  toate  bisericile  apostolice 
au  greşit,  că  întreaga  Biserică  a  greşit  prin  urmare.  Ori 
în  cazul  că  Biserica  ar  interpreta  rău  Scriptura,  sau  ar  voi 
să  treacă  dincolo  de  drepturile  ei,  cine  va  judeca  acest 
lucru?  Învederat  că  fiecare  individ,  care  se  bucură  de 
aceleaşi  drepturi  ca  şi  redactorii  celor  39  articole  şi  care 
va  putea  întotdeauna  să  decidă,  dacă  Biserica  se  înşeală 
sau  nu  se  înşeală,  interpretând  Scriptura  în  cutare  şi  cutare 
mod,  sau  voind  să  impună  ceeace  nu  se  găseşte  în  Scriptură. 

Doctrina  anglicană  despre  Biserică  se  reduce  prin 
urmare  pur  şi  simplu  la  principiul  protestant  al  interpretării 
individuale. 

Această  deducţiune  reiese  şi  din  articolul  XXI  despre 
sinoadele  generale.  Să-I  cităm:  „Sinoadele  generale  nu 
pot  fi  nici  decum  întrunite  fără  porunca  şi  fără  voinţa 
prinţilor.1  Şi  când  ele  sunt  adunate  (fiindcă  ele  nu  sunt 
decât  nişte  societăţi  de  oameni,  cari  nu  sunt  toţi  guvernaţi 
de  Duhul  şi  de  cuvântul  lui  Dumnezeu)  ele  pot  greşi ,  şi 
ele  au  greşit  une-ori  chiar  în  lucrurile  cari  aparţin  lui 
Dumnezeu.  Iată  cauza  pentru  care  lucrurile  pe  care  ele  te 
orânduesc  ca  fiind  necesare  pentru  mântuire  n'au  nici  pu- 


1  Această  doctrină  poate  fi  oare  sprijinită  pe  Sfânta  Scriptură? 

tere  nici  autoritate ,  dacă  nu  cumva  poate  să  facă  să  se' 
vadă  că  ele  sunt  luate  din  Sfânta  Scriptură". 

Cine  va  arăta  că  este  aşa  ?  Evident  fiecare  individ ;  ori 
fiecare  individ  poate  fi  contrazis  de  către  un  altul,  folo- 
sindu-se  de  aceleaşi  drepturi  pe  cari  i  le  dă  inteligenţa  şi 
conştiinţa  lui. 

In  ceeace  priveşte  credinţa,  sinodul  general  n’are  aşa- 
dară  decât  o  autoritate  subordonată  interpretării  individuale 
a  Sfintei  Scripturi. 

E  cu  neputinţă  a  nu  şti,  că  întreagă  Biserica  neîmpăr¬ 
ţită,  care  a  fost  Biserica  catolică  sau  n’a  existat  o  atare 
niciodată,  a  considerat  sinoadele  generale  cu  totul  altfel  de 
cum  le  consideră  Biserica  anglicană  în  articolul  ei  XXI-lea. 
Pentru  Biserica  catolică  episcopii  adunaţi  în  sinod  aduceau, 
în  chestiunile  de  doctrină,  credinţa  statornic  crezută  şi  sta¬ 
tornic  mărturisită  de  bisericile  lor  respective.  Tuturor 
mărturisirilor  lor  veneau  să  se  alăture  cele  ale  bisericilor, 
cari  nu  fuseseră  reprezentate,  şi  de  aci  rezulta  o  mărturisire 
universală  adusă  doctrinei  păstrate  pretutindeni  într’un  mod 
statornic,  mărturisire  pe  care  lumea  nu  putea  să  o  contra¬ 
zică  fără  de  a  înceta  să  aparţină  ia  Biserica  catolică. 

Aceasta  era  aplicarea  regulei  credinfii  catolice,  baza 
esenţială  a  Bisericei  catolice. 

Biserica  anglicană  neagă  în  mod  pozitiv  această  re¬ 
gulă,  reducând  sinoadele  generale  la  o  adunare  de  oameni 
vrednică  de  milă,  cari  se  întrunesc  pentru  a  discuta  şi  cari 
pot  trada  credinţa.  Dacă  aşa  stă  lucrul  cu  sinoadele  gene¬ 
rale,  ce  să  zicem  de  Convenţiunea  anglicană  din  1562, 
care  a  alcătuit  cele  39  de  articole  şi  a  făcut  aşa  de  puţin 
caz  de  marile  adunări  episcopale  atât  de  venerate  de  în¬ 
treaga  Biserică  catolică?  Cum  n’a  înţeles  această  conven- 
ţiune  sau  adunare,  că  ea  se  făcea  ridicolă  instituindu-se 
judecătoare  a  unor  adunări  cu  care  ea  nu  avea  nici  un 
drept  să  se  compare. 

Din  cele  ce  preced  este  evident: 

1.  Că  Biserica  anglicană  nu  admite  Bisericei  catolice 
privilejul  de-a  păstra  depozitul  revelaţiunei  în  curăţenia  ei; 

2.  Că  ea  nu  primeşte  ca  regulă  de  credinţă  mărturi¬ 
sirea  adusă  adevărului  descoperit  de  către  întreaga  Biserică, 
catolică  într’un  mod  statornic; 

3.  Că  ea  admite  principiul  protestant  al  interpretării 
individuale  a  Scripturii; 

4.  Că  ea  se  desparte  pe  fată  de  Biserica  catolică  cu 
privire  la  caracterul  sinodului  general  şi  cu  privire  la 
izvoarele  revelafiunii. 

Din  toate  acestea  noi  concludem,  că  Biserica  anglicană 
nu  este  catolică. 

111 

O  condiţie  esenţială  pentruca  o  biserică  să  merite 
titlul  de  catolică ,  este  ca  ea  să  primească  şi  să  mărturi- 
sească  credinţa  aşa  cum  a  fost  ea  primită  şi  mărturisită  de 
Biserica  nedespărţită,  cu  alte  cuvinte  cu  adevărat  catolică. 

Biserica  anglicană  primeşte  şi  mărturiseşte  oare  această 
credinţă  ? 

Nu.  Vom  da  mai  multe  dovezi. 

Mai  întâi  de  toate  trebue  să  constatăm  că  această 
Biserică  nu  primeşte  simbolul  de  credinţa  catolic,  adecă 
expunerea  pe  scurt  a  credinţelor  catolice,  mărturisită  de 
Biserica  primitivă  şi  promulgată  de  cele  două  sinoade  ecu¬ 
menice  dintâi  din  Nicea  şi  Constantinopol. 

Al  VIlHea  din  cele  39  articole  din  religiune  este  con¬ 
ceput  astfel:  „Cele  3  simboale,  cel  din  Nicea,  cel  al  lui 
Atanasie  şi  cel  care  se  numeşte  în  aecomun  simbolul 
Apostolilor,  trebuesc  în  întregime  primite  şi  crezute;  căci 
ele  pot  fi  dovedite  cu  autorităţi  foarte  sigure  ale  Sfintei 
Scripturi". 

In  felul  acesta :  1.  Biserica  anglicană  pune  simbolul  pe 
care  l-a  promulgat  Biserica  în  sinodul  ecumenic  dela  Nicea 
în  acelaş  rang  cu  o  compilaţie  teologică  redactată  în  veacul 
al  VlII-Iea  şi  căreia  i  s’a  dat  titlul  de  simbol  al  lui  Atanasie, 
deşi  renumitul  episcop  al  Alexandriei  a  trăit  patru  veacuri 
mai  înainte  de  ce  a  fost  redactat  simbolul  căruia  i  s’a  dat 
numele  său; 

2.  Ea  pune  acelaş  simbol  catolic  în  acelaş  rang  cu  un 
simbol  zis  al  Apostolilor,  care  este  vechiu  fără  de  nici  o 
îndoială,  care  este  ortodox,  dar  care  n’are  decât  caracterul 
unui  simbol  particular  ca  şi  care  posedau  cele  mai  vechi 
biserici  şi  care  au  cedat  locul  în  bisericile  ortodoxe  sim- 

bolului  universal  promulgat  la  Nicea,  şi  care  le  rezuma 
pe  toate  ; 

3.  Punând  pe  aceeaş  linie  simbolul  catolic,  şi  două 
expuneri  de  credinţa  cari  n’au  acelaş  caracter.  Biserica 
anglicană  dă  o  nouă  dovadă  că  ea  nu  admite  nici  regula 
de  credinţă  catolică,  nici  mărturisirea  Bisericei,  exprimată 
de  sinodul  ecumenic; 

4.  Dovada  pe  care  o  aduce  ea  în  sprijinul  adoptării 
celor  trei  simboale  ale  sale  dovedeşte  acest  lucru  dease- 
menea;  căci  nu  din  cauza  caracterului  catolic  al  acestor 
documente  le  primeşte  ea,  ci  pentrucă  ea  crede  că  ele  pot 
fi  dovedite  cu  Sf.  Scriptură.  In  virtutea  judecăţii  lor  par¬ 
ticulare  şi  a  înţelesului  pe  care  îl  dau  ei  unor  anumite 
locuri  ale  Scripturii,  judecă  redactorii  celor  39  articole  că 
trebue  primite  şi  crezute . 

Cu  ce  drept  impun  ei  judecata  lor  Bisericei  anglicane, 
când  fiecare  membru  al  acestei  Biserici  se  bucură  tot  aşa 
de  bine  ca  şi  dânşii,  de  dreptul  de  a  interpreta  Scriptura 
şi  poate  să  o  interpreteze  intr’alt  chip  ?  Ei  îşi  atribue  auto¬ 
ritatea  pe  care  o  refuză  Bisericii  catolice; 

5.  Biserica  anglicană  şi  reformatorii  ei  nu  sunt  de  bună 
credinjă  când  afirmă  că  primesc  şi  cred  în  simbolul  din 
Nicea. 

Toată  lumea  ştie,  şi  cartea  lor  de  rugăciuni  o  dove¬ 
deşte,  că  ei  nu  admit  acest  simbol  decât  cu  adaosul  care  i 
s’a  făcut  în  Spania  şi  Franţa  în  veacul  al  VUI-lea,  şi  care 
n’a  fost  admis  de  Biserica  din  Roma  decât  Ia  începutul  vea¬ 
cului  ai  XUea. 

Acest  adaos  de-ar  fi  el  inofensiv,  pentru  aceea  n’ar  fi 
nici  mai  legitim,  nici  mai  regulat.  El  ar  împiedeca  întotdeauna 
să  se  spună  că  lumea  admite  simbolul  din  Nicea,  fiindcă  el 
nu  era  în  simbol  cum  a  fost  acesta  aclamat  şi  profesat  de 
sinodul  din  Nicea. 

Insă  el  nu  este  inofensiv  şi  cuprinde  o  erezie  destructivă 
a  misterului  Sf.  Treimi,  baza  fundamentală  a  creştinismului. 
Inzadar  a  căutat  lumea  să  dea  adaosului  făcut  simbolului 
din  Nicea  un  înţeles  legitim  şi  să  recurgă  la  teorii,  cari  nu 
sunt  mai  bine  pricepute  de  cei  cari  le  emit,  decât  de  către 
cei  cari  le  citesc,  nu  va  aj'unge  niciodată  să  facă  înţelese 
lucrurile  într'alt  chip  de  cum  au  fost  ele  spuse.  Când  teologii 

occidentali  au  adaos  filioque  Ia  simbol,  ei  au  voit  să  combată 
adoptianismul,  şi  ei  l-au  combătut  într’un  mod  greşit  con¬ 
fundând  pe  Fiul  cu  Tatăl,  ca  principiu  în  Trinitate ;  pentru 
aceea  ei  au  zis  vorbind  de  Duhul  Sfânt:  Că  el  purcede 
dela  Tatăl  şi  dela  Fiul.  E  cu  totul  evident,  că  aceste  cuvinte 
nu  însemnează  altceva  decât  aceasta :  Duhul  Sfânt  are  de 
principiu  pe  Tatăl  şi  pe  Fiul.  Ori,  dacă  Fiul  este  principiu 
în  Trinitate,  el  posede  acelaş  atribut  personal  ca  şi  Tatăl, 
el  este  aceeaşi  persoană  ca  şi  Tatăl  şi  Trinitatea  persoa¬ 
nelor  nu  mai  există. 

Subtilităţile  şcolasticei  nu  vor  împiedeca  niciodată  ca 
lucrurile  să  fie  astfel.  Prin  urmare  adaosul  făcut  în  Apus 
acopere  o  erezie  destructivă  a  creştinismului.  Reformatorii 
anglicani  n’au  observat-o,  şi  ei  cari  voiau  să  reformeze 
erorile  Bisericii  romane  au  adoptat  cea  mai  primejdioasă 
din  erorile  sale. 

Ei  afirmă  prin  urmare  în  mod  formal,  că  primesc  sim¬ 
bolul  din  Nicea.  Ei  nu  primesc  acest  simbol  decât  denaturat 
printr’o  eroare  grosolană.  Această  eroare  se  găseşte  în 
simbolul  zis  al  sfântului  Atanasie  şi  care  a  ieşit  din  şcoala 
teologică,  care  a  stricat  simbolul  din  Nicea.  Singurul  simbol 
ortodox  pe  care  îl  admite  Biserica  anglicană,  este  cel  cunoscut 
în  Apus  sub  titlul  de  simbol  al  Apostolilor. 

6.  Reformatorii  anglicani  pretind  că  cele  3  simboale 
ale  lor  trebue  a  fi  primite  şi  crezute,  pentrucă  ele  pot  fi 
dovedite  de  către  autorităţi  foarte  sigure  ale  Sf.  Scripturi. 
Ei  s’au  păzit  bine  de-a  spune  pe  ce  autorităţi  foarte  sigure 
ele  Scripturii  întemeiau  erezia  cuprinsă  în  adaosul  făcut  îa 
simbolul  din  Nicea.  Noi  cetim  în  Sfânta  Scriptură,  că  Duhul 
Sfânt  purcede  dela  Tatăl;  însă  nu  se  zice  în  nici  o  parte 
că  el  purcede  dela  Fiul.  Toate  textele  relative  Ia  Fiul  şi 
la  Duhul  Sfânt  nu  se  rapoartă  decât  la  relaţiunile  lor  îna- 
fară  de  purcedere;  Fericitul  Augustin  care  a  scos  din 
aceste  texte  consecinţele  cele  mai  întinse,  cari  sunt  cu 
putinţă  de  scos  din  ele,  mărturiseşte  că  ar  fi  absurd  să  le 
reporteze  cineva  Ia  actul  purcederii. 

Biserica  anglicană  nu  posede  aşadar  expunerea  ca¬ 
tolică  a  credinţei ;  ea  n’are  pentru  a  mărturisi  credinţa  ei, 
decât  două  formule  eretice  şi  o  formulă  incompletă  pe  care 
o  explică  prin  celelalte  două. 

Ea  nu  este  aşadar  catolică. 

In  afară  de  credinţele  a  căror  expresiune  exactă  si¬ 
nodul  ecumenic  a  aprobat-o  în  simbolul  său,  împotriva  ere¬ 
ticilor  timpului  său,  mai  sunt  şi  altele  de  cari  el  n’avea  să 
se  ocupe,  pentrucă  ele  nu  erau  contestate  de  nimeni. 
Aceste  credinţe  nu  erau  mai  puţin  catolice  decât  cele  cari 
erau  promulgate  de  sinoade ;  sfinţitele  adunări,  cărora  li  s’a 
dat  acest  nume,  n’au  avut  nicicând  scopul  de  a  expune 
într’un  mod  complet  doctrina  creştină.  Prin  urmare  chiar 
atunci,  când  Biserica  anglicană  ar  accepta  în  integritatea 
lui  simbolul  din  Nicea,  ea  n’ar  fi  pentru  aceea  mai  catolică, 
dacă  n’ar  admite  celelalte  doctrine  cari  fac  parte  din  de¬ 
pozitul  sacru  încredinţat  Bisericii  de  către  Apostoli. 

Intr’adevăr  putem  indica  mai  multe  credinţe  catolice 
respinse  de  către  Biserica  anglicană.  In  primul  rând  doc¬ 
trina  despre  Taine. 

Bisericile  apostolice  ale  Răsăritului  şi  ale  Apusului 
admit  şapte  rituri  sau  mistere  dumnezeeşti,  şapte  sacramente, 
cum  se  numesc  în  Apus.  In  epoca  despărţirii  lor,  bisericile 
răsăritene  şi  apusene  erau  toate  în  posesia  acestei  credinţe. 
Biserica  armeană,  absolut  independentă  şi  autonomă  dela 
începutul  veacului  al  V-lea,  posedă  o  doctrină  identică,  tot 
aşa  ca  şi  sectele  nestoriene  şi  monofizite,  cari  datează  din 
aceeaşi  epocă.  Toate  aceste  biserici  independente  unele  de 
altele  şi  adeseori  duşmane  n’au  putut  să  împrumute  nici  o 
doctrină  unele  dela  altele.  Unanimitatea  lor  dovedeşte  că  doc¬ 
trina  celor  şapte  taine  divine  sau  sacramente  este  anterioară 
veacului  al  V-Iea.  Ori,  dupăce  în  cele  patru  veacuri  prece¬ 
dente  nu  putem  constata  nici  o  inovaţiune  doctrinală  în 
Biserică,  şi,  dupăce  putem  constata  dimpotrivă  alipirea  ei 
neştirbită  la  doctrinele  apostolice,  trebue  să  admitem  că  doc¬ 
trina  celor  şapte  taine  emanează  din  învăţământul  oral  al 
apostolilor,  păstrat  cu  credinţă  în  toate  Bisericile ;  că  acest 
învăţământ  este  catolic',  că  nu  poate  cineva  fi  catolic  dacă 
nu  l  admite. 

(Va  urma). 


I.  BELEUŢĂ 


B.  VÂŞESLAVŢEV, 


ÎNSEMNĂTATEA  INIMII  ÎN  RELIGIE 1 


Noţiunea  „inimă “  ocupă  un  loc  central  în  mistica,  în 
religia  şi  în  poezia  tuturor  popoarelor.  Odiseu  cugeta  şi  lua 
hotărâri  „în  inima  miloasă".  In  Iliada  omul  nesocotit  e  numit 
om  cu  „inimă  nebună".  Misticii  hinduşi  aşezau  duhul  omului, 
adevăratul  lui  Eu,  în  inimă  şi  nu  în  cap.  In  Biblie  încă  se 
întâlneşte  inima  la  tot  pasul.  Cum  ne  dăm  înşine  seama,  inima 
însemnează  organul  tuturor  simţirilor  în  general,  şi  al  simţirii 
religioase  în  special.  Greutatea  însă  constă  în  aceea  că 
inimii  i  se  atribue  nu  numai  simţire,  ci  şi  diferitele  activităţi 
ale  conştiinţii.  Aşa,  mai  întâi  de  toate,  inima  cugetă.  „A-şi 
zice  ceva  în  inimă"  însemnează  în  limba  biblică  a  gândi.2 
Apoi  inima  este  organul  voinţii;  inima  ia  hotărârile.3  Din 
ea  izvoreşte  dragostea:  cu  inima  sau  din  inimă  iubesc 
oamenii  pe  Dumnezeu  şi  pe  aproapele.  Se  spune  în  Biblie 
că  „avem  pe  cineva  la  inimă"  (Fii.  1,  7.  II  Cor.  7,  3),  sau 
că  „avem  o  singură  inimă  împreună  cu  alţi"  (Fapte  4, 
42).  In  sfârşit,  în  inimă  îşi  are  sediul  acea  intimă  şi 
tainică  funcţiune  a  conştiinţei,  care  e  conştiinţa  morală. 
Aceasta,  după  cuvântul  apostolului,  e  legea  scrisă  în 
inimi.  Inimii  i  se  atribue  deasemenea  diferitele  simţiri 
răspândite  în  suflet:  ea  „se  tulbură",  „se  veseleşte",  „se 
mâhneşte",  „se  chinueşte",  „jeleşte",  „gustă  desfătările", 
„se  istoveşte",  „se  cutremură". 4  Inima  e  socotită  a  fi  con- 

1  Traduc  acest  esseu  după  textul  rusesc,  publicat  in  revista  „Puf]*,  Paris, 
1925,  pg.  79—98,  pentrucă  îmi  pare  de*o  însemnătate  foarte  Şmare  pentru  relie¬ 
farea  adevăratei  noetici  şl  antropologi!  creştine,  in  special  ortodoxe.  Dr,  D.  S. 

2  Ls.  10,  7.  Ps.  140,  3.  Prov.  6,  14.  18.  19,  21.  Mi.  9,  4.  13,  15.  Lc,  1,  51. 
Io.  12,  40.  Evr.  4,  12.  Rom.  1,  21.  Ef.  1,  18. 

3  Fapte  5,  4.  7,  23.  11,  23.  I.  Cor.  4,  5.  II.  Cor.  7,  9.  8,  16.  I.  Cor.  7, 
37.  Rom.  10,  1,  28.  Ap.  17,  16.  Lc.  24,  38.  I.  Cor.  2,  9.  Fapfe  7,  39. 

*  Io.  14,  1,  27.  16,  6,  22.  Fapte  2,  26.  14,  17.  21,  13.  Rom.  9,  2.  II. 
Cor.  2,  4.  Iac.  5,  5.  Iov  23,  15  urm. 

ştiinţa  în  general,  tot  ce  studiază  psihologia;  în  Biblie 
noţiunea  „inimă"  şi  noţiunea  „suflet"  se  alternează 
câteodată  una  cu  alta;  noţiunea  „inima"  şi  noţiunea  „suflet" 
sunt  identice. 

Dar  dificultăţile  se  măresc  când  ne  convingem  că  inima 
cuprinde  în  sine  nu  numai  manifestările  vieţii  psihice,  ci  şi 
pe  ale  celei  fizice.  Toate  manifestările  vieţii  ies  din  ea  şi 
se  întorc  în  ea,  acţionează  asupra  inimii :  orice  întărire  prin 
mâncare  şi  băutură,  întăreşte  inima ;  orice  împovărare, 
împovărează  inima  (Lc.  21,  34);  orice  lovire  a  vieţii,  loveşte 
inima  (Exod  9,  14).  Iată  de  ce  se  spune:  „Cu  cea  mai 
bună  pază  păzeşte  inima  ta,  pentrucâ  din  ea  iese  oiaţau 
(Prov.  4,  25).  Din  cauza  acestei  nemărginit  de  variate 
semnificaţii,  simbolul  „inimă"  ameninţă  să  se  împrăştie  cu 
desăvârşire,  să  devină  insesizabil,  să  se  transforme  într’o 
simplă  metaioră  poetică.  Şi  totuşi  nu  e  aşa :  inima  în  graiul 
religios  este  ceva  foarte  precis,  putem  spune,  matematic  de 
precis :  ea  e  centrul  cercului,  din  care  pot  ieşi  raze  diferite, 
fără  sfârşit,  sau  centrul  luminos,  din  care  pot  ieşi  sclipiri 
felurite  fără  sfârşit. 

Biblia  atribue  inimii  toate  funcţiunile  conştiinţa :  cuge¬ 
tarea,  hotărârile  de  voinţă,  simţirea,  manifestarea  iubirii, 
manifestarea  conştiinţa  morale;  mai  mult,  inima  apare  ca 
centrul  vieţii  în  general,  al  celei  fizice,  duhovniceşti  şi  su¬ 
fleteşti.  Ea  e,  întâi  de  toate,  centru;  centru  în  toate  sensu¬ 
rile.  Aşa  se  vorbeşte  de  „inima  lumii",  de  „inima  pămân¬ 
tului"  (Mt.  12,  40).  întrebarea  firească  e:  nu  e  cumva 
„inima"  în  acest  caz  exact  aceea  ce  e  în  psihologie,  foarte 
cunoscut  ca  principiu  al  unităţii  ccnşiiinţii,  ca  centru  al 
conştiinţii  ? 

Nu  sunt  pe  deplin  acelaş  lucru.  Aci  e  ceva  cu  mult 
mai  adânc,  e  ceva  religios,  ceva  care  rămâne  inaccesibil 
psihologiei  empirice  ştiinţifice.  Există  un  motiv  adânc  care 
ne  face  să  preferăm  aci  simbolul  religios  al  „inimii"  şi  nu 
noţiunea  sufletului,  a  conştiinţii,  a  minţii,  sau  chiar  a  spiritului. 
Inima  indică,  în  realitatea  însăşi,  un  centru  tainic,  o  adâncime 
ascunsă,  inaccesibilă  privirii.  In  acest  sens  Biblia  vorbeşte 
despre  „inima  mării",  despre  „inima  lumii",  ca  despre  aceea 
ce  se  ascunde  în  adâncul  tainic  al  lor ;  într’un  grad  şi  mai 
mare  se  poate  spune  aceasta  despre  inima  lui  Dumnezeu 

însuşi.  Leon  Bloy  numeşte  inima  Dumnezeirii  „abis"  şi  mulţi 
mistici  vorbesc  despre  acest  „abis"  ca  despre  ultima  adân¬ 
cime  iraţională  a  centrului  dumnezeesc  („Ur grund"  al  lui  lakob 
Bohme).  Dar  acelaş  lucru  se  poate  spune  şi  despre  inima 
omului,  ca  despre  centrul  ascuns  al  personalităţii.  Mai  întâi 
de  toaie  acest  centru  e  inaccesibil  privirii  străine,  noi  nu 
străbatem  în  afară,  în  inima  oamenilor.  Inima  semenilor  noştri 
nu  e,  pentru  noi,  transparentă. 

Dar  nu  trebue  să  ne  închipuim  că  adâncul  ultim  al 
omului  e  ascuns  numai  pentru  alţii ;  e  neînţeles  într’un  anumit 
grad  chiar  pentru  el  însuşi.  Noi  nu  ne  înţelegem  şi  uneori 
nici  nu  vrem  să  ne  înţelegem  pe  noi  înşine,  iemându-ne  să 
aruncăm  ochii  în  abisul  (bezdna  —  îi  zic  ruşii)  inimii  proprii. 
In  sentinţa  oracolului  pe  care  o  cita  Socrate  cu  plăcere: 
„Cunoaşte-te  pe  tine  însuţi"  se  cuprinde  cea  mai  adâncă 
înţelepciune,  înţelepciunea  elină  şi  cea  antică.  Dar  oamenii 
nu  se  cunosc  pe  ei  înşişi,  nu  numai  în  sensul  caracterului, 
patimilor,  defectelor  lor,  nu,  ci  într’un  sens  cu  mult  mai 
adânc:  nu-şi  cunosc  însăşi  adevărata  lor  identitate,  eul  lor 
adevărat,  aceea  ce  hinduşii  numesc  „atman",  aceea  ce  cre¬ 
ştinii  numesc  sufletul  nemuritor,  inima,  inima  sufletului. 
Socrate  şi  înţelepţii  hinduşi  au  ştiut  că  omul  e  despărţit 
de  acest  „el  însuşi"  prin  deşarta  viaţă  cotidiană,  prin 
grijile  de  trupul  său,  prin  grijile  pentru  plăceri,  pentru  lu¬ 
cruri,  pentru  câştig.  Hristos  a  zis:  ce  va  folosi  omului  de 
va  dobândi  lumea  toată,  dar  sufletul  şi-l  va  pierde?  El  a 
vorbit  aci  anume  despre  acest  centru  tainic,  ultim,  al  perso¬ 
nalităţii,  în  care  rezidă  toată  valoarea  şi  toată  vecinicia  ei. 
A  afla  această  vecinicie,  însemnează  a  afla  adevăratul  Eu 
propriu,  a  privi  în  adâncul  inimii  proprii.  Dar  aceasta  nu 
succede  la  mulţi.  Acest  lucru  se  experiază  mai  ales  ca 
simţirea  celei  mai  adânci  uimiri  (în  cântări),  ca  o  nouă  naştere 
duhovnicească,  sau  ca  o  tămăduire  de  orbirea  din  prima 
naştere.  Omul  care  vrea  cu  adevărat  să  privească  în  adân¬ 
cimea  sa  proprie,  trebue  să  devină  neapărat  om  religios, 
trebue  să  caute  să  afle  simţul  religios,  simţul  evlaviei,  fiorul 
mistic  faţă  de  sine  însuşi,  faţă  de  abisul  inimii  sale,  trebue 
să  vadă  în  sine  însuşi  le  monde  entier,  plein  d'infini  (Leibnitz). 
Căci  religia  e  doar  recunoaşterea  în  acelaş  timp  a  dumne¬ 
zeirii  lui  Dumnezeu  şi  a  dumnezeirii  omului  însuşi.  Religia 

este  aflarea  lui  Dumnezeu  în  tine  şi  a  ta  în  Dumnezeu,  iar 
ateismul  nu  e  numai  necredinţa  în  Dumnezeu,  ci,  necondi¬ 
ţionat,  necredinţă  şi  în  om,  necredinţă  în  tine  însuti,  necre¬ 
dinţă  în  valoarea  absolută  şi  în  vecinicia  absolută  a  ta. 
Ateismul  socoteşte  că  Eul  —  acest  trup  al  meu,  pasiunile 
mele,  dorinţele,  mişcările  şi  acţiunile  mele  în  această  lume, 
sunt  trecătoare  şi  peritoare  şi  se  împrăştie  ca  fumul.  Pentru 
ateism  nu  există  un  „eu  însumi",  o  identitate  adevărată  a  mea. 
Ateismul  este  o  concepţie  despre  lume  care  se  mişcă  per¬ 
manent  la  periferie,  la  suprafaţă,  crede  totdeauna  ceeace-i 
exterior,  vizibil ;  ateismul  este  negarea  centrului  tainic  al  perso¬ 
nalităţii  şi,  în  virtutea  acestui  fapt,  negarea  centrului  tainic  al 
lumii.  Pentru  el  nu  există  nici  o  „inimă  a  lumii",  a  mării,  a 
cerului,  pentru  el  nu  există  o  inimă  a  omului,  pentrucă  nici 
odată  nu  se  coboară  în  adâncime,  alunecând  într’una  la 
suprafaţă  şi,  sigur,  nimic  nu  e  mai  uşor  decât  a  aluneca  la 
suprafajă.  Superficialitatea  e  însăşi  uşurătatea,  e  ceeace-i 
accesibil  tuturor.  Ateismul  este  cea  mai  banală  concepţie 
despre  lume,  concepţia  cea  mai  fără  farmec.  Aristotel  spune 
că  începutul  filosofiei  este  mirarea ;  noi  putem  spune  că  înce¬ 
putul  religiei  este  simţul  tainei,  fiorul  fată  de  ce-i  tainic, 
evlavia  în  fata  celor  tainice.  In  acest  înţeles  ateismul  şi  pozi¬ 
tivismul  e  tot  aşa  de  mult  o  concepţie  nefilosofică,  pe  cât 
e  de  nereligioasă :  el  nu  se  miră  de  nimic  şi  n’are  evlavie 
faţa  de  nimic.  Europeanul  sceptic,  nereligios,  a  perdut  cu 
totul  simţul  uimirii. 

Este  inevitabil  să  considerăm  inima  ca  organul  funda¬ 
mental  al  trăirii  religioase.  In  simplitatea  şi  accesibilitatea 
acestui  cuvânt  „inimă",  a  acestui  simbol,  prezent  statornic 
în  cea  mai  simplă  convorbire  —  rezidă  o  înaltă  valoare 
religioasă.  Omul  „fără  inimă"  e  omul  fără  iubire  şi  fără 
religie ;  nereligiositatea  este  Ia  urma  urmelor  lipsa  de  inimă. 
Nu  e  adevărat  că  ar  putea  exista  oameni  de  inimă  nereli- 
gioşi,  în  umanism,  solidarism,  frăţia  de  clasă  etc.  Cele  mai 
mari  crime  s’au  săvârşit  în  numele  acestui  umanism  şi  au 
fost  justificate  cu  declamaţii  despre  iubirea  pentru  omenire, 
cu  o  retorică  în  spiritul  lui  Rousseau  şi  Robiespierre.  Mai 
întâi  de  toate  se  poate  spune  că  în  aceşti  oameni  nu  există 
inimă  şi  ca  urmare  au  perdut  legătura  mistică  cu  semenii 

şi  cu  Dumnezeu,  au  perdut  total  şi  adevăratul  lor  Eu,  au 
uitat  de  el,  nu  mai  bănuesc  existenta  lui. 

Ori  numai  în  adâncimea  acestui  Eu,  în  adâncul  inimii, 
e  posibilă  adevărata  şi  reala  întâlnire  cu  Dumnezeirea  (Dieu 
sensible  au  coeur:  Pascal),  e  posibilă  experienţa  religioasă 
autentică,  fără  de  care  nu  există  religie  şi  etică  adevărată. 
Evanghelia  afirmă  neîncetat  că  inima  este  organul  pentru 
primirea  Fiului  lui  Dumnezeu  şi  a  Harului  Duhului  Sfânt , 
în  ea  se  varsă  iubirea  dumnezeească. 1  Şi  această  întâlnire 
cu  Dumnezeirea  e  posibilă  de  aceea  penlrucă  în  inima 
omului  este  tot  aşa  o  adâncime  tainică,  ca  şi  în  inima 
Dumnezeirii.  Aci  se  desvăleşte  tot  sensul  expresiei  „chipul 
şi  asemănarea  lui  Dumnezeu",  aci  simte  omul  divinitatea 
sa,  aci  o  adâncime  oglindeşte  pe  a  doua ;  şi  până  ce  nu  se 
întâlneşte  omul  cu  această  adâncime  în  fiinţa  sa  proprie, 
nu  înfelege  ce  însemnează  adâncimea  Dumnezeirii.  Trebue 
să  pătrunzi  însuţi  în  adânc,  pentru  a  simţi  adâncimea  tainică. 

Iată  dece  păstrează  religia  simbolul  inimii.  Prin  el  se 
exprimă  centrul  ascuns  al  personalităţii.  Inima  e  ceva  cu 
mult  mai  neînţeles,  mai  nepătruns,  mai  tainic,  mai  ascuns, 
ca  sufletul,  ca  conştiinţa,  ca  spiritul.  Ea  e  de  nepătruns 
pentru  privirea  străină  şi,  ceeace  e  şi  mai  minunat,  pentru 
privirea  proprie.  Ea  e  tot  aşa  de  tainică,  ca  şi  Dumnezeu 
şi  e  accesibilă  deplin  numai  lui  Dumnezeu.  Prorocul  leremia 
zice  : 

„Adâncă  e  inima  omului  mai  mult  decât  orice...  cine 
o  cunoaşte  pe  ea? 

„Eu,  Domnul,  celce  cerc  inimile  şi  ispitesc  rărunchiii" 
{17.  9—10). 

In  Biblie  se  repetă  mereu  ideea  că  numai  Dumnezeu 
poate  pătrunde  în  inimă: 

„Tu  ispiteşti  inima  şi  rărunchii.  Dumnezeule  cel  drept"  (Ps.  7, 10) 

„Eu  sunt  Celce  ispitesc  inima  şi  rărunchii*  (Apoc.  2,  23) 

„Domnul  ispiteşte  toată  inima  şi  cunoaşte  toate  mişcările  gân¬ 
dului*  (I  Cronici  28,  9). 

„Dumnezeu...  El  cunoaşte  tainele  inimii *  (Ps.  43,  22). 


1  Mt.  13,  19.  Mc.  4,  15.  7,  9.  Lc.  8,  12,  15.  24,  23.  Fapte  2,  27.  7,  54.  16. 
44.  Rom.  2,  15.  5,  5.  8,  15.  GaL  4,  6.  I  Cor.  2,  9.  II  Cor.  1,  22.  3,  15.  4,  6.  II 
Petr.  1,  19-  Lc.  21,  14. 

Inimii  îi  revine  o  însemnătate  cu  totul  exclusivă :  numai 
Dumnezeu  vede  tainele  ei.  Trebue  să  simţim  acum  fiorul 
evlaviei  faţă  de  acest  adânc  tainic  din  inima  noastră  şi  din 
inima  semenilor  noştri.  Aci  zace  adevărata  frumseţe,  ade¬ 
vărata  şi  veşnica  valoare  a  omului.  La  apostolul  Petru,  la 
acest  apostol  pătrunzător,  este  un  cuvânt  minunat,  plin  de 
inspirată  poezie,  dedicat  acestui  „om  ascuns  al  inimii". 

„Să  fie  podoaba  voastră  nu  împletirea  externă  a  părului, 

„Nu  înfăşurăturile  de  aur  sau  frumseţea  hainelor, 

„Ci  omul  ascuns  al  inimii 

„Intru  nestricăciunea  duhului,  tăcui  şi  lin, 

„Care  este  înaintea  lui  Dumnezeu  plin  de  mult  preţ“  [JPetru  5,  3,4]- 

Aci  e  adunat  tot  ce  se  poate  spune  valoros  despre 
inimă:  ea  e  centrul  tainic  al  omului;  ea  e  „tăcută",  afirmă 
negativ  adâncimea  ei;  în  ea  e  ascunsă  frumuseţea  nepe- 
riţoare  a  duhului,  autentica  frumuseţe;  şi  acest  centru  du¬ 
hovnicesc  neperitor  este  valoarea  absolută,  el  e  „plin  de 
mult  preţ  înaintea  lui  Dumnezeu".  Pătrunzătorul  apostol  a 
aflat  cuvinte  poetice  pentru  acest  adânc  tainic. 

E  interesant  să  comparăm  în  acest  punct  mistica  cre¬ 
ştină  cu  cea  hindusă.  Mai  întâi  vom  fi  izbiţi  de  coincidenţa 
căilor  şi  de  aceea  a  simboalelor  mistice.  Acest  lucru  este 
inevitabil,  dacă  un  singur  Dumnezeu  adevărat  este  ţinta  tu¬ 
turor  străduinţelor  mistice;  aceasta  este  o  coincidenţă  întru 
adevăr.  Dar  de-aci  nu  urmează  că  trebue  să  retăcem  în¬ 
semnatele  deosebiri  ale  căilor  religioase.  Dacă  creştinismul 
e  plenitudinea  adevărului,  ar  fi  de  neînchipuit  ca  alte  po¬ 
poare  să  nu  se  fi  apropiat  în  religiile  lor  niciodată  şi  nici 
într’un  fel  de  acest  adevăr;  nu  e  greu  de  observat  o  astfel 
de  apropiere  în  misteriiîe  Egiptului  şi  Eladei,  în  platonism 
şi  neoplotonism  şi  în  sfârşit  în  mistica  hindusă. 

Dar,  pe  de  aliă  parte,  dacă  creştinismul  este  plenitu¬ 
dinea  adevărată  (pleroma)  a  persoanei  concrete  şi  vii  a 
Dumnezeu-Omului,  acest  fapt  e  unic,  nerepetat  şi  individual. 
Acest  fapt  nu  se  poate  suplini  cu  nici  un  fel  de  generalizări 
eclectice  în  spiritul  teozofiei,  care  în  amestecul  ei  fad  de 
stiluri  perde  orice  simţ  pentru  individual,  naţional,  personal. 

„Omul  ascuns  al  inimii"  e  centrul  atenţiunii  pentru  re- 
ligiositaiea  hindusă.  Hinduşii  sunt  cei  mai  mari  maeştri  în 

exploararea  centrului  ascuns  al  Eului  nostru,  al  identităţii 
noastre.  Spre  el  tinde  toată  înţelepciunea  hindusă. 

„Ce  e  aceea  identitate?  Ea  e  cunoştinţă,  în  mijlocul 
respirării  vieţii,  în  interiorul  inimii,  al  Eului  care  se  lumi¬ 
nează  (puruşa,  „omul".  Brhad-aran.  Up.  IV.  3). 

„Aceasta  e  atmanul  meu  (terminul  fundamental  pentru 
identitatea  ascunsă)  tnlăuntru  inimii,  mai  mic  ca  grăuntele 
de  orez,  mai  mic  ca  grăuntele  de  muştar,  mai  mic  ca  sâm¬ 
burele  din  acest  grăunte.  Aceasta  e  atmanul  meu  înlăunfru 
inimii,  mai  mare  ca  lumea,  mai  mare  ca  spatiile  văzduhului, 
mai  mare  ca  cerul,  mai  mare  ca  toate  lumile  (Chandogya 
Up.  IU  14)“.  Omul  (puruşa  —  al  doilea  termin  pentru 
identitatea  ascunsă)  de  mărimea  degetului  celui  mic,  iden¬ 
titatea  ascunsă,  rămâne  veşnic  în  inima  a  tot  ce  se  naşte, 
(Kathopan  VI,  17). 

„Prin  mijlocirea  minţii  care  stăpâneşte  în  inimă,  (comp. 
„mintea  care  îşi  are  sediul  în  inimă")  se  face  descoperirea 
ei“  (Svetasvatarapan  III,  13). 

„Mai  mică  decât  tot  ce-i  mic  şi  mai  mare  decât  ce-i  tot 
mare,  se  odihneşte  identitatea  în  inima  acestei  creaturi" 
(ibid.  20). 

Acest  lucru  infinit  de  mic  şi  infinit  de  mare  indică 
centrul  ultim  al  Eului  nostru:  el  este  centru,  punct;  nu 
se  poate  măsura  („sâmburele  grăuntelui");  în  acelaş  timp 
raze  nenumărate  se  îndreaptă  din  el  spre  lume,  spre  cer; 
razele  conşfiinţii  şi  razele  aspiraţiunilor. 

In  creştinism  contactul  cu  Dumnezeu  şi  cu  semenii  se 
realizează  prin  mijlocirea  inimii.  Inima  este  organul  care 
stabileşte  această  legătură  intimă,  deosebită,  cu  Dumnezeu 
şi  cu  semenii  noştri,  legătură  numită  dragoste  creştină. 
Dragostea  aceasta  se  deosebeşte  de  orice  altă  dragoste  ne¬ 
creştină  prin  adâncimea  sa  mistică;  se  deosebeşte  prin 
aceea  că  ea  este  legătura  adâncului  cu  adâncul,  podul 
aruncat  din  abisul  unei  inimi  în  abisul  alteia.  Orice  dragoste 
până  Ia  Hristos  şi  în  afară  de  Hristos  a  fost  numai  camara¬ 
derie,  pretinie,  desfătare  a  pasiunilor,  sau,  în  cel  mai  bun 
caz,  compătimire,  simpatie.  Toate  acestea  sunt  atingeri  su¬ 
perficiale  ale  unui  om  cu  altul:  atingeri  trupeşti  sau  sufleteşti, 
dar  nu  atingeri  ale  centrului  ascuns,  spiritual,  ale  inimii. 
Aşa  e  dragostea  ateiştilor. 

Cu  totul  altfel  e  dragostea,  simpatia  budhistă.  Aceea 
e  cu  totul  opusă  oricărei  pasiuni  lacome,  oricărei  prietinii 
sau  camaraderii.  Ea  realizează  o  atingere  a  centrelor,  a 
inimilor,  nu  rămâne  la  periferie;  înţelepciunea  hindusă  nu 
a  putut  uita  „identitatea"  adevărată,  descoperită  ei,  nici  în 
reformafiunea  simplificatoare  a  budhismului.  Dar  această 
dragoste  budhistă  se  deosebeşte  în  chipul  cel  mai  adânc  de 
dragostea  creştină,  cu  care  adeseori  o  înrudesc  anoştii  po¬ 
pularizatori  teozofi.  In  creştinism  dragostea  e  legătura 
mistică  a  unui  adânc  individual  cu  altul,  podul  peste  două 
abisuri ;  în  budhism  ea  este  afirmarea  identităţii  a  două  euri 
cari  sufere  Ia  fel  şi  de  aceea  se  simpatizează  reciproc. 
Opoziţia  lor  individuală  e  negată.  Budhismul  spune:  noi 
suntem  eu  şi  de  aceea  eu  te  iubesc  pe  tine  şi  te  simpatizez ; 
creştinismul  spune:  noi  nu  suntem  eu  şi  de  aceea  eu  te 
iubesc  pe  tine  şi  te  simpatizez.  Deosebirea  e  enormă : 
în  creştinism  „aproapele"  meu  e  o  individualitate,  o  per¬ 
soană,  opusă  mie,  unică  şi  nerepetată ;  în  budhism  mulţimea 
diferitelor  individualităţi  e  o  iluzie,  maja,  în  realitate  ele 
toate  sunt  una,  identice  în  fiinţa  lor,  nedeosebite  în  inimă ; 
aci  nu  e  şi  nu  poate  fi  o  nemurire  individuală  şi,  prin 
urmare,  nici  o  dragoste  pentru  individualitatea  nemuritoare, 
unică  şi  nesubstituibilă.  Aci  nu  există  unitatea  celor  opuse, 
care  formează  fiinţa  dragostei,  nu  există  „coincidentia  op- 
positorum",  aci  avem  identitatea  persoanelor  în  suferinţa 
nedeosebită,  identică,  având  ca  ţintă  deplina  „stingere*  a 
oricărei  deosebiri  individuale  în  „nirvana". 

Aceste  proprietăţi  ale  budhismului  îşi  au  rădăcinile  în 
alte  sisteme  religios- filosofice,  mult  mai  adânci  şi  mult  mai 
vechi,  cari  la  rândul  lor  îşi  au  ultima  bază  în  biblia  hin¬ 
dusă  —  în  Upanişade. 

Contactul  mistic  cu  Dumnezeu  e  aici  altul  ca  în  cre¬ 
ştinism;  iar,  ca  urmare,  altui  e  contactul  şi  cu  „aproapele". 
In  mistica  hindusă  ne  încântă  geniala  tendinţă  spre  adâncul 
inimii  şi  aflarea  în  ea  a  punctului  nemuritor  ce  se  lumi¬ 
nează  pe  sine  însuşi,  a  eului  nostru  adevărat  (atman),  care 
aminteşte  de  scânteia  (Ftinklein)  lui  Meister  Eckart  şi  care 
par’că  ar  fi  „lumina  adevărată,  care  luminează  pe  tot  omul 
ce  vine  în  lume*.  Dar  nu  găsim  observarea  nemijlocită  as 

nemuririi  şi  indestructibilităţii  Eului,  care  poate  fi  privită 
acum,  fără  să  aşteptăm  momentul  morţii. 

Mai  departe,  afirmarea  că  contactul  cu  Dumnezeirea 
se  realizează  numai  în  punctul  acesta  de  limită,  numai  în 
această  „adâncime  a  inimii"  —  încă  înrudeşte  mistica  hin¬ 
dusă  cu  cea  creştină. 

Europeanul  însă  nu  poate  observa  uşor  deosebirea  fra¬ 
pantă  ;  curăţenia  răcoritoare  a  spiritului  depărtat  al  Indiei,  în¬ 
ţelepciunea  genială  a  cuvintelor  de*o  plasticitate  naivă,  arată 
o  evlavie  în  care  se  toarnă  uşor  trăirea  creştină ;  aşa  cum 
într’o  biserică  foarte  frumoasă,  dar  străină,  de  stil  şi  spirit 
străin,  vrând-nevrând  ţi  se  trezesc  rugăciunile  familiare,  in¬ 
time.  Chiar  filosofi  şi  învăţaţi  din  cei  mai  mari,  cum  e 
Schopenhauer,  Hartmann,  Deussen,  gândesc  că  în  fiinţă  e 
acelaş  lucru .  In  realitate  însă  budhismul  e  cu  toiul  altceva. 

Mistica  hindusă  afirmă  identitatea  imanentă  a  centrului 
ultim  al  persoanei  mele  cu  centrul  ultim  al  fiinţii  dum- 
nezeeşti.  Nu  că  eu  aflu  în  mire  pe  Dumnezeu,  mă  întâl¬ 
nesc  cu  Dumnezeu  în  adâncul  inimii  mele  —  ci  că  eu  în¬ 
sumi  mă  aflu  că  sunt  Dumnezeu.  însumi  —  fără  îndoială 
nu  în  sensul  trupesc,  sufletesc,  nu  în  sensul  persoanei  em¬ 
pirice,  caracterului  empiric  (nu  în  sensul  deci  al  omului- 
dumnezeu),  ci  în  sensul  centrului  Iraţional,  ultim,  al 
Eului  meu.  Acest  centru  al  meu  e  identic,  coincide  cu 
centrul  dumnezeesc.  In  acea  înălţime  eul  omenesc  coincide 
până  la  nedeosebire  cu  Eul  dumnezeesc. 

Pentru  cel  neobişnuit  şi  neiniţiat  aceasta  poate  părea 
straniu  şi  ciudat,  dar  aşa  e.  E  inutil  a  dovedi  aceasta. 
„Atman  e  Brahman “ :  Eul  însuşi  este  unica  şi  singura 
dumnezeire.  Aceasiă  idee  centrală  străbate  prin  toate 
Upaişadele.  Acesta  nu  e  sistemul  de  „  coincide ntiae  opposi- 
torum",  ci  „indiffereniiae  oppositorium",  nu  al  unităţii 
şi  coincidenţii  celor  opuse,  ci  al  identităţii  şi  nedeosebirii 
celor  opuse;  la  urma  urmelor,  opoziţia  este  o  iluzie:  mul¬ 
ţimea  de  chipuri  opuse  e  o  iluzie. 

Acum,  această  identitate:  „Atman  e  Brahman",  se 
poate  explica  în  două  feluri.  Centrul  de  greutate  onto¬ 
logic  poate  sta  pe  primul,  sau  pe  al  doilea  termin.  „Atman 
e  Brahman “  —  aceasta  se  înţelege  aşa,  că  Eul  meu 

cel  mai  înalt,  desfăcându-se  de  toate  învălişurile  priveşte 
identitatea  sa  cu  Dumnezeu,  se  disoalvă  în  el  fără  rest  ca 
o  picătură  de  apă  în  ocean,  ca  o  fărâmă  de  sare  în  apa 
sărată ;  atunci  există  numai  Brahman,  numai  Dumnezeu  — 
nu  mai  există  om;  avem  astfel  sistemul  Vedantelor. 

Dar  să  inversăm  ideea  identităţii:  centrul  de  greutate 
ontologic  va  sta  pe  atman.  Brahman  e  Atman,  Eu!  meu 
cel  mai  înalt,  desfăcut  de  toate,  va  fi  realitatea  adevărată, 
ultimă  şi  cea  mai  înaltă.  In  cazul  acesta  va  exista  numai 
omul.  Dumnezeu  nu  mai  există:  căpătăm  sistemul  ateistic 
al  Sankelor.  De  remarcat  că  Atman  (terminul  iubit  al  Ve¬ 
dantelor,  unde  el  e  totdeauna  identic  cu  Brahman),  aci  e 
înlocuit  cu  „puruşa",  care  în  sanscrită  însemnează  primor¬ 
dial  „om",  iar  în  înţeles  filosofic  indică  Eul  ascuns.  Pu¬ 
ruşa  este  acelaş  „om  ascuns  al  inimii",  care  în  Vedante 
e  indicat  cu  terminul  „Atman". 

Avem  astfel  două  tipuri  de  mistică  hindusă :  panteismul 
teosofic  şi  ateismul  „antropozofic".  De  observat  că  Sankeîe 
ateiste  sunt  mărturisite  de  sistem  canonic,  adecă  funda¬ 
mental  în  cărţile  sfinte,  în  Upanişade.  Prin  aceasta  e  ca  şi 
hotărât:  în  ele  identitatea  Brahman — Atman  poate  fi  explicată 
aşa,  în  laturea  „imanentismului"  omenesc  şi  a  ateismului. 
Tocmai  aceasta  e  şi  linia  cugetării  pe  care  o  întâlnim  la 
Fichte  în  primul  period  şi  care  i-a  adus  acuzarea  foarte 
justă  de  ateism. 

Intre  aceste  direcţii  clasice  şi  adânci  se  cumpăneşte 
reforma  popularizatoare  a  budhismului,  a  cărui  niroană  poate 
fi  explicată  sau  ca  „stingerea"  ateistă  a  conştiinţei,  sau  ca 
topirea  panteistă  în  absolut.  Budha  a  interzis,  foarte  înţelep- 
ţeşte,  ucenicilor  săi  să  cerceteze  această  chestiune. 

Aci  trebue  să  căutăm  izvorul  vagilor  sisteme  reli¬ 
gioase,  teosofia  şi  antropozofia,  de  care  nu  e  uşor  să  hotă- 
reşti  de  sunt  panteiste  sau  ateiste.  Lucrul  e  îngreunat  de 
superficialul  dilentantism  filosofic  al  acestor  şcoli,  cari 
culeg  fără  nici  o  jenă  de  pretutindeni  ce  le  convine. 

(Va  urma)  :Trad.  de  Dr.  DUMITRU  STĂNILOAE 

MUNCA  DE  COLABORARE  A  PREO¬ 
TESEI  ÎN  PAROHIE 

Schimbările  vieţii  noastre  impun  primenirea  şi  perfec¬ 
ţionarea  armelor  de  propoveduire.  Impun  înmulţirea  sfătui¬ 
torilor  în  cele  bune;  dar  cu  grije  şi  cu  iscusinţa,  pentrucă 
Sf.  Grigorie  de  Nazianz  ne  atrage  atenţiunea  asupra  faptului 
că  arta  cea  mai  înaltă  este  de-a  forma  bine  pe  om,  care 
e  fiin}a  cea  mai  ciudată  şi  cea  mai  schimbăcioasă  dintre 
toate  fiinţele. 

Scopuî  conferinţelor  preoţeşti  este  tocmai  acesta,  de-a 
căuta  şi  lămuri  mijloacele  cele  mai  efective  în  tratarea 
boalelor  sufleteşti  ale  acestor  fiinţe  ciudate. 

La  noi,  astăzi,  se  pune  prea  puţin  apăsul  asupra  co¬ 
laborării  preotesei  în  parohie,  dar  nevoia  acestui  ajutor  se 
vede  cu  ochii  pe  zi  ce  merge.  Apusenii  recrutează  femei 
din  cercul  monahal  pentru  slujba  misiunii  interne.  Cu  atât 
mai  vârtos  la  noi,  unde  afinitatea  sufletească  între  preot  şi 
soţia  sa  îi  dă  celei  din  urmă  puteri  nebănuite  şi  sorţi  de 
isbândă  în  slujba  de  evanghelizare. 

Postulatul  cel  mai  elementar  în  viata  familiară  este, 
fireşte,  împreună-lucrarea  soţilor  în  toate  direcţiile.  Prin 
ajutorul  pe  care  i-I  oferă  soţia  bărbatului  său  nu-şi  per¬ 
verteşte  misiunea  de-a  fi  mamă  şi  soţie.  Ajutorul  reciproc 
între  soţi  îl  observăm  de  altfel  la  toate  clasele  sociale. 

Despre  dreptul  femeii  în  biserică  au  spus  ultimul 
cuvânt  de  dreptate,  comentatorii  locului  I  Cor.  XIV  34, 
unde  s’ar  crede  că  Sf.  Apostol  Pavel  a  pedepsit  pe  femei 
«ă  nu  propoveduiască  pe  Hristos  cel  răstignit,  ci  să  tacă. 
Asupra  acestui  lucru,  nu  vom  stărui ;  amintim  doar  atât,  că 
dreptul  femeii  de  a  propovedui  binele  şi  frumosul  i  l-a  dat 
însuşi  Mântuitorul  nostru  Isus  Hristos.  Ajunge  să  ne  amintim 
faptul,  că  cel  dintâi  apostol  femenin  a  fost  Samarineanca 
dela  fântâna  lui  Iacob.  Primul  crainic  al  învierii  Domnului 

a  fost  Maria  din  Magdala.  Diaconiţele  au  existat  în  Bise¬ 
rica  noastră  până  prin  veacul  al  zecelea. 

Sfânta  Scriptură  face  amintire  de  două  diaconiţe  — 
Fivi  în  Ta  vita,  —  cari  în  slujba  lcr  de  misionare  au  luptat 
lupta  cea  bună  alături  de  Apostolul  neamurilor. 

Fireşte,  apostolatul  femeii  a  fost  şi  în  trecut  ca  şi 
astăzi  un  apostolat  laic.  In  acest  apostolat  preotul  este 
purtătorul  de  idei.  Sf.  Aposiol  Pavel  sfătuieşte  pe  femei,  că 
dacă  ele  voiesc  să  înveţe  ceva,  să  întrebe  mai  întâi  pe 
bărba|ii  lor. 1  Iar  încercatul  pedagog  şi  sociolog  Foerster 
spune  acelaş  lucru :  „Bărbatul  este  organizatorul  technic, 
dela  femeie  trebue  să  vină  însufleţirea  organizaţiei" ... 2 

Să  nu  mai  stăm  pe  gânduri,  ci  să  clădim  o  filială  a  j 
amvonului  nostru.  Un  amvon  de  casă,  un  amvon  ambulant,  ! 
un  amvon  femenin,  care  să  nu  scape  nici  un  suflet  care  j 
ar  fi  ocolit  amvonul  preotului  din  biserică.  \ 

Dar  înainte  de  a  păşi  soţia  preotului  pe  filiala  acestui  ţ 
amvon,  trebuie  să  aibă  sfinţenia  vieţii  şi  a  familiei  sale.  Uşa 
sfintei  biserici  să  o  cunoască  bine  şi  să  păşească  prin  ea 
în  fiecare  Duminecă  şi  zi  de  sărbătoare  înconjurată  de  toţi  ai 
casei.  Să  nu  uite  că  şi  ea  este  o  cetate  deasupra  muntelui 
stând,  pe  care  o  văd  toţi.  Modernismul  cu  prea  multe 
falduri  la  îmbrăcăminte,  risipa  şi  luxul,  stârneşte  şoapte  în 
popor.  Să  nu  fie  pricină  de  sminteală  pentru  alte  suflete. 
Atitudinea  faţă  de  soţul  său  să-şi  aibă  germenele  în  filo- 
sofia  Sf.  Apostol  Pavel:  „A  învinge  răul  cu  binele".  Ea 
trebuie  să  creadă  nu  pentrucă  ar  avea  erudiţie  teologică, 
ci  pentrucă  a  învăţat  această  credinţă  din  experienţă.  Fi¬ 
gura  preotesei  Elisaveta,  a  preotului  Zaharîa,  este  pildă; 
de  vrednicie  şi  devotament :  „şi  erau  amândoi  drepţi  înaintea 
lui  Dumnezeu  umblând  fără  prihană  întru  toate  poruncile 
şi  rânduelile  Domnului*.3  Pilda  familiei  preotului  face  mult. 
Aceasta  este  familia  care  constitue  zala  de  încopciere  a 
celor  de  jos  cu  cei  de  sus.  Şi  aceasta,  pentrucă  preotul 
este  cel  ce  se  roagă  atât  pentru  rege  cât  şi  pentru  popor. 

El  leagă  cerul  cu  pământul,  divinul  cu  umanul.  Vorbeşte 
cu  oamenii  despre  Dumnezeu,  iar  cu  Dumnezeu  vorbeşte 

1  I  Cor.,  XIV  35. 

2  Fr.  W  Foerster:  Hrisfos  în  via)a  omenească,  partea  II,  îrad.  de  N.  Colan,. 
Sibiu  1926,  pag.  248. 

3  Luca  I  6. 

în  rugăciunile  sale  despre  oameni.  Casa  preotului  să  fie 
oglinda  sofiei  sale  şi  expresia  personalităţii  acestei  femeL 
Ca  mamă,  trebuie  să  aibă  în  fajă  totdeauna  pe  soţia  preo¬ 
tului  Zaharia,  crescându-şi  copiii  în  frica  lui  Dumnezeu ; 
şi  să  fie  Antuza  care-şi  creşte  singură  fiii  în  Hristos.  Dacă 
soţul  său  este  preotul  bisericii,  ea  trebuie  să  fie  primul 
preot  al  casei  sale,  căci  sufletul  unei  case  este  mama,  fără 
de  care  familia  s’ar  destrăma. 

Pentru  a  fi  vrednică  colaboratoare  în  munca  de  evan¬ 
ghelizare,  pe  lângă  pilda  vie  a  personalităţii  preotesei,  ea 
trebuie  să  se  pregătească  sufleteşte  pentru  lucrul  lui  Hristos. 
Hrana  necesară  sufletului,  şi-o  poate  agonisi  prin  citirea  zil¬ 
nică  a  Cărţii  sfinte.  In  fiecare  seară  va  adânci  chipul  unei 
femei  biblice/  luând  rod  din  rodul  ei. 

1  I.  P.  Cuv.  Sa  Arhim.  Policarp  Moruşca,  în  car'ea  «Femenlsm  şi  Femeni- 
ta!e“  (Sibiu  1925)  eşaloneză  admirabil  întregul  şir  al  portretelor  femeilor  biblice : 

Fecioara  Maria:  Luca  I  26 — 56; 

a)  mamă  duioasă  cu  prunc  mic  Luca  11  7. 

b)  îngrijorată  Luca  Ii  41—52; 

c)  mândră  de  fiul  ei  loan  XIX  II  1—12. 

d)  maica  durerii  loan  26—16. 

Femeia  cu  curgerea  sângelui:  Marcu  V  25 — 34  şi  Matei  IX  20 — 22. 

Femeia  cu  duhul  neputinţei  Luca  Xiii  10—17. 

Văduva  săracă:  Marcu  XII  41 — 44. 

Safira  şotia  iui  Anania:  Fapte  V  1 — 10. 

Văduva  din  Nain:  Luca  VII  11 — 16. 

Hananianca:  Matei  XV  21 — 28  (mamă  desnădăjduită). 

O  soacră  bună:  Mafei  VIII  14 — 15  şi  Marcu  I  29 — 31. 

Salom:  Mafei  XX  20 — 28  (o  mamă  îndrăgostită  de  fiii  săi). 

Marta  şi  Maria:  Luca  X  38—42;  loan  cap.  XI  şi  XII. 

Ana  (prorocijaj :  Luca  II  36 — 38. 

Fica  lui  Iair:  Marcu  V  27 — 24  şj  35 — 43. 

Samarineanca:  loan  IV  6 — 43. 

O  femeie  adulteră:  loan  VIII  2—11. 

Irodiada:  Matei  XIV  3—11. 

Drusila  şi  Vernichi :  Fapte  cap.  XXIV— XXV — XXV. 

Saiomea:  Marcu  VI  22. 

Maria  Magdalena :  Luca  VII  36 — 30  şi  VIII  2. 

Soţia  lui  Pilat:  Matei  XXVII  29  (plină  de  eroism  moral). 

Maria  (mama  lui  loan  zis  Marcu):  Fapte  XII  12  (ir.  casa  ei  obicinuiau  să 
se  adune  cei  dintâi  creştini). 

Loida  (bunica  lui  Ttmotei):  II  Timotel  1  5. 

Eunichia  (mama  lui  Timotel):  II  Timotel  I  5. 

Roda  (servitoarea  Măriei  mama  lui  loan  zis  Marcu):  Faple  XII  12—14. 

Servitoarea  lui  Caiafa:  Malei  XXVI  69 — 74. 

Evodia  şi  Sinlichi :  FiiipenI  IV  2 — 3. 

Lidia:  Fapte  XVI  14 — 13. 

Prischila:  Faple  XVIII  2—3. 

Elisavela :  Luca  I  5 — 25  (soţie  de  preot). 

Fivi  (diaconi)ă) :  Rom.  XVI  1—3. 

Tavila  (diaconiţă):  Faple  IX  36 — 41. 

Aceasta  este  soţia  preotului  în  familia  sa.  Pilda  vieţii 
sale  în  pregătirea  sufletească  pe  care  şi-o  însuşeşte,  o  în¬ 
dreptăţesc  să  păşiască  în  celelalte  familii,  unde  în  fiecare 
trebue  să  pună  bazele  unei  bisericuţe  casnice. 

„Reîncreştinarea  societăţii  nu  se  poate  face  decât  în- 
creştinând  mai  întâi  familiile.  Ne  găsim  într’un  circuit  moral 
închis:  familia  determină  societatea,  aceasta  la  rândul  ei 
influenţează  familia".1 

Prin  inteligenţa  sa  şi  prin  purtarea  şi  credinţa  nestră¬ 
mutată  în  Evanghelia  lui  Hristos,  preoteasa  va  fi  în  stare 
să  deştepie  în  sufletul  mamelor  dragostea  faţă  de  odraslele 
lor  şi  datorinţa  de  a  creşte  în  duhul  evangheliei  lui  Hristos 
aceste  odrasle.  Câte  prilejuri  nu  are  soţia  preotului  de-a 
conveni  cu  mamele?  Să  îndemne  pe  mame  să-şi  deprindă 
pruncii  la  rugăciune  şi  supunere.  Numai  o  mamă  evlavioasă 
poate  rodi  o  odraslă  care  să-l  preamărească  pe  Dumnezeu, 
pentrucă  ea  este  comandantul  forţelor  sufleteşti  într’o  familie. 
Copilul  care-şi  ştie  încleşta  mânuţele  spre  rugăciune,  acela 
când  va  fi  mare,  va  cunoaşte  de  bună  seamă  calea  bisericii 
şi  va  fi  vrednic  enoriaş  al  soţului  său.  In  Prea  Curata 
Fecioară,  feminitatea  de  azi  trebue  să  vadă  floarea  podoa¬ 
belor  femenine.  Să  înveţe  dela  dânsa  modestia,  blândeţea 
şi  mai  presus  de  toate  jertfelnicia  şi  iubirea  fără  margini 
de  care  a  dat  dovadă  Născătoarea  de  Dumnezeu,  Ia  poalele 
Crucii  Fiului  său. 

Intrând  preoteasa  în  casa  creştinului  să-i  tălmăcească 
puterea  rugăciunii.  Ajunge  să  câştige  numai  pe  mamă  pentru 
Hristos  —  şi  a  câştigat  sufletul  întregii  familii.  Se  prea  poate 
ca  în  unele  familii  certate  cu  credinţa  să  nu  poată  intra  decât 
prin  copii.  întâlneşte  copilul  pe  stradă  ?  II  opreşte,  îl  mângâie 
drăgălaş  şi  începe  cu  un  ton  de  intimitate  să-I  întrebe  de  ale 
casei :  ce  face  tata,  ce  lucrează  mama ;  îl  întreabă  dacă  s’a 
ridicat  din  pat  bunicuţa  bolnavă,  şi  iată  prietenia  gata.  Copilul 
acesta  mergând  spre  casă,  nu  poate  uita  iubirea  cu  care  a 
fost  tratat  şi  va  istorisi  părinţilor,  cât  este  de  bună  soţia 
preotului  şi  nu  se  va  culca  nici  într’o  seară  fără  a-şi  zice 
rugăciunea,  pentrucă  „aşa  m’a  învăţat  preoteasa  şi  tot  aşa 
ne-a  spus  şi  părintele  la  şcoală".  Ne  putem  uşor  imagina 

1  Revista  .Fântâna  Darurilor'  pe  1931  pag.  20. 

starea  sufletească  a  părinţilor  acestui  băiat,  cari  întâi  de 
toate  se  vor  simţi  măguliţi  de  copilaşul  lor,  iar  în  al  doilea 
rând  se  vor  lăsa  înşişi  convertiţi  de  îndemnurile  preotesei, 
pentrucă  le-a  tratat  cu  atâta  iubire  odrasla.  Iată  c’a  câştigat 
o  familie  întreagă  pentru  Hristos.  Lucrul  acesta  nu  este 
greu  şi  sunt  convins  de  efectul  său  miraculos.  Poate  încerca 
şi  preotul  acest  lucru  şi  va  izbuti. 

in  pastorala  zilnică  ne  este  dai  să  vedem  diferite  chipuri 
de  oameni,  cu  diferite  metehne  trupeşii  şi  sufleteşti.  Ba,  se 
observă  într'o  măsură  destul  de  mare  numărul  indiferen- 
tiştilor  religioşi.  Pacienţii  aceştia  nu  prea  cunosc  calea 
bisericii.  Ce  faci  cu  ei?  li  laşi  aşa?  Hotărît  că  nu!  Ii  vei 
putea  oare  îndrepta  prin  vizitele  pastorale  ?  Dar  dacă  preotul 
este,  din  vre-un  motiv  sau  altul,  rău  văzut  de  aceştia,  cum 
te  apropii  de  ei?  Prin  preoteasă.  Aceasta  va  încerca  să 
pătrundă  în  familia  acestui  om  prin  copii.  Sau  altfel!  La 
reuniunea  de  femei,  de  pildă,  va  căuta  să  întâlnească  pe 
soţia  celui  certat  cu  Biserica.  Ii  va  arăta,  că  datoria  oricărui 
om  pământean  este  de  a  lua  o  atitudine  oarecare  în  viaţă ; 
să  nu  rămână  în  neutralitate,  pentrucă  celce  nu  adună  cu 
Hristos,  acela  risipeşte.  Dacă  Mântuitorul  nostru  Isus  Hristos 
ne-a  lăsat  un  grânar  pe  pământ  —  Biserica  —  în  mijlocul 
căreia  stă  vecinie  nevăzut  împărţind  hrană  sufletească  tuturor 
celorce  merg  în  sfântul  lăcaş,  —  de  ce  am  refuza  această 
hrană?  Dacă  le-ai  botezat  întru  Hristos,  pentruce-i  refuzi 
acum  hrana?  Nu-i  zici  tu  Lui  „Tată"  în  rugăciunea  de  fiecare 
zi,  şi  nu-1  rogi  tu  ca  să- ţi  dea  pâinea  cea  spre  fiinţă?  Vrei 
să-ţi dee  tot  ce  ceri  dela  dânsul?  Ia  calea  bisericii,  —  „vino 
şi  vezi! 

In  cele  mai  multe  locuri  se  cere  o  atenţiune  specială 
pentru  educaţia  tineretului  şi  mai  cu  seamă  a  fetelor.  Şi 
acesta  este,  cred  eu,  punctul  unde  poate  interveni  preo¬ 
teasa  mai  mult  decât  preotul.  Viaţa  Prea  Curatei  Fecioare 
este  dâra  de  lumină  de  care  au  lipsă  tinerele  cu  cari  se 
întreţine  soţia  preotului :  Privirile  lor  trebuiesc  îndreptate  spre 
crinul  din  mâna  Fecioarei  şi,  cunoscând  simbolul  acestuia, 
să  ia  pildă  de  castitate  şi  viaţă  neprihănită.  Curăţenia  şi 
virtuositatea  surorilor  lui  Lazăr  din  Bethania  (Marta  şi  Maria) 
le  va  grăi  despre  muncă  şi  rugăciune.  La  şedinţele  tinerimii 
adulte  să  fie  nelipsită  preoteasa,  şi  dacă  este  cazul,  să  vor- 

bească  din  când  în  când  separat  pentru  fete.  Cât  n’ar  face  I 
şi  o  cărticică  de  rugăciuni  pusă  în  mâna  lor?  1 

Soţia  preotului  poate  activa  apoi  cu  efect  neaşteptat,  ca 
prezidentă  a  Societăţii  femeilor  ortodoxe  din  parohie,  în  j 
special  prin  infrumseţarea  bisericii  şi  îngrijirea  cimitirelor;  ] 
prin  opera  de  caritate  şi  anume :  ajutorarea  săracilor,  cerce-  j 
tarea  şi  mângâierea  bolnavilor  şi  încurajarea  celor  năcăjiţi.  ] 
Să  nu  uite  că  aceşti  desnădăjduiţi  ai  sorţii  au  şi  ei  o  Duminecă,  j 
cea  a  bolnavilor.  Vor  medita  şi  ei  de  bună  seamă  la  sufe-  j 
rinţele  lui  Iov  istorisite  de  preoteasă  lângă  patul  durerii  şi  i 
la  însănătoşare  se  ridică  renăscuţi  trupeşte  şi  sufleteşte,  cu 
credinţa  în  Celce  Ie-a  dat  durerea  şi  în  Celce  le-a  luat-o, 
binecuvântând  numele  Domnului. 

La  adunările  „Oştii  Domnului"  iarăşi,  cât  este  de  frumos 
şi  impresionant  când  preotul  se  prezintă  cu  soţia  şi  nu  singur. 

In  serile  lungi  de  iarnă  când  lucrul  a  încetat,  îşi 
găseşte  teren  de  muncă  în  casa  culturală.  Şezătorile  se  pot 
ţinea  pe  rând ;  cu  membrii  Casei  culturale,  Oastea  Domnului, 
Soc.  tinerimii  adulte  „Sf.  Gheorghe"  şi  Reuniunea  femeilor 
ortodoxe.  Preotul  citeşte  o  pericopă  din  Sf.  Scriptură,  o 
explică  şi  trage  concluzii  la  zilele  noastre.  Preoteasa  să  le 
vorbească  odată  despre  higiena  casei,  altădată  despre  cre¬ 
şterea  copiilor,  despre  rolul  mamei  în  familie,  despre  frum- 
seţile  portului  nostru  naţional  etc.  Primăvara  ar  mai  putea 
vorbi  despre  creşterea  paserilor  şi  industria  casnică  româ¬ 
nească.  Rolul  preotesei  în  viaţa  satului  variază  mult  după  gradul 
de  cultură  al  credincioşilor.  In  unele  sate  este  nevoe  mai  mult 
de  lămuriri  gospodăreşti,  în  altele  de  cele  pedagogice,  iar 
în  satele  în  care  traiul  este  primitiv,  trebuiesc  sfaturi  higienice 
mai  mult.  Ar  fi  bine  dacă  soţia  preotului  în  satele  acestea 
din  urmă  ar  ţinea  măcar  din  când  în  când  cu  Reuniunea 
femeilor  şedinţe  intime,  unde  să  le  arete  primejdia  necurăţiei 
trupului  cu  specială  privire  la  avort.  Pericolul  din  punct 
de  vedere  sanitar  şi  greutatea  păcatului  din  punct  de  vedere 
moral :  distrugerea  fiinţei  in  care  şi-a  pus  Dumnezeu  chipul. 

Dar  să  facă  lucrul  acesta  cu  chibzuială  multă,  căci 
dupăcum  spuneam  la  început,  omul  este  o  fiinţă  dificilă  şi 
greu  de  lecuit.  Să  nu  se  întâmple  ca  femeile  din  satul  cutare 
sau  cutare,  necunoscând  această  plagă  morală,  să  le  tre¬ 
zească  curiozitatea  păcatului. 


46 


REVISTA  TEOLOGICA 


După  un  timp  de  osteneală  îşi  poate  lua  colaboratoare 
•dintre  femeile  cu  un  simt  religios  mai  accentuat.  Să  desfacă 
cărţi  religioase.  Le  va  îndemna  să  între  în  legătură  cu  femeile 
cari  alunecă  în  ghiarele  păcatului  în  vr’un  fel  sau  altul. 
Acestea  vor  raporta  şi  vor  discuta  apoi  împreună  observările 
întreprinse  în  aceste  direcţiuni.  Lucrul  acesta  îl  pot  face 
şi  fetele  mai  bine  crescute  în  sânul  societăţii  tinerimii  adulte. 

Un  alt  prilej  şi  loc  potrivit  pentru  slujba  de  evangheli¬ 
zare  este  şezătoarea  cu  torsul,  iarna.  In  toate  satele  aceste 
şezători  sunt  adevărate  focare  de  calomnii  şi  vorbe  goale 
otrăvitoare  de  suflete  şi  de  gânduri  curate.  Spiritul  acesta 
hâdos  s’ar  putea  primeni  prin  discuţii  de  alt  ordin.  In  ase¬ 
menea  cazuri  ducem  şcoala  acolo  unde  se  adună  de  bună 
voie.  Prezenta  preotesei  va  schimba  această  atmosferă  de 
rugină  sufletească. 

Pentru  stârpirea  răului  şi  abaterilor  dela  ceeace  este 
bine  şi  frumos  ar  fi  potrivit  ca  să  se  instituiască  un  for 
judecătoresc,  din  sinul  lor  şi  pentru  ele.  Să-şi  judece  sin¬ 
gure  faptele.  In  această  ordine  de  idei  îmi  vine  în  minte  un 
caz  similar  pe  care  l-am  aflat  într’un  protocol  din  anul  1868 
al  parohiei  ortodoxe  din  Belini,  protopopiatul  Sf.  Gheorghe. 
Dupăce  toată  strădania  preotului  s’a  risipit  înzadar,  s’a  so¬ 
cotit  să  dea  împuternicire  epitropului  ca  „să-i  prevegheze 
pe  aceia  cari  calcă  porunca  lui  Dumnezeu  şi  să-i  pedep¬ 
sească:  care  suduie  pe  Dumnezeu  30  creiţari ;  care  nu  vine 
la  sfânta  biserică  20  creiţari,  care  ar  lucra  Dumineca  20 
creiţari,  cari  ar  sta  necununaţi  2  florini  buni".  Ba,  tradiţia 
spune  că  aceştia  din  urmă  erau  închişi  în  grajdul  popii, 
ca  să  fie  pildă  celor  ce  trăiesc  ca  dobitoacele.  Ce  bine 
ar  fi  dacă  ne-am  putea  întoarce  la  „primitivism",  în  această 
lăture,  fireşte  cu  schimbările  cerute  de  împrejurări. 

# 

In  sensul  acesta  cred  că  se  poate  lucra  mult  şi  bine. 
N’aş  putea  zice  c’am  spus  totul.  Cele  spuse  însă  se  pot 
realiza  cu  niţică  răbdare  şi  cu  putină  înţelepciune. 

Pr.  NICODIM  BELEA 


MEDITAŢIE 


„DIN  TINEREŢE  SUNT  NENOROCIT... “ 

Am  câţiva  prieteni  cari  mă  cercetează  din  când  în  când. 
Le-aş  putea  pretinde  mai  mult,  când  eu  nu  mai  pretind  nimic 
dela  nimeni?  Dar  ei  vin  din  prietenie,  ca  la  unul  care  le-am 
fost  tovarăş  în  anii  tinereţii.  Ah,  anii  aceştia  ai  tinereţii 
leagă  aşa  de  uşor  prieteniile! 

Dar,  Doamne,  viaţa  cere  viaţă!  Când  aceşti  prieteni 
vin  la  mine,  eu  văd  cum  clocoteşte  în  ei  viaţa  cu  apele  ei 
repezi.  Căci  sunt  tineri,  ca  şi  mine.  Viaţa  care  aleargă  în 
pieptul  lor,  nici  nu  cunoaşte  altceva  decât  viaţă,  —  viaţă 
încărcată  de  planuri  şi  aprinsă  de  dorinţi,  viaţă  învrăjbită 
cu  sine  însăşi  şi  care  întunecă  spiritul  omului,  târându-1  în 
apele  ei  tulburi. 

Şi,  Doamne,  viaţa  aceasta  din  prietenii  mei,  vine  să 
fiarbă  lângă  patul  suferinţelor  mele.  Ea  nu-şi  poate  stăpâni 
clocotul  nici  în  faţa  nenorocirii  mele.  Ea  nu  se  vede  decât 
pe  sine,  nu  cauiă  decât  ce  este  al  ei.  Vine  şi  răscoleşte 
în  acest  biet  suflet  al  meu,  răscoleşte  tot  ce  a  înflorit  aci, 
odinioară,  în  tinereţea  mea  fragedă,  în  anii  neuitatelor  bucurii 
şi  amăgitoarelor  vise  de  fericire.  Ei  îmi  vorbesc  de  ale  lor, 
cari  au  fost  şi  ale  mele  şi  de  aceea  le  pricep  şi  sângerez  în 
inima  mea  puhavă,  linul  a  avut  o  isbândă,  altul  e  în 
aşteptare:  pune  la  cale  şi  speră.  îmi  arată  probele  de  reuşită 
sau  cauzele  unei  proaspete  înfrângeri.  Dar  înfrângerile 
oţelesc  şi  îndârjesc.  Omul  se  scoală  de  unde  a  căzut,  se 
scutură  şi  pleacă  mai  departe,  până  mai  cade  odată  de  nu 
se  mai  poate  scula.  Atunci  se  freacă  la  ochi,  se  uită  uimit 
în  jur  şi  scuipă  cu  amar  şi  dispreţ  peste  deşertăciunea 
vieţii  în  care  a  crezut. 

Aşa  e  viaţa.  Şi  viaţa  nu  se  cunoaşte  decât  pe  sine  : 
bucurie  şi  durere.  Durerea  n’o  înspăimântă,  căci  o  soco¬ 
teşte  trecătoare.  Fericirea  o  caută  şi  o  vrea  veşnică;  du¬ 
rerea  o  cunoaşte,  dar  nu  crede  că  ar  putea  ţine  cât  viaţa, 
necum  să  se  prelungiască  în  veşnicie. 

Şi  viaţa  aceasta,  care  are  o  mare  putere  de  sinamă- 
gire,  şi  care  pentru  asta  se  socoteşte  pe  sine  frumoasă, 
chiar  unică,  —  viaţa  aceasta  pe  care  eu  am  cunoscut-o 
chiar  în  anii  ei  cei  mai  frumoşi,  dar  pe  drumul  căreia  eu, 
iată,  am  căzut  ca  un  bolovan,  —  viaţa  aceasta,  acum  când 
văd  că  fierbe  în  sângele  prietenilor  mei,  pe  mine  mă  chi- 
nueşte  cumplit,  ca  o  arătare  din  vis. 

Eu  vorbesc  cu  ei  despre  ale  lor,  ca  şi  când  ar  fi  şi 
ale  mele.  Chiar  râd  de  întâmplările  ce-mi  povestesc.  Cât  sunt 
ei  lângă  mine  îmi  uit,  aproape,  de  nenorocirea  mea.  Viaţa 
din  ei  aprinde  în  mine  ultimele  pâlpâiri  ale  vieţii  mele  pră¬ 
pădite,  şi  mi  se  pare  că  sunt  ca  ei,  cu  unele  pierderi  pe 
cari,  însă,  le  trec  bucuros  cu  vederea.  Numai  să  fiu  cu  ei, 
ca  ei;  numai  să  simt  că  trăiesc. 

Dar  ei  cât  stau  cu  mine  ?  Un  cias,  ori  două.  Uneori  se 
grăbesc,  căci  îi  aşteaptă  soroace  mai  dinainte  puse;  îi 
aşteaptă  viaţa,  care  nu  poate  sta  mult  într’un  loc,  poate  ca 
să  nu-şi  aducă  aminte  că  la  capătul  tuturor  alergărilor  ei 
se  deschide  un  mormânt  rece  şi  o  vecinică  nemişcare. 

Şi  eu  rămân  în  urma  lor.  Flăcările  vieţii  răscolite  în 
mine  se  potolesc  repede  şi  lumina  lor  deşeartă  se  stinge 
în  fum  gros. 

Sub  spuza  focului  de  pae  eu  rămân  cu  mine  însumi, 
mai  îndurerat,  mai  nefericit.  Atunci  nu  mai  am  loc  în  patul 
meu.  Mă  scol  şi  mă  mişc;  păşesc  în  neştire  prin  încăperile 
casei  mele.  Apoi,  obosit,  cad  iar  în  patul  meu  de  jale. 
Lovesc  cu  pumnii  în  perete,  îmi  strivesc  buzele  între  dinţi, 
căci  încep  să  tremure,  şi  lacrimile  nu  mi  le  pot  opri.  Şi  când 
furtuna  din  mine  mă  munceşte  mai  cu  furie,  prind  cu  mâi¬ 
nile  marginea  patului,  le  strâng  cu  puterea  pe  care  o  mai 
am,  îmi  salt  trupul  în  aer  şi  strig  în  tulburarea  mea :  — 
„Doamne,  din  tinereţe  sunt  nenorocit  şi  trag  să  mor,  sunt 
cuprins  de  spaimele  Tale  şi  nu  ştiu  ce  să  mai  fac"  (Psalm 
88,  15).  Căci  iată  „sunt  pus  în  rândul  celorce  se  pogoară 
în  groapă;  care  nu  mai  are  nici-o  putere"  (Psalm  88,  4). 

Doamne,  nu  sunt  şi  nu  am  decât  durere,  şi  durere  răs¬ 
pândesc  în  jurul  meu,  cum  răspândeşte  flacăra  lumina  ei. 
Sunt  ca  un  foc  înconjurat  de  oglinzi:  toată  durerea  se  în¬ 
toarce  asupra  mea.  Şi  astfel  mă  mistui  în  flăcările  nenoro¬ 
cirii  mele.  Şi  zic  cu  psalmistul:  —  „O,  dacă  aş  avea  ari- 

pile  porumbelului,  aş  zbura  şi  aş  găsi  undeva  odihnă.  Iată, 
aş  fugi  deparie  de  tot  şi  m’aş  duce  să  locuiesc  în  pustie. 
Aş  fugi  în  grabă,  la  un  adăpost,  de  vântul  acesta  şi  de  fur¬ 
tuna  aceasta"  (Psalm  55,  6 — 9). 

Pentrucă,  Doamne,  eu  nu  mai  sunt  ca  oamenii.  Simt 
şi  văd  că  gândurile  lor  nu  mai  pot  fi  gândurile  mele,  cu¬ 
vintele  şi  dorinţele  lor  n’au  niciun  rost  pentru  mine.  Deci 
voi  mai  întârzia  eu  în  calea  lor  ?  Ii  voi  mai  îndurera  eu  cu 
durerea  mea,  când  durerea  lor  se  întoarce  asupra  mea  ?  Pe 
ce  drumuri  umblă  ei,  zoriţi,  şi  cari  sunt  cărările  mele? 
Deci  ce  voi  face,  Doamne  ?  îmi  voi  curma  singur  zilele  su¬ 
ferinţelor  mele,  cum  fac  mulţi  în  focul  suferinţelor  lor? 
Pot  eu  să  zdrobesc  o  inimă  pe  care  n’am  pus-o  eu  în  mine, 
chiar  dacă  văd  că  din  pricina  ei  sunt  nenorocit  şi  sufer? 
Pot  eu  să-mi  iau  viaţa  pe  care  Tu,  Doamne,  ai  pus-o  în 
mine,  spre  slava  numelui  Tău?  Pot  eu  să  fac  asta  fără  a 
mă  dovedi  un  răsvrătit  împotriva  voinţii  Tale,  un  călcător 
de  lege,  un  fur  fără  iertare? 

Asta  o  fac  numai  cei  slabi  şi  nesocotiţi,  cei  cari  au 
uitat  legea  noastră,  care  e  voinţa  Ta,  ca,  în  arsura  focului 
de  aici,  să  Te  cunoaştem  pe  Tine  şi  să  ne  cunoaştem  pe 
noi  în  Tine. 

Eu  însă,  să  pot,  aş  fugi  de  lume,  ca  să  mă  apropiu 
mai  mult  de  Tine,  Doamne,  şi  ca  să  scap  de  priveliştea 
lumii  care  mă  tulbură  şi  mă  ţine  departe  de  Curţile  Tale. 
M’aş  pune  în  rândul  celorce  s’au  izgonit  pe  sine,  de  bună  voie, 
din  lume  şi  s'au  legat  să-Ţi  slujească  Ţie,  ziua  şi  noaptea. 

Acolo,  durerea  ar  fi  numai  a  mea,  pentru  izbăvirea 
mea  de  veci.  Şi  aş  învăli-o  în  fum  de  tămâie  şi  aş  ascunde-o 
în  cântări  plăcute  Ţie.  Acolo,  în  locaşurile  Tale  din  pustie, 
m’aş  regăsi  pe  mine  în  faţa  Ta,  în  faţa  Creatorului  meu; 
şi  sufletul  meu  chinuit  ar  cunoaşte  că  Tu  eşti  viaţa,  pacea 
şi  fericirea  după  care  însetează  naîntrerupt.  O,  cum  m'aş 
uşura  de  minciuna  vieţii  acesteia!  „Căci  Tu  eşti  adăpostul 
meu,  turnul  cel  tare  împotriva  vrăşmaşului.  Aş  vrea  să  locuesc 
pe  vecie  în  cortul  Tău;  să  alerg  la  adăpostul  aripilor  Tale" 
(Ps.  61,  3 — 4).  n.  v.  PADINĂ 

Dr.  Vasile  Obeorghia:  SFÂNTA  EVANGHELIE  DUPĂ  MATEIU 
cu  comentar,  voi.  III  (cap,  16,  4 — 28,  20),  Tip.  „Glasul  Bucovinei", 
Edilura  autorului.  Cernăuţi  1933.  347  pag.  200  Lei. 

Praznicul  Naşterii  Domnului  a  adus  pentru  cei  cari  iubesc 
studiul  Sf.  Scripturi  o  veste  bună :  apariţia  comentarului  sf.  Evanghelii 
după  Mateiu  (partea  111-a)  a  păr.  Dr.  V.  Gheorghiu,  atât  de  mult  aştep¬ 
tată.  Era  o  mare  pagubă  dacă  în  urma  greutăţilor  materiale  am  fi  fost 
lipsiţi  de  această  valoroasă  completare  a  Comentarului  sf.  Evanghelii 
după  Mateiu.  Mai  ales  că  ea  nu  e  numai  o  explicare  a  sf.  Evanghelii 
după  Mateiu,  ci  o  ştiinţifică  exegeză  a  tuturor  locurilor  din  celelalte 
Evanghelii  sinoptice  (Marcu  şi  Luca)  cari  vin  în  legătură  cu  textul 
sf.  Evanghelii  după  Mateiu.  La  istorisirea  patimilor  Mântuitorului 
Hristos  se  comentează  şi  referatul  sf.  evanghelist  Ioan.  La  locurile 
dogmatice  (Schimbarea  la  faţă,  cuvântarea  exhatologică,  instituirea 
;sf.  Euharistii,  etc.)  apoi  la  locurile  greşit  interpretate  de  romano- 
catolici  (mărturisirea  lui  Petru),  de  protestanţi  sau  de  sectari  (ser¬ 
barea  Paştilor,  despre  fraţii  Domnului,  etc.)  şi  chestiunile  de  deosebită 
importanţă  (procesul  judecării  Iui  Isus,  dovezi  despre  înviere  etc.) 
sunt  tratate  mai  pe  larg  şi  cu  toate  cunoştinţele  necesare. 

Sigur  că  puţinele  rânduri  ale  unui  smerit  student  nu  vor  fi,  — 
nici  nu  pot  să  fie  —  o  critică  a  marelui  teolog  român  din  Cernăuţi. 
Noi  facem  doar  cunoscută  această  valoroasă  carte  a  Păr.  Dr.  V. 
Gheorghiu.  Drept  prezentare  dăm  cuvintele  autorului  din  prefaţă : 
„Volumul  prezent  este  lucrat  după  aceleaşi  principii  exegetice  ca 
şi  cele  2  anterioare.  Lexicografia  am  lăsat-o  şi  de  astădată  pe 
seama  lexicografilor  şi  a  celor  cari  se  vor  ocupa  cu  gramatica 
limbii  greceşti  a  cărţilor  T.  N.  (limba  greacă  Kotvfi).  In  acest  comentar 
cetitorul  nu  va  găsi  nici  istoria  exegezei,  ce  s’a  făcui  până  acum. 
Dacă  m'aş  fi  reţinut  şi  asupra  acestor  chestiuni,  nu  zic  fără  interes 
ştiinţific,  comentând  meu  ar  fi  trebuit  să  fie  mult  mai  voluminos. 
In  schimb  eu  mi-am  dat  toată  silinţa,  ca,  ajutat  de  regulele  erme- 
neutice,  să  desprind  acel  înţeles,  pe  care  sf.  autor  a  voit  să-l  exprime 
prin  cuvintele  sale,  şi  să-l  explic  mai  deaproape  în  cadrul  istoriei  şi 
al  împrejurărilor  timpului  de  atunci*  (mai  ales  prin  „studiile  topo¬ 
grafice  şi  etnografice,  făcute  şi  verificate  la  faţa  locului"). 

Pr.  Toma  Chiricufâ :  CHEMĂRI  DE  SUS,  predici  şi  omilii.  Edi¬ 
tura  „Fântâna  Darurilor",  Bucureşti  1931.  Pag.  302.  Preţul  Lei  60. 

Volumul  cuprinde  22  de  predici,  eşalonate  în  ordinea  sărbăto¬ 
rilor  şi  duminecilor  în  cari  au  fost  rostite  de  pe  amvonul  bisericii 

Zlătari  din  Bucureşti,  al  cărei  paroh  este  autorul  acestor  „Chemări 
de  sus“.  Predicile  părintelui  Chiricuţă  nu  sunt  biciuitoare  rechizi¬ 
torii  făcute  cu  scopul  de  a  ne  trezi  din  apatia  în  care  ne  complăcem. 
Nu  etalează  în  ele  nici  cine  ştie  ce  erudiţie  sau  subtilitate  dogmatică. 
Predicile  păr.  Chiricu{ă  se  caracterizează  prin  duioase  apeluri  adre¬ 
sate  inimii  noastre.  Sunt  îndemnuri  călduroase  de  a  trăi  sub  egida 
binefăcătoare  a  Duhului  Sfânt  şi  a  nemărginitei  iubiri  de  Dumnezeu. 
Sunt  pledoariile  fierbinţi  ale  unui  devotat  slujitor  al  Domnului,  pentru 
adevărurile  evanghelice.  Mai  ales  pentru  iubirea  de  Dumnezeu. 
Inir’adevăr  dupăce  în  prima  parte  a  predicilor  sale  ne  poartă  cu 
gândul  pe  drumul  evocărilor  biblice,  în  a  doua  partea  a  lor,  predi¬ 
catorul  ne  invită,  aproape  cu  timiditate,  să  desbrăcăm  cămaşa  de 
forjă  a  trupului  nostru,  să  dăm  sufletului  libertatea  şi  să-l  lăsăm  să 
se  ridice  la  Dumnezeu,  de  unde  îi  vin  chemările  veşniciei  sale.  Intr’o 
formă  şi  cu  un  eşafodaj  al  ideiior  cari  nu  depăşeşc  limitele  de  com¬ 
prehensiune  ale  minfii  celui  mai  umil  creştin,  autorul  ne  aminteşte 
câteva  adevăruri  ale  credinţei  creştine  ortodoxe,  adevăruri  eterna  şi 
imuabile.  Cât  de  mic,  cât  de  neînsemnat  este  omul  în  fa(a  puter¬ 
nicului  univers,  a  elementelor  lui  şi  a  Creatorului.  Totuşi,  nu  a 
încetat  să-şi  sfideze  Creatorul.  Cu  fruntea  adumbrită  de  gânduri 
sumbre  şi  cu  sufletul  chinuit  de  coşmarul  zilei  de  mâine,  omul  îşi 
ţese  destinul  său  pământesc,  fără  să  se  mai  gândească  şi  la 
destinul  său  ceresc.  Fără  îndoială,  viata  îl  supune  cu  voluptate  şi 
desinvoltură  la  atâtea  dureroase  încercări.  Dar,  dacă  putinele  oaze 
de  lumină  pe  care  le  întâlneşte  în  drumul  vieţii  sale,  străjuit  de  spini, 
nu-i  mai  înviorează  sufletul,  vina  este  întreagă  a  lui.  A  încercat  să 
coboare  cerul  pe  pământ,  uitând  că  trebue  să  se  ridice  el  la  cer, 
S  a  adăpat  la  izvoarele  impure  ale  unei  civilizaţii  multiseculare,  dar 
setea  lui  n’a  putut  fi  potolită.  Veacul  fordismului  pe  care-1  trăieşte, 
nu-i  poate  să-i  dea  decât,  ce  mult,  paliative  de  viaţă,  nu  panaceul 
universal,  nu  viaţa  adevărată.  Viaţa  adevărată  o  putem  găsi  într’un 
singur  loc :  la  Dumnezeu.  Dumnezeu  este  via{a  veşnică.  Dumnezeu 
este  Adevărul  pe  care  nimeni  nu  l-a  putut  şi  nu-1  va  putea  desfigura. 
Opreşte-te  o  clipă,  omule,  sesizează  adevărul  acesta  şi  ancorează-1 
adânc  şi  indelibil  în  sufletul  tău,  ca  să  stăruie  acolo  pentru  veşnicie. 
Ascultă  chemările  pe  cari  ţi  le  trimite  Dumnezeu,  de  sus,  din  regiu¬ 
nile  insondabile  ale  cerului,  căci  numai  la  El  este  mântuirea. 

In  mijlocul  desorieniărilor  şi  desaxărilor  de  azi,  părintele  Chi- 
ricută,  ca  atâtea  alte  suflete  idealiste,  ridică  din  pulbere  fanionul 
credinţei  şi  proclamă  ralierea  în  jurul  Mântuitorului.  Găsim  în  cartea 
Sfinţiei  Sale  atâtea  reflexii  şi  imagini  frumoase,  sugerate,  bine  înţeles, 
de  texle  din  Sf.  Scriptură.  Cifindu-o  simţi  în  suflet  efluviile  unei 
bucurii  cu  adevărat  duhovniceşti,  o  revărsare  de  farmec  şi  de  bunătate. 

„Chemări  de  sus“  este  o  carte  care  va  contribui  într’o  largă 
măsură  la  revirimentul  moral  care  trebue  să  se  producă  în  socie¬ 
tatea  noastră.  V.  SAMARITEANU 

Arhim.  Dr.  V.  Lăzărescu:  CULTUL  INIMII  LUI  ISUS  la  cato¬ 
lici.  „Seria  teologică",  Tip.  Arhidiecezană,  Sibiu,  1933,  pag.  92.  Lei  60. 

Cartea  aceasta  a  P.  S.  Sale  Episcopului  Vasile  de  Caran¬ 
sebeş,  este  o  amplificare  a  unui  studiu  cu  acelaş  nume,  publicat  în 
Anuarul  din  1922 — 23  al  fostului  seminar  „Andreian"  din  Sibiu. 
Ea  cuprinde  prezentarea  şi  combaterea  acestei  greşite  credinţe  ca¬ 
tolice,  care  se  ascunde  în  „Cultul  inimii  lui  Isus“  şi  care  nu  este 
altceva  decât  o  reeditare  în  mic  a  nestorianismului.  Ea  a  apărut 
întâi  prin  veacul  XIII,  apoi  mai  insistent  în  al  XVlI-lea,  când  călu¬ 
găriţa  Margareta  M.  Alacogue,  din  ordinul  „vizitaţiunii",  cu  sediul 
în  mănăstirea  Paray-le-Monial  din  Burgundia  (sudul  Franţei),  spunea 
(16  Iunie  1675)  că  Isus  arălându-i  inima  Sa  „arzând  de  spinii  ne¬ 
recunoştinţa  omeneşti"  —  aşa  cum  o  vedem  şi  în  iconiţele  introduse  şi 
pe  la  noi  —  i-a  poruncit  să  serbeze  în  Vinerea  după  „octava" 
Sărbătorii  Trupului  Domnului  şi  în  fiecare  Vinere  dintâi  a  fiecărei 
luni,  un  cult  deosebit  al  inimii  Sale.  Călugăriţa  aceasta,  care  spunea 
apoi  că  „se  aprinde  de  dragostea  ferbinte"  pentru  „logodnicul"  ei, 
Isus,  care  fiind  „îndrăgostit"  de  ea,  vine  şi  o  „desmiardă  în  con¬ 
vorbiri  amoroase"  (pag.  20),  a  fost  ridicată  la  rangul  de  sfântă.  Că¬ 
lugării  iezuiţi  au  stăruit  pe  lângă  papi  —  cari  uneori  erau  contra 
acestei  erezii  (poate  nu  erau  de  cei  infailibilii)  —  şi  în  1856  şi  1875 
a  fost  decretată  dogmă  „adorarea  inimii  de  carne  a  lui  Isus",  ceeace 
constitue  o  „cordiolatrie",  o  idolatrizare  a  unei  părţi  din  trupui  creat 
al  Mântuitorului,  o  crasă  erezie  cu  rădăcinile  în  nestorianism. 

„Cultul  inimii  lui  Isus  e  una  din  cele  mai  imposibile  halucinaţii» 
răsărite  din  patul  cald  al  escrescenţelor  şi  deviaţiilor  misticei  religi¬ 
oase  apusene  în  decadenţă  şi  al  manevrelor  unui  ordin  călugăresc 
orgolios  (iezuit),  speculant  al  religioşii  aţii  bigote  a  masselor  credin¬ 
cioase"  (63).  Sigur,  fraţii  noştri  uniţi,  pentru  a  nu  fi  învinuiţi  de 
prea  puţin  catolicism,  propagă  sus  şi  tare  „că  nu  ne  mai  satisfac 
formele  învechite  ale  cultului  oriental"  şi  că  trebue  să  importăm 
formele  cultului  evoluat  catolic:  rozariul,  cultul  inimii  lui  Isus,  etc. 
etc.  Mai  ales  cei  deia  Oradea,  Iaşi  şi  Blaj. 

Fraţii  noştri  preoţi  ortodocşi  ar  fi  bine  să  se  gândească  mai 
serios  la  înlăturarea  icoanelor,  în  cari  inima  lui  Isus  e  încercuită  de 
raze  de  foc.  E  greu,  sigur,  să  le  înlături  deodată  dar  încetul  cu 
încetul  se  pot  înlătura,  dacă  e  trează  conştiinţa  despre  erezia  cor- 
diolatrică.  TEODOR  BODOGAE 

Z.  Sandu:  SILUETE  FILOSOFICE.  Bucureşti,  „Cartea  Ro¬ 
mânească"  1933.  Pag.  174.  Lei  80. 

N.  Regman,  cunoscutul  autor  al  „Rugăciunilor  vremii"  şi  al 
delicatelor  „Tămâioare",  a  scos  la  lumină  un  nou  volum,  de  astădată 
de  cuprins  filosofic.  Interesanta  galerie  în  care  defilează  una  după 
alta  aproape  toate  figurile  marilor  filosofi  ai  antichităţii  elene, 
confirmă  odată  mai  mult  scriitoricescul  ialeni  al  autorului;  dar  ea 

aşază  într’o  strălucitoare  lumină  mai  ales  talentul  dăscălicesc  al 
iscusitului  profesor  de  filosofie  care  este  dl  N.  Regman  (Z.  Sandu). 

Scopul  autorului  —  după  propria  sa  mărturisire  din  „prefaţă" 
—  este  de  a  trezi,  mai  ales  în  sufletul  tineretului  universitar,  dra¬ 
gostea  către  filosofie,  către  „lumea  care-şi  aruncă  umbra  de  vrajă 
peste  gardul  prezentului  şi  care-i  temelia  de  azi,  de  mâine  şi  de 
totdeauna  a  vieţii  noastre  sufleteşti". 

Lucrul  acesta,  fireşte,  nu  se  poate  face  cu  ţepeneală  docto¬ 
rală,  cu  rigorism  profesoral,  ci  cu  căldura  şi  entuziasmul  omului 
îndrăgostit  de  filosofie.  De  aceea  autorul  a  ţinut  să-şi  prezinte 
prietinii  învăluiţi  într’o  atmosferă  de  rară  comunicativitate ;  i-a 
pus  să-şi  facă  ei  înşişi  mărtusirile  către  lume,  să-şi  desvălue 
spontan  înţelepciunea  şi  povaţa. 

Dl  Z.  Sandu  vrea  să-şi  înveţe  cititorii  pe  nesimţite  să  îndră¬ 
gească  filosofia  —  nu  o  anume  teorie  filosofică.  De-aci  lipsa 
vre-unei  atitudini  personale  faţă  de  eroii  cugetării  elene,  pe  cari  ni-i 
înfăţişează  pur  şi  simplu  —  cu  o  egală  căldură  —  chemându-ne 
discret  să-i  admirăm  pe  toţi,  ca  pe  nişte  căutători  de  limanuri  bune 
pentru  omul  rătăcitor  prin  viaţă. 

Cel  mai  mare  merit  al  dlui  Z.  Sandu  este  de  a  fi  găsit  cea 
mai  fericită  formă  în  care  tineretul  de  azi  poate  fi  invitat  la  „os¬ 
păţul  lui  Platon"  şi  al  altor  cugetători. 

Câteva  clişee  dintre  cele  mai  frumoase  împodobesc  cartea 
care  am  dori  să  pătrundă  cât  mai  adânc  în  lumea  tineretului 
nostru  intelectual,  căruia  i  se  adresează  în  primul  rând.  N.  COLAN 

«î» 


FRANCMASONERIA  de  Icon.  I.  N.  Dărvănescu,  R.-Vâleea; 
pag.  70.  Lei  20.  1933. 

Intre  cele  mai  cunoscute  şi  distrugătoare  de  tron,  neam  şi 
credinţă  manifestări  de  stânga  s’a  afişat  francmasoneria.  Soră 
bună  cu  comunismul  şi  cu  un  întreg  alai  de  hibrizi,  ea  cearcă  să 
amăgească  sufletul  omului  de  bună  credinţă.  Asupra  ei  stârneşte 
Păr.  Ic.  Dărvănescu  în  broşura,  al  cărei  cuprins  l-a  rostit  în  faţa 
societăţii  preoţeşti  „Renaşterea".  Sfinţia  Sa  arată  pe  scurt  doctrina 
şi  toate  mijloacele  satanice  ale  acestei  fiice  a  întunerecului. 

Cu  preţioase  detailuri,  cartea  merită  să  fie  citită  de  orice  bun 
creştin,  ca  să-şi  poată  privi  duşmanul  în  adevărata  iui  postură. 


Diacon  N.  I.  Popoviciu:  ÎNCEPUTURILE  NESTORIANISMULUL 
leza  de  licenţă  în  teologie.  Sibiu  1933.  Pag.  76.  Lei  40. 

In  mult  promiţătoarea  „Serie  teologica"  a  văzut  lumina  zilei 
al  doilea  rod  al  muncii  Păr.  prof.  N.  Popoviciu.  Apărută  periodic  în 
această  revistă,  teza  de  licenţă  a  Păr.  prof.  N.  Popoviciu  tratează 

un  importani  capitol  din  frământările  de  lămurire  a  dogmei  hri- 
siologice  dela  începutul  veacului  al  V-lea.  Ca  o  antiteză  la  teza 
apolinarismului  privitoare  la  uniunea  ipostatică,  erezia  nestoriană, 
accentuând  prea  mult  deosebirea  celor  două  naturi  în  Isus  Hristos,  a 
ajuns  la  negarea  acestei  uniuni.  De  aci  au  urmat  apoi  o  seamă  de 
consecinţe.  Erezia  a  fost  declarată  deschisă  de  către  Nestorie,  care 
n’a  fost  decât  urmaşul  fidel  al  învăţăturii  lui  Diodor  de  Tars  şi 
Teodor  de  Mopsuestia.  Apărătorul  ortodoxiei  în  această  luptă  a  fost 
Ciril  al  Alexandriei.  O  seamă  de  scrisori  reciproce  între  Ciril  şi 
Nestorie  cât  şi  căire  credincioşii  trupului,  formează  faza  primă 
al  luptei.  Cu  sinodul  din  Alexandria,  362,  începe  a  doua  fază.  In 
numele  lui,  Ciril  redactă  o  epistolă  în  care  fixează  învăţătura  hri- 
stologică  cea  adevărată.  Cele  12  anatematisme  ale  lui,  a  cărei  ana¬ 
liză  o  face  autorul  într’un  capitol  special,  expun  învăţătura  Bise¬ 
ricii  ortodoxe  şi  combat  punctele  susţinute  de  şcoala  antiohiana. 
Sinodul  111  ecumenic  aprobă  învăţătura  lui  Ciril  ca  cea  adevărată 
şi  anatemizează  pe  Nestorie  şi  aderenţii  Iui. 

Păr.  prof.  N.  Popoviciu  s’a  impus  din  bună  vreme,  prin  cele 
două  lucrări  apărute,  ca  un  deschizător^  de  drum  -pentru  literatura 
teologică  ortodoxă  dela  noi, 

E  drumul  care  dă  certitudinea  de  credinţă  cetitorului  în  ade¬ 
vărata  învăţătură  a  Bisericii.  Cu  o  putere  de  pătrundere  mare  şi  cu 
un  spirit  sintetic  autorul  expune,  într’o  formă  clară,  timpul  şi  fră¬ 
mântările  de  lămurire  a  dogmei  hristologice. 

* 

Dr.  Grigorie  Gh.  Ccmşa,  episcopul  Aradului:  APRINDEŢI 
DARUL  LUI  DUMNEZEU  —  Meditaţii  pentru  preoţi  —  Arad.  Tipo¬ 
grafia  Diecezană ;  93  pag.  Preţul  Lei  30. 

Este  o  broşură  de  inspiraţie,  de  trezire  a  conştiinţii  şi  răspun¬ 
derii  preoţeşti,  scrisă  cu  înalta  dorinţă  „ca  preoţii  să  fie  mai  con¬ 
ştienţi  de  focul  darului  preoţesc,  mai  zeloşi,  ca  apoi  să  fie  mai  plini 
de  duh  în  a  predica,  la  tema  pocăinţei,  simţind  ecouri  cereşti  în  su¬ 
fletele  lor“. 

Cele  10  meditaţii  îmbrăţişează  şi  adâncesc  următoarele  subiecte : 
Darul  sacramental  şi  rugăciunile  dela  hirotonire  —  Sf.  Euharistie  şi 
preotul  —  Să  mulţumim  Domnului  că  ne-a  chemat  să-I  slujim  — 
Preotul  şi  voia  lui  Dumnezeu  —  Viaţa  lăuntrică  a  preotului  — - 
Preoţia  este  o  chemare  —  Lupta  preotului  împotriva  păcatului  — 
Preotul  şi  rugăciunea  —  Rugăciunile  preotului  înainte  de  sf.  Liturghie 
—  şi  Secretele  misionarismului. 

Râvna  şi  valoarea  scrisului  Prea  Sfinţiei  Sale  au  fost  ade¬ 
seori  apreciate  în  această  revistă.  Fraţii  preoţi  află  şi  în  aceste  me¬ 
ditaţii  „curate  izvoare  de  apă  vie  şi  săltătoare". 

Arhim.  P.  MORUŞCA 

♦ 

’Evai’ocpa  ir.i  rîj  tptaxoorî]  TCs|iJtnj  iîietvjpfSt  rijs  iraan}poviXÎ)s  dpi cueo>; 
toO  ţiaxapKOtâtoo  Xpuaoaiopou  UasTraooTtsuXou  'xpyj.smoxiTcou  ’Aftojvffiv  x«i 
Tcaaifjs  'EXXaSo;. 

Preafericitul  arhiepiscop  şi  mitropolit  Hrisostom  al  Atenei  este 
o  personalitate  impunătoare.  Membru  al  Academiei  eline,  fost  pro¬ 
fesor  definitiv  şi  acum  profesor  onorar  al  facultăţii  teologice  din 
Atena  e  cel  mai  înalt  şi  mai  stimat  păstor  sufletesc  din  toată  Elada. 
A  publicat  până  acuma  265  de  studii  şi  116  note  de  bibliografie 
critică. 

Cu  ocazia  împlinirii  a  35  ani  de  activitate  ştiinţifică,  lumea 
teologică  din  Elada  a  socotit  că  momentul  este  vrednic  de  sărbă¬ 
toare.  Şi  fără  chimvale  şi  fără  pahare,  studenfii  de  odinioară  şi  cre¬ 
dincioşii  de  azi,  au  sărbătorit  pe  duhovnicescul  lor  părinte,  expri- 
mându-şi  fiecare  dragostea  şi  stima  fajă  de  înaltul  ierarh.  Rod  al 
acestei  sărbători  este  „’Evaccrtjjia",  lucrare  preţioasă,  care  va  vesti  în 
veci  vrednicia  sărbătoritului.  Este  volumul  de  aproape  600  pag.,  care 
cuprinde,  pe  lângă  biografia  1.  P.  S.  Mitropolit,  studii  importante, 
scrise  de  cei  mai  de  seamă  teologi  greci. 

Biserica  ortodoxă  română,  prin  distinsul  profesor  al  facultăţii 
teologice  din  Bucureşti,  dl  Teodor  M.  Popescu,  îşi  dă  contribuţia  Sa 
la  această  sărbătoare.  Intre  cele  32  de  studii,  cuprinse  în  acest 
volum,  este  şi  studiul  dlui  prof.  Teodor  M.  Popescu :  „De  ce  a  atacat 
patriarhul  Mihail  Cerularie  pe  latini  (1053)  ?“ 

Lucrarea  s’a  făcut  sub  conducerea  şi  supraveghierea  pro¬ 
fesorului  făcui  lăţii  teologice  din  Atena,  dl  G.  Papamihail. 

Credem  că  forma  în  care  s’a  recunoscut  şi  sărbătorit  vred¬ 
nicia  I.  P.  S.  Sale  arhiepiscopul  şi  mitropolitul  Atenei  Hrisostom, 
este  cea  mai  frumoasă  şi  în  acelaş  timp  cea  mai  creştinească. 

«1» 

Vasile  M.  Vellas,  conferenţiar  la  facultatea  teol.  din' Atena : 

1.  'fr;6pv7]}ia  sî;  to  [ItfSXi'ov  toO  -r.po'prfoD  XaoOu.  Afena  1932. 

Tânărul  profesor  al  facultăţii  teologice  din  Atena,  dl  V.  M. 
Vellas,  şi-a  începui  activitatea  dăscălească  cu  un  zel  vrednic  de 
toată  lauda.  Se  impune  dela  început  ca  un  pasionat  şi  priceput 
lucrător  în  ogorul  ştiinţei  Vechiului  Testament.  Intr’un  interval  re¬ 
lativ  scurt  a  publicat  mai  multe  studii  bazate  pe  bibliografie  greacă, 
engleză  şi  germană. 

Prin  munca  pe  care  o  depune  zi  de  zi  a  început  să  se  facă 
tot  mai  cunoscut.  Reviste  şi  ziare  au  început  să-i  pomenească  numele 
cu  laudă  şi  să-i  ceară  colaborarea. 

In  studiul  amintit  mai  sus,  autorul  la  început,  îşi  exprimă  re¬ 
gretul  pentru  unele  deteriorări  şi  lipsuri  pe  cari  Ie  prezintă  manus¬ 
crisele  vechi  cari  cuprind  scrierea  profetului  Naum. 

Face  apoi  isagogia,  introducerea  cărţii,  tratând  în  capitole 

speciale:  1.  Conţinutul  şi  compunerea  cărţii;  2.  Timpul  scrierii;  3. 
Despre  profetul  Naum ;  4.  Bibliografia  mai  nouă  asupra  acestei  cărţi. 

In  partea  a  doua  a  studiului  face,  pe  baza  textului  original, 
exegeza  cărţii.  Analizează  şi  explică  fiecare  vers  într’o  formă  clară 
şi  atrăgătoare. 

— •  2.  Ai  aufxpo'^i  xxtsufrjvast;  rfjg  emanj;jiY;g  rijg  JlaX.  AiodtrjXTjg 
Atena  1932. 

Critica  literară  în  studiul  T.  V.  a  început  cu  1.  Astruc  (1753) 
şi  a  culminat  în  şcoala  lui  Wellhausen  în  jumătatea  a  doua  a  vea¬ 
cului  XIX.  In  intervalul  unei  epoci,  patru  teorii  s’au  formulat  cu  pri¬ 
vire  la  compunerea  cărţilor  Pentateuhului:  1  teoria  izvoarelor,  2 
teoria  fragmentelor,  3  teoria  complecfării  şi  4  noua  teorie  a  izvoa¬ 
relor.  La  1878  Wellhausen  cu  Geschichte  Israels  şi  apoi  cu  Prole¬ 
gomena  zur  Geschichte  Israels  face  vâlvă  prin  combaterea  ve¬ 
chilor  teorii.  Rezultatul  cel  mai  de  seamă  al  acestei  şcoale  este  se¬ 
pararea  izvoarelor  şi  stabilirea  ordinei  cronologice  a  fiecăruia. 

Dar  critica  literară  exagerată  face  ca  studiul  T.  V.  să  fie  uni¬ 
lateral.  La  aceasta  a  contribuit  şi  faptul,  că  din  punct  de  vedere 
istoric  cunoaşterea  poporului  evreesc  era  redusă  la  T.  V.  şi  la 
răsleţe  însemnări,  găsite  prin  scriitorii  greci.  Asiriologia,  egiptologia 
şi  babilonologia  nu  se  desvoltaseră  încă.  Celebrele  scrisori  Tell-el- 
Amarna  descoperite  la  1887  fac  lumină  asupra  civilizaţiei  vechilor 
popoare  orientale  şi  dau  naştere  unui  curent  nou  în  studiul  T.  V. 
Curentul  cel  nou,  aşa  numitul  curent  istoric,  se  opune  şcoalei  lui 
Wellhausen,  şi  pericolul  unilateralităţii  este  alungat.  Prin  punerea 
în  practică  a  metodei  istorice,  se  înfiinţează  ramuri  nouă  de  ştiinţă 
pentru  T.  V.  Laografia,  topografia,  geografia,  arheologia  şi  istoria  po¬ 
litică  a  poporului  evreesc  iau  o  desvoitare  uriaşă.  Oameni  pasionafi 
pentru  ştiinţă  caută  să  pătrundă  cât  mai  adânc  limba  ebraică  pentru 
a  face  critica  textelor. 

In  orient  se  înfiinţează  institute  speciale  pentru  studiul  T.  V. 
Săpăturile  îmbogăţesc  materialul  din  zi  în  zi,  apar  reviste  şi  se  ti¬ 
păresc  hărţi  de  specialitate. 

însă  excesul  prea  mare  trezeşte  reactiune  şi  aşa  se  iveşte  cu¬ 
rentul  nou :  Teologia  dialectică  a  lui  Karl  Barth. 

Toate  aceste  lucruri  sunt  spuse  pe  larg  în  cartea  dlui  V.  M. 
Vellas.  Pr.  S.  CÂNDEA 

<?> 

LOCUL  LUI  ALEXANDRU-CEL-BUN  ÎN  ISTORIA  CIVILIZAŢIEI 
CREŞTINE  de  Ion  I.  Nistor.  Cernăuţi,  1932.  Glasul  Bucovinei ;  pag. 
■23.  Lei  15. 

Sunt  proaspete  încă  în  amintirea  noastră  serbările  ce  s’au 
desfăşurat  în  întreaga  ţară  spre  sfârşitul  anului  trecut,  cu  prilejul 
împlinirii  unei  jumătăţi  de  mileniu  dela  moartea  blândului  Domn  al 
Moldovei,  Alexandru-cel-Bun.  Moldova-de-sus,  a  dat  acestor  serbări 

un  caracter  cu  totul  deosebit.  La  mănăstirea  Bistriţa  —  ctitoria  lut 
şi  slrăjuitoarea  mormântului  lui  —  însuşi  Regele  Românilor  a  ţinutfsă 
onoreze  cu  prezenţa  Sa  solemnităţile.  Bucovina  n’a  înţeles  să  rămână 
mai  prejos  cu  nimic.  De  aceea,  Cemăuţenii,  cari  pomenesc  în  Li¬ 
turghie  pe  răposatul  Voevod,  ca  pe  un  patron  al  lor  —  alături  de 
Ştefan-cel-Mare,  • —  au  lăsat,  printre  alţii,  dlui  Prof.  Ion  1.  Nistor, 
membru  al  Academiei  Române,  sarcina  de  a  rosti  cuvântul  de  pome¬ 
nire  pentru  Voevod.  Broşura  ce  prezentăm  aci  cititorilor  noştri,  cu¬ 
prinde  discursul  comemorativ  rostit  în  aula  Universităţii  Caroline  din 
Cernăuţi,  la  30  Octomvrie  1932.  Un  rezumat  al  ei  e  de  prisos, 
dată  fiind  întinderea  mică  a  broşurii  şi  preţul  destul  de  modest.  Se 
citeşte  cu  multă  uşurinţă.  Dl  Prof.  1.  I.  Nistor,  om  de  ştiinţă,  cu 
lucrări  apreciate  în  domeniul  istoriei  naţionale,  scrie  într’o  limbă 
limpede,  caldă  şi  colorată,  căutând  să  demonstreze  rolul  covârşitor 
de  important  pe  care  Voevodul  etitorgAlexandru-cel-Bun  l-a  avut 
aici,  la  porţile  civilizaţiei  creştine.  GR.  T.  M. 

MĂNĂSTIREA  MOLDOV1ŢEI,  de  Ion  I.  Nistor.  Cernăuţi,  1933. 
Glasul  Bucovinei;  pag.  16.  Lei  20. 

Frumos  tipărită,  în  format  de  revistă,  cu  numeroase  ilustra- 
ţiuni  în  text,  broşura  aceasta  merită  să  fie  menţionată  şi  folosită 
de  cercetătorii  comorilor  noastre  de  veche  artă  bisericească  româ¬ 
nească.  Ctitorie  a  lui  Alexandru-cel-Bun,  ruinată  de  mai  multeori„ 
mănăstirea  Moidoviţa  a  fost  restaurată  de  Petru  Rareş,  la  8  Sep¬ 
temvrie  1532.  Această  scurtă  monografie  a  fost  rostită  la  Radio 
Bucureşti  cu  prilejul  aniversării  a  400  de  ani  dela  sfinţirea  Mănăstirii. 
Cernăuţii  aşa  de  sărac  în  publicaţii  româneşti,  o  numără  printre  ulti¬ 
mele  noutăţi  de  librărie,  O  bună  şi  mult  mai  complectă  monografie- 
a  tipărit  anul  acesta  asupra  aceleiaşi  mănăstiri  domneşti,  tot  la 
Cernăuţi,  dl  Al.  Băcăneţu.  Or.  T.  M. 

* 

DICŢIONAR  EBRAIC-ROMÂN.  Publicistul  Mendel  P.  Mendel 
a  compus  acum  doi  ani  un  dicţionar  portativ  român-ebraic.  Mai 
necesar  era  pentru  noi  cel  ebraic-român,  pe  care  l-a  publicat  abia 
în  anul  trecut  Ia  P.-Neamţ.  Dicţionarul  acesta  are  în  vedere  tre¬ 
buinţele  elevilor  dela  şcoalele  evreeşti  din  ţară,  cuprinzând  cuvinte 
din  Mişna,  Talmud  şi  pe  cele  ale  limbii  de  azi.  Dar  el  poate  fi 
folosit  şi  de  studenţii  în  teologie  şi  de  cei  cari  voesc  să  studieze 
dialectul  biblic  al  Vechiului  Testament,  căci  cuprinde  pe  cele  mai 
multe  dintre  cuvintele  biblice.  Dicţionarul  are  438  pagini.  Intr’un 
adaus  special  se  extrag,  în  vr’o  50  pagini,  elementele  principale 
ale  gramaticei  ebraice.  Dr.  N.  NEAGA 

„REVISTA  DE  F1LOSOFIE"  (Iulie — Decemvrie  1933) :  Profeso¬ 
rului  P.  P.  Negulescu  —  ta  60  de  ani  de  viată ;  276  pag.  120  Lei. 

Alături  de  sărbătorirea  aior  35  de  ani  de  profesorat  ai  filosofului 
Rădulescu-Molru,  pe  care  „Revista  de  filosofie"  i-a  făcut-o  anul 

trecut  printr’un  masiv  volum  omagial,  figura  îndrumător  al  tinerimii 
universitare,  a  aceluia  care  este  şi  va  rămâne  Profesorul  P. 
P.  Negulescu,  se  aşează  în  patrimoniul  sufletesc  al  generaţiilor  uni¬ 
versitare  de  aproape  o  jumătate  de  veac.  Om  de  o  cuminte  înţe¬ 
legere  a  realităţilor  zilnice,  în  şirul  atâtor  ani  de  făurire  sufletească 
a  mii  de  studenţi,  al  căror  moral  şi  optimism  pentru  viaţă  le  încuraja 
totdeauna,  prof.  P.  P.  Negulescu  a  fost  cu  dreptate  sărbătorit  în  zi¬ 
lele  trecute  într'un  cadru  solemn.  Acest  volum  omagial  i-a  fost  în¬ 
chinat  în  întregime. 

Din  cuprinsul  atât  de  bogat  spicuim  doar  următoarele:  P.  P. 
Negulescu  „deşi  sfârşeşte  în  filosofie  la  vederi  ce  sunt  departe  de 
credinţele  religioase  şi  de  spiritualism  —  mulţi  îl  numesc  „cel  mai 
tipic  pozitivist  român,  naturalist  sau  evoluţionist”  —  totuşi  d-sa  „pro¬ 
fesează  o  morală  a  desinteresului  şi  a  sacrificiului  de  sine”,  înde¬ 
plinind  o  operă  de  apostol  vrednic  de  toată  lauda  şi  susţinând  „cre¬ 
dinţa  în  realitatea  progresului  moral  al  omenirii”  (pag.  315:  Al.  Po- 
sescu:  P,  P.  Negulescu  ca  gânditor  şi  istoric  al  filosofiei).  Cât  de 
mult  propovădueşte  progresul  moral  al  neamului,  dovedeşte  însuş 
colegul  d-sale,  Rădulescu-Popogneanu,  în  „Amintiri  universitare” 
(pag.  550 — 553),  unde  spune,  că  în  „camera  de  student”  a  lui  P.  P. 
Negulescu  s’a  făurit  „Liga  pentru  unitatea  culturală  a  tuturor  Româ¬ 
nilor”,  ce  a  luptat  atâta  pentru  împlinirea  visului  de  veacuri. 

Studii  interesante  semnează  Mircea  Florian:  „Filosofie  şi  istorie”  r 
Eug.  Speranţia :  „Cunoştinţa  socialmente  relatată”  în  care  se  conchide 
la  absoluta  valoare  a  credinţii  în  cunoaşterea  filosofică”  ;  Alex.  Naum : 
„Erezia  Iconoclastă”  în  care  se  face  o  analiză  a  acestei  erezii  din 
imperiul  bizantin ;  C.  Nerly :  „Un  mare  pedagog  social  al  secolului 
XVIII:  Helvetius”,  în  care  se  pledează  pentru  o  mai  profundă  apre¬ 
ciere  a  pedagogului  ce  a  inventat  „tribunalele  şcolare” ;  I.  Brucăr : 
„Problema  rickertiană  a  neantului”;  I.  M.  Nestor:  „Psihologia  clipei 
de  spaimă”,  etc. 

f  PROTOPOPUL  VAS1LE  GAN.  In  ziua  de  22  Ianuarie  a.  c.  s’a  stins 
din  via{ă  septuagenarul  protopop  al  Băii-de-Arieş,  Vasile  Gan.  Defunctul 
protoiereu  stavrofor  a  fost  una  dintre  cele  mai  distinse  personalităţi 
bisericeşti  din  Eparhia  Clujului.  Şi-a  slujit  Biserica  şi  neamul  timp  de 
aproape  o  jumătate  de  veac  cu  înţelepciunea,  devotamentul  şi  jertfelnicia 
pe  care  abia  fiii  săi  duhovniceşti  sunt  în  stare  să  le  prejuiască  după 
vrednicie.  Adormitul  întru  Domnul  era  un  foarte  îndemânatic  pur¬ 
tător  al  condeiului.  Activitatea  sa  publicistică  şi-a  început-o  la  „Re¬ 
vista  Teologică",  încă  în  anii  harnicelor  sale  tinereii.  Şi  nu  a  încetat 
până’n  clipa  în  care  protopopul  Vasile  Gan  a  fost  chemat  la  Domnul 
spre  odihna  binemeritată,  în  corturile  luminoase  ale  drepţilor.  Ador¬ 
mitul  întru  Domnul  a  fost  însă  mai  presus  de  toate  un  bun  păstor 
sufletesc.  Bogatele  şi  preţioasele  sale  experienţe  pastorale  şi  le-a 
povestit  în  volumul  „Memoriile  unui  duhovnic",  apărut  în  1928  la 
Cluj,  din  îndemnul  şi  cu  cheltuiala  preoţim»  din  protopopiatul  Lupşei, 
al  cărui  prim  stătător  şi  îndrumător  a  fost  câteva  decenii  protopopul 
Vasile  Gan.  Bunul  Dumnezeu  să-i  răsplătească  strădaniile  din  această 
viaţă  cu  fericirea  vieţii  viitoare. 


UNIVERSITATEA  POPULARĂ  DIN  SIBIU.  Despărţământul  si- 
bian  al  venerabilei  societăţi  culturale  „Astra"  a  organizai  şi  anul 
acesta  cursurile  universităţii  populare  inaugurate  anul  trecut.  Cur¬ 
surile  se  ţin  în  Aula  academiei  teologice  „Andreiane".  Datorită  va¬ 
rietăţii  subiectelor  lămurite  iscusit  şi  elocvent  de  o  întreagă  serie  de 
conferenţiari  din  toate  domeniile  culturii,  aceste  cursuri  se  bucură 
de  un  auditoriu  extrem  de  numeros  din  toate  păturile  sociale.  Primul 
ciclu  de  conferinţe  a  fost  de  caracter  religios,  fapt  care  a  făcut 
bună  impresie  asupra  auditorului,  care  a  dovedit  şi  în  trecui  o  deo¬ 
sebită  rezonanţă  sufletească  pentru  chestiunile  religioase.  Au  vorbit 
până  acum :  Nicolae  Colan,  rectorul  Academiei  teologice  (Revizio¬ 
nismul  şi  viaţa  viitoare),  păr.  protopop  Ion  Dăncilă  (Revizionismul 
şi  ordinea  morală),  protopopul  Emilian  Cioran  (Credinţa  poporului 
român)  şi  păr.  protopop  Gh.  Maior  (Credinţă  şi  fapte). 

Seriile  următoare  de  conferinţe  se  vor  ţinea  din  domeniile  isto¬ 
riei  naţionale,  literaturii  române,  economiei  şi  medicinei  populare. 

Despărţământul  sibian  al  „Astrei"  poate  fi  pe  deplin  mulţumit  de 
fericita  iniţiativă  care  se  cere  generalizată  în  cât  mai  multe  oraşe. 

* 

OPERA  DE  MILOSTENIE  A  „OASTEl  DOMNULUI*  DELA 
ORADEA.  Tinărul  vlăstar  răsărit  din  tulpina  Bisericii  noastre,  „Oastea 
Domnului",  îşi  lărgeşte  activitatea,  trecând  şi  pe  tărâmul  milei  cre¬ 
ştineşti. 

Nici  nu  se  putea  altfel,  căci  omul  trezit  la  adevărata  credinţă 
şi  iubire  de  Dumnezeu  şi  oameni  nu  poate  rămânea  rece  la  prive¬ 
liştea  năcazurilor  în  care  se  zbate  lumea.  Dinlr’o  asemenea  credinţă 
şi  dragoste  s’a  zămislit  şi  cantina  „Oastei  Domnului"  din  Oradea, 
cantină  inaugurată  încă  anul  trecut  şi  care  funcţionează  în  lunile  de 
iarnă  ale  anului,  hrănind  o  mulţime  de  săraci.  Organizatorii  acestui 
creştinesc  aşezământ  de  caritate  sunt:  dl  inspector  şcolar  Pompiliu 
Dan  şi  d-na  Aurelia  Popescu,  prezidenta  comisiei  de  caritate  a  „Oa- 
stsi  Domnului,  ajutaţi  fireşte  de  entuziaştii  ostaşi  din  oraşul  de  reşe¬ 
dinţă  al  P.  S.  Episcop  Roman  Ciorogariu. 

„Oastea  Domnului"  va  deschide  în  curând  şi  un  azil  pentru 
bătrânii  neputincioşi. 

Iată  fapte,  cari  laudă  cu  adevărat  pe  ceice  săvârşesc  cu  cre¬ 
ştinească  jertfelnicie  această  operă. 

«Jtl 

O  REVISTĂ  PENTRU  FAMILIE :  „VIAŢA  ILUSTRATĂ".  Consta¬ 
tând  lipsa  unei  reviste  creştine  pentru  familia  ortodoxă,  revistă  care 
să  oglindească  întreaga  noastră  viaţă  naţională  şi  religioasă  în  scris 
şi  ilustraşi,  am  hotărât,  împreună  cu  o  seamă  de  prietini,  editarea 
unei  asemenea  publicaţii  lunare,  sub  auspiciile  „Frăţiei  ortodoxe 
române"  —  secţia  Sibiu. 

Primul  număr  al  acestei  publicaţii  va  apărea  în  cursul  lunei 
Februarie  1934. 

Revista  care  va  apărea  în  format  mare  şi  va  fi  bogat  ilustrată, 
va  avea  un  cuprins  eclectic.  Va  căuta  totuşi  să  popularizeze  îndeo¬ 
sebi  concepţia  de  viaţă  a  sfintei  noastre  Biserici  dreptmăritoare, 
precum  şi  bogăţiile  arhitectonice  şi  picturale  ale  ei,  din  cuprinsul 
României  ca  şi  de  peste  graniţe.  In  acelaş  timp  revista  va  duce  în 
familii  şi  priveliştile  fermecătoare  ale  pământului  românesc.  Ea  va 
publica  pagini  din  istoria  naţională  şi  bisericească  şi  va  da  locul 
cuvenit  oricărui  cuvânt  ziditor  de  conştiinţă  românească  şi  ortodoxă. 
In  paginile  ei  vor  găsi  adăpost  şi  creaţiile  literare  educative,  povă- 
ţuirile  din  domeniul  medicinei  populare  şi  gospodăriei  casnice  etc. 

Suntem  siguri  că  preoţimea  ne  va  da  preţiosul  ei  concurs,  reco¬ 
mandând  această  revistă  intelectualilor  noştri,  pentru  cari  este  scrisă 
îndeosebi.  La  cererea  pe  care  o  aşteptăm  până  cel  mai  târziu  în  15 
Februarie  a.  c.  îi  trimitem  oricui  gratuit  primul  număr  al  revistei 
«Viaţa  ilustrată".  NICOLAE  COLAN 


NOTE  ŞI  INFORMAŢII 


CU  acest  număr  „Revista  Teo¬ 
logică*  intră  în  aj  douăzeci  şi 
patrălea  an  de  viajă. 

Jertfelnicia  colaboratorilor  ca 
şi  interesul  cititorilor  săi  i-au 
asigurat  acestui  organ  un  loc  de 
cinste  în  presa  bisericească.  Im- 
bucurătoarea  constatare  nu  o 
facem  noi  —  poate  ni  s’ar  lua 
în  nume  de  rău  —  ci  au  făcut-o 
alţii,  subliniând,  de  repejiteori, 
înaltul  nivel  al  condiţiilor  redac¬ 
ţionale  şi  tehnice  în  cari  apare 
„Revista  Teologică". 

Direcfia  revistei  îşi  va  da  si¬ 
linţa  să  nu  scadă  nici  pe  viitor 
acest  nivel,  ci,  dacă  se  poate, 
să-l  înalfe  tot  mui  sus  —  nădăj¬ 
duind  că  în  această  strădanie 
nu-i  va  lipsi  nici  indispensabilul 
concurs  al  abonaţilor. 

Revista  va  trimite  abonaţilor 
săi  şi  anul  acesta,  gratuit,  o  bro¬ 
şură  care  va  apărea  în  pu¬ 
blicaţia  periodică  „Problemele 
Vremii*. 

Un  lucru  trebue  să-l  spunem 
şi  de  astădată:  „Revista  Teolo¬ 
gică*  nu  trăieşte  decât  din  abo¬ 
namente,  iar  abonamentele  se 
folosesc  exclusiv  pentru  plata 
cheltuielilor  de  tipar  şi  admini¬ 
straţie.  Suntem  convinşi  că  citi¬ 
torii  vor  trage  consecinţa  fi¬ 
rească  a  acestei  premise  şi  se 
vor  pune  la  curent  cu  plata  abo¬ 
namentului. 

Celorce-şi  vor  rotunzi  în  plus 
abonamentul  modest  de  Lei  260, 


le  trimitem  de  pe-acum  viile 
noastre  mulţumiri. 

-O- 

CHESTIUNEA  reorganizării 
„Asociaţiei  generale  a  clerului 
ortodox*  continuă  să  preocupe 
opinia  publică  bisericească.  $i, 
cu  tot  dreptul.  Căci  până  astăzi 
preofimea  noastră  n’a  izbutit 
să-şi  întocmească  un  cadru  în 
care  să-şi  canalizeze,  unitar, 
toate  eforturile  pentru  satisfa¬ 
cerea  justelor  sale  revendicări 
profesionale  şi  mai  ales  pentru 
apărarea  prestigiului  Bisericii. 

Există,  de  bună  seamă,  socie¬ 
tăţi  preoţeşti  organizate  pe  epar¬ 
hii  sau  pe  mitropolii  chiar,  dar 
nu  există  o  asociaţie  care  ar 
încadra  în  legile  sale  preotimea 
ortodoxă  din  întreg  cuprinsul 
tării.  Ceice  conduc  aşa  numita 
„Asociaţie  generală  a  clerului* 
ştiu  acest  lucru  foarte  bine.  De 
aceea-şi  dau  toată  silinţa  să 
creieze  acest  organ  reprezen¬ 
tativ  al  preotimii  noastre. 

In  acest  scop  s'au  făcut  deja 
eforturi  frumoase.  Cunosc  un 
proiect  de  organizare  a  „Aso¬ 
ciaţiei  generale  a  clerului*  în¬ 
tocmit  de  Păr.  consilier  eparhial 
M.  Preotescu  dela  Argeş,  şi  unul 
pregătit  de  păr.  consilier  epar¬ 
hial  Dr.  Gh.  Ciuhandu  dela 
Arad.  Amândouă  proiectele  sunt 
zidite  pe  temelia  principiului  fe¬ 
derativ  şi  având  în  vedere  pre¬ 
vederile  actualei  legi  de  or- 

ganizare  a  Bisericii  ortodoxe  ro¬ 
mâne. 

Tocmai  faptul  acesta  însă  nu  le 
place  unora.  Nici  părintelui  Al. 
N.  Const.  care  discută  chesti¬ 
unea  în  vr’o  două  articole  din 
excelenta  revistă  „Viitorul"  de 
sub  conducerea  dlui  D.  G.  Bo- 
roianu. 

Acum,  că  păr.  Al.  N.  Const  (an- 
tinescu)  discută  proiectul  de  sta¬ 
tut  pentru  „Federalizarea  Aso¬ 
ciaţiilor  preoţeşti"  întocmit  de 
Păr.  Gh.  Ciuhandu  —  n’ar  fi 
încă  rău.  Dar  că  Sf.  Sa  pleacă 
la  discuţie  cu  anumite  bănueli 
şi  insinuări  —  asta-i  lucru  tare 
rău. 

Aşa,  de-o  pildă,  păr.  Al.  N. 
Const.  îi  contestă  preşedintelui 
Asociaţiei  clerului  „A.  Şaguna" 
autoritatea  de  a  se  amesteca  în 
problema  organizării  clerului, 
pentrucă,  fiind  referent  episco- 
pesc,  ar  fi  manile  legate  şi  n’ar 
putea  exprima  decât  voinţa  epi¬ 
scopului,  nu  a  clerului. 

Mai  întâi,  a  fi  consilier  epis- 
copesc  nu  însemnează  să  nu 
mai  fii  preot  şi  deci  să  nu  poţi 
reprezenta  clerul.  In  al  doilea 
rând :  sunt  oare  interesele  cleru¬ 
lui  deosebite  de  ale  consilieri¬ 
lor  eparhialie  şi  ale  ierarhilor 
Bisericii  ?  Evident  că  nu.  Şi  unii 
şi  alţii  sunt  slujitori  ai  Bisericii. 
Ştiu  că  au  fost  cazuri  izolate, 
cari  nu  se  încadrează  în  această 
afirmare.  Dar  este  oare  o  me¬ 
todă  justă  să  generalizezi  ca¬ 
zurile  izolate  şi  să  arunci  osânda 
asupra  tuturor  persoanelor  ecle- 
siashce ? 

S’ar  cădea,  deci,  să  fim  mai 
^delicaţi. 

•O- 


ORGANUL  arhiepiscopiei  or¬ 
todoxe  române  de  Alba-lulia  şi 
Sibiu,  întemaiat  de  Mitropolitul 
Andrei  Şaguna,  a  intrat  în  al 
82-lea  an  al  existentei  sale.  Ori¬ 
cine  a  urmărit  cu  atenţiune  viata 
acestei  foi  şi  apostolatul  pe 
care  l-a  săvârşit,  a  putut  con¬ 
stata  înaltul  nivel  la  care  a  ajuns, 
mai  ales  în  timpul  din  urmă, 
sub  atenta  supraveghere  a  I.  P. 
S.  Mitropolit  Nicolae. 

O  pe  cât  de  jerffelnică,  pe 
atât  de  lăudabilă  activitate  a  des¬ 
făşurat  Ia  acest  organ  de  pu¬ 
blicitate  ca  redactor  responsa¬ 
bil  păr.  consilier  arhiepiscopesc 
Dr.  Gheorghe  Proca.  Cu  anul 
acesta  Prea  Cucernicia  Sa  se 
retrage  dela  postul  pe  care  l-a 
definut  timp  de  patrusprezece 
ani,  iar  sarcina  răspunderii  pentru 
ceeace  se  scrie  în  „Telegraful 
Român"  o  va  avea  de  aci  îna¬ 
inte  păr.  Dr.  D.  Stăniloae,  ti- 
nărul  profesor  dela  Academia 
„Andreiană"  şi  distinsul  colabo¬ 
rator  al  „Revistei  Teologice". 
Ii  facem,  cu  acest  prilej,  cele 
mai  calde  urări  de  izbândă. 

•O 

SE  împlinesc  aproape  două 
decenii  de  când  averea  funda¬ 
ţiei  marelui  binefăcător  Emanuil 
Gojdu  este  reţinută  de  către  gu¬ 
vernul  unguresc  în  Budapesta 
şi  de  când  fiii  neamului  nostru 
nu  se  mai  pot  bucura  de  aju¬ 
toarele  acordate  din  această  fun¬ 
daţie  pentru  studii  universitare. 

Autorităţile  noastre  bisericeşti 
au  zorit  în  repetite  rânduri  lichi¬ 
darea  acestei  chestiuni,  care  nu 
se  poate  rezolvi  decât  pe  cale 
diplomatică.  Până  acum  însă 
toate  stăruinţele  au  rămas  infruc¬ 
tuoase.  Faptul  constitue  o  mare 


63 


REVISTA  TEOLOGICA 


pagubă  naţională.  Şi  situaţia  de 
azi  nu  mai  poate  dura. 

„Frăţia  ortodoxă  română"  şi-a 
dat  seama  de  acest  adevăr  şi  a 
hotărât  sa  facă  şi  din  partea  sa 
intervenţiile  necesare  pentru  re¬ 
medierea  răului  pe  urma  căruia 
sufere  atâtia  studenţi  săraci  şi 
sârguincioşi.  Odată  cu  pome¬ 
nirea  marelui  fondator  Emanuil 
Gojdu  în  toate  bisericile  din 
mitropolia  Ardealului,  filialele 
For-ului  au  aclamat  moţiuni  prin 
cari  cer  guvernului  tării  să  facă 
grabnice  şi  energice  demersuri, 
ca  statul  ungar  să  dea  desfinafiei 
sale  averea  fundatiunii  Gojdu, 
acest  stat  neavând  asupra  ei 
nici  un  drept. 

Chestiunea  fundaţiei  Gojdu 
este  o  chestiune  de  interes  na¬ 
ţional  şi  credem  că  guvernul 
ţării  are  datoria  de  a-i  da  toată 
atenţia  cuvenită. 

-O* 

„RENAŞTEREA",  organul  epar¬ 
hiei  Clujului,  a  trecut  de  sub 
grija  redacţională  a  păr.  proto- 
iereu  D.  Antal,  sub  conducerea 
distinsului  gazetar,  care  e  pro¬ 
fesorul  Dr.  loan  Mateiu.  Primul 
se  mută  la  Bucureşti  după  o 
îmbelşugată  activitate  pe  care 
a  desfăşurat-o  la  Cluj,  nu  numai 
ca  revizor  eparhial,  ci  şi  ca  re¬ 
dactor  al  „Renaşterii",  în  care 
a  tăiai  la  răboj  cu  conştienjio- 
zitate  şi  a  judecat  înţelepţeşte 


evenimentele  şi  ideile  cari  au 
animat  viata  noastră  bisericească 
în  ultimul  deceniu.  Suntem  con¬ 
vinşi,  că  sub  conducerea  isteaţă 
a  dlu»  1.  Mateiu,  „Renaşterea" 
îşi  va  continua  drumul  de  lumină 
în  mijlocul  preoţimii  din  Eparhia 
păstorită  cu  atâta  înţelepciune 
de  P.  S.  Episcop  Nicolae  Ivan. 

■O' 

DL  PROFESOR  Bogdan-Duică 
continuă  în  „Telegraful  Român" 
publicarea  „Micilor  sale  studii 
istorice",  dând  la  lumină  un  im¬ 
presionant  număr  de  documente 
adunate  de  preiutindeni  cu  va- 
sta-i  informaţie  liierară  şi  isto¬ 
rică  de  care  dispune.  Acesie  do¬ 
cumente  pe  care  eruditul  acade¬ 
mician  le  comentează  pe  scurt, 
sunt  un  nepreţuit  tezaur,  de  care 
va  trebui  să  se  folosească  ceice 
vor  încerca  sa  rezidească  —  şi 
mai  ales  să  corecteze  —  istoria 
noastră  naţională  şi  bisericească 
din  veacul  ai  XiX-lea. 

Multe  din  aceste  documente 
se  ieferă  la  activitatea  Mitropo¬ 
litului  Andrei  Şaguna  şi  la  con¬ 
timporanii  săi  uniaţi,  cari  au 
căutat  să-i  încurce  planurile  mă¬ 
reţe,  sau,  din  pură  invidie  per¬ 
sonală,  să-i  învălue  personali¬ 
tatea  în  umbră.  Tocmai  din  pri¬ 
cina  aceasta  „Micile  studii  isto¬ 
rice"  ale  domnului  profesor  Gh. 
Bogdan-Duică  au  darul  de  a 
desvălui  surprinzător  de  inte¬ 
resante  adevăruri.  N.  C. 

